
ANDRÉ  ROUX: 

KANKERROOS 

Verlange  is  die  kankerroos 
wat  in  die  hart  se  voering  hak. 

Verlange  is  die  bietjie  troos 
wat  op  die  hart  se  bodem  pak 
en  sag  bly  as  die  hoop  verhard 
tot  druipsteen  in  die  maansiek  nag. 

Verlange  is  die  leksel  smart 
wat  op  die  hart  se  bodem  smag. 

Verlange  is  die  optelkind 

wat  snoep  bly  om  die  droë  speen. 

Verlange  is  die  werwelwind 
wat  kartel  in  die  marmersteen. 

LIED  VAN  DIE  BOSE 

Ek  is  God  se  arm  bloedverwant 

wat  skuilhou  aan  die  maan  se  skadukant. 

As  ek,  geklee  in  my  verslete  beste  pak 
by  donker  maan  na  die  aarde  sak 
word  ek  God  se  groot  verleentheid. 

Ek  is  die  lyding,  die  eindelose  pyn. 

Ek  is  die  groot  woestyn 
gespanne  om  die  klein  oase 

van  die  goeie.  Sonder  my  — volmaakte  homeostase 
en  gryse  duisternis. 

Sonder  my  word  God  uiteindelik  uitgewis. 

DIE  PROFEET 

Saam  met  die  skadu's  het  die  Ding 
uit  die  Vuil  Plek  gekom 
en  maat  gehou  en  gesing. 

Saul  sien  hoe  hy  krom 

van  die  lekkerte  koggel  as  Dawid  die  siter 
se  snare  lig  met  sy  vingers  raak 
en  psalms  en  ander  gewyde  lied're 
neurie  tot  die  vaak 
uit  die  kamerhoek  kruip. 

Toe  het  SauÍ  sy  spies  gegryp. 

,.My  heer,  sien  u mý  vir  die  Bose  aan?" 

,.Ek  sien  Bátseba  naak  agter  jou  skouer  staan!" 

W.  A.  DE  KLERK: 


DIE  MINSTE 

Ek  het  een  van  my  oom  by  wie  ek  groot  geword  het  se  persoon- 
like  lêers  van  meer  as  dertig  jaar  tevore  — een  van  ’n  ryke 
nalatenskap  van  sy  werk  as  stedelike  prokureur  — oopgeslaan 
by  ’n  brief  gedateer  28  Februarie  1928. 

„Liewe  oom  Gustav,”  het  dit  gelui.  ,,U  sal  seker  nie  ’n  brief 
van  my  verwag  het  nie,  maar  in  die  posisie  waarin  ek  tans 
verkeer  moet  ek  aan  u skryf. 

,,Ek  wil  u vra  of  u nie  miskien  — net  maar  miskien  — ’n 
openinkie  as  ingeskrewe  klerk  in  u kantoor  vir  my  het  nie.  Ek 
verneem  nou  maar  en  hoop  werklik  dat  u ernstige  aandag  aan 
my  navraag  sal  kan  skenk.  Dit  is  al  byna  Maart  en  die  matriek- 
eksamen,  waarin  ek  in  die  eerste  klas  geslaag  het,  is  alweer 
amper  iets  van  die  verre  verlede.  Ondanks  allerlei  pogings  om 
’n  betrekking  te  vind,  het  ek  nog  nie  daarin  geslaag  nie. 

Kort  nadat  die  uitslae  bekend  geword  het,  is  ek  na  die  bank 
om  te  hoor  of  hulle  my  dalk  kan  aanstel.  Na  ’n  hele  paar  weke 
het  hulle  my  in  kennis  gestel  dat  daar  tans  geen  vakante  pos 
beskikbaar  is  nie.  Ek  het  ook  reeds  aansoek  om  ’n  staatsdiens- 
betrekking  gedoen,  maar  die  magistraat  het  my  laat  weet  dat 
ek  nog  lank  sal  moet  wag,  aangesien  daar  honderde  aansoeke 
voor  myne  oorweeg  sal  moet  word.  Op  Noupoort  is  daar  ’n 
vriend  van  my  wat  reeds  agtien  maande  wag  om  iets  te  hoor. 

,,Die  heeldagse  niksdoen  of  oponthoud  met  peuselwerkies 
raak  nou  al  amper  te  veel  vir  my.  Ek  wil  verskriklik  graag  ’n 
pos  beklee,  waar  ek  hard  kan  werk  en  kan  leer.  Ek  dink  maar 
net  tot  hoeveel  steun  ek  vir  my  ouers  kan  wees  as  ek  dalk  reeds 
oor  drie  jaar  prokureur  kan  wees.  Dit  kom  soos  ’n  droom  voor. 
Ai,  liewe  oom  Gustav,  kyk  tog  maar  wat  u vir  my  kan  doen. 
Dit  sal  so  veel  vir  ons  algar  hier  beteken.” 

Dit  was  Maart  1928  — en  nog  vroeg  in  een  van  die  moeilik- 
ste  tydperke  wat  ons  land  nog  ooit  beleef  het.  Die  land,  saam 
met  ’n  groot  deel  van  die  wêreld,  was  besig  om  weg  te  sink  in 
die  trog  van  die  Groot  Depressie.  Maar  erger  nog:  vir  die 
volgende  vyf  jaar  sou  ’n  droogte,  of  ’n  reeks  droogtes,  die  een 
kort  op  die  ander,  en  inderdaad  die  ,,ergste  in  menseheugenis,” 
Suid-Afrika  tot  ontsetting  maar  ook  verslae  ootmoed  bring. 
Groot  dele  van  die  land  was  reeds  tot  doodse  verlatenheid 
geskroei. 

’n  Vroeë  aand  van  kursoriese  lees  en  rondblaai  in  die  lewens- 

getuienis  van  ’n  man  wat  diep  gedeel  het  in  die  wel  en  wee 
van  sy  volk,  het  teen  tienuur  al  verdiep  tot  volkome  oorgawe. 
Hier  in  hierdie  ingebinde  briewe,  memoranda,  notas  haastig 
opgestel,  verslae,  was  daar  ’n  sonderlinge  beeld  van  ’n  tydperk. 
In  die  daaglikse  gedrang  van  ’n  uitgebreide  stedelike  regs- 
praktyk  was  daar  min  geleentheid  vir  blote  versiering,  of  enige 
ander  vorm  van  selfbewuste  oortolligheid.  Die  vereistes  van 
saaklikheid  het  ’n  aangeleentheid  tot  sy  essentialia  gereduseer. 
Maar  telkens,  soos  ’n  verligte  reliëf  teen  die  twee-dimensionele 
was  daar  die  persoonlike,  die  menslike.  So  ’n  brief  was  dié 
van  28  Februarie  1928,  wat  ook  juis  om  die  soberheid  van  sy 
montering  gevoelig  moes  tref. 

Die  tydvak,  soos  reeds  gesê,  was  seker  een  van  die  veel- 
eisendste  waardeur  ons  land  nog  ooit  moes  gaan.  Ek  het  dit 
self  ook  meegemaak  — maar  my  jare  was  nog  teer  en  my 
kindergemoed  was  nog  geensins  in  staat  om  die  omvang  en 
diepte  van  my  land  se  swaar  te  begryp  nie.  Herinnerings  is 
daar  wel  aan  ernstige  gesprekke  tussen  volwassenes  oor  nood- 
leniging,  oor  die  .wurggreep  van  die  droogte’,  oor  die  bittere 
dae  wat  beleef  word.  Maar  vir  ’n  kind  het  elke  dag  uit  die 
aard  van  die  saak  genoeg  aan  sy  eie  kwaad.  En  waar  dit  tuis 
nog  veilig  was,  het  die  landstoestand  net  maar  die  randjie  van 
die  werklikheid  geraak. 

Toe  egter,  op  daardie  aand  dertig  jaar  later,  in  my  studeer- 
kamer  op  ’n  Drakensteinse  plaas,  met  ’n  gemoed  wat  eintlik  al 
lank  reeds  gesout  moes  geraak  het  teen  ons  aardse  weë,  het  ek 
die  geskiedenis  weer  lewend  voor  my  sien  staan.  Veel,  ook  uit 
my  eie  ervaring,  wat  ek  deur  die  jare  nog  net  maar  dofweg 
saamgedra  het,  was  skielik  skerp  omlyn.  Aan  alles  was  daar 
nou  ’n  bittersoet  bekoring. 

..Beste  Japie,”  het  my  oom  se  antwoord  op  die  brief  van 
28  Februarie  gelui.  ,,U  brief  ter  hand.  My  boet,  in  die  eerste 
plek  moet  ek  jou  van  harte  gelukwens  met  jou  welslae  in  die 
matriekeksamen.  Dit  is  pragtig. 

,,Hoe  graag  sou  ek  jou  nie  by  my  wil  inneem  nie!  Helaas, 
ons  het  egter  op  die  oomblik  doodeenvoudig  geen  plek  nie.  In 
’n  normale  tyd  sou  mens  miskien  nog  ’n  plan  kan  maak  en  ’n 
pos  vir  jou  skep.  Maar  soos  dit  vandag  gaan,  is  dit  ’n  ekstra 
las  wat  ’n  praktyk  net  nie  kan  dra  nie. 

,,Tog  gaan  ek  my  bes  doen  om  vir  jou  hier  in  die  stad  ’n 
betrekking  te  vind,  hoe  beskeie  dit  ook  al  mag  wees.  Ek  kan 
niks  belowe  nie;  maar  as  ek  dit  moontlik  nog  kan  regkry,  kan 
jy  jou  plek  daar  vol  staan  tot  tyd  en  wyl  ons  jou  as  leerling- 

prokureur  by  ons  kan  inskrywe.  Inmiddels  sal  ek  jou  alle 
moontlike  steun  wil  verleen.” 

Dit  is  moontlik  dat  my  oom  in  sy  mensliewendheid  soms  by 
sommiges  verwagtings  gaande  gemaak  het,  wat  inderdaad 
nooit  so  bedoel  is  nie.  Wat  wel  seker  is,  is  die  feit  dat  die 
meeste  mense  sy  vermoë  heeltemal  oorskat  het.  Of  was  dit 
miskien  maar  net  dat  talle  mense  in  sy  ruimheid  die  geleentheid 
tot  uitbuidng  gesien  het?  Die  strenge  vereistes  van  saaklikheid 
waarop  hy  in  sy  praktyk  steeds  aangedring  het,  is  maar  te 
dikwels  verbygesteek. 

Die  lêer  val  oop  op  ’n  brief  met  datum  8 Junie  1928.  Dit  is 
weer  eens  'n  veraf  familielid  wat  om  hulp  roep  en  nou  ’n 
antwoord  ontvang. 

„Liewe  Pieter,”  lees  ek.  ,,Ek  het  jou  verskillende  briewe  en 
jou  dringende  telegram  van  gistcr  ontvang.  Dit  spyt  my  dat  ek 
weens  drukke  werksaamhede  nie  vroeër  daaraan  kon  aandag 
gce  nie.  Ek  stuur  vir  jou  hiermee  die  £20  waarom  jy  gevra  het, 
tcn  einde  jou  in  staat  te  stel  om  jou  eksamengelde  te  betaal. 
(Is  dit  nie  darem  bietjie  hoog  nie?  Ek  vra  maar  net.)  Terself- 
dcrtyd  moet  jy  ook  weet  dat  dit  my  groot  ongerief  aandoen. 
Jy  kan  gecn  denkbeeld  vorm  hoe  allerhande  mense  na  my  toe 
kom  en  om  geldelike  hulp  vra.  Waarom  hulle  nou  juis  reken 
dat  êk  hulle  sal  kan  help,  weet  ek  waarlik  nie.  Ek  het  groot 
verpligtings  van  my  eie  wat  ek  moet  nakom,  soos  jy  self  moet 
weet.  Nie  die  geringste  daarvan  nie  is  die  opvoeding  en  ver- 
sorging  van  my  kinders,  wat  sonder  ’n  moeder  in  die  lewe 
staan.” 

Dikwels  word  dié  wat  so  geholpe  raak,  gou  weer  geknel. 
En  daar  is  meer  as  net  Pieter  — so  vertel  die  lêer  my  — wat 
met  kort  of  wye  draaie  weet  hoe  om  hulle  lening  te  vemuwe  — 
en  gewoonlik  te  vermeerder.  Dic  einste  Pieter  byvoorbeeld 
stuur  met  ’n  gebaar  van  welwillendheid  ’n  tjek  ten  bedrae  van 
£1,  op  rekening  by  u,  wat  ’n  balans  laat  van  £18  15s.  ,,Jammer 
dat  ek  tans  nie  meer  kan  bekostig  nie,  Oom!  Dit  gaan  maar 
moeilik  om  alles  te  betaal.  Hoe  ook  al,  teen  die  einde  van  die 
maand  sal  ek  miskien  meer  kan  bekostig.  En  Juniemaand  as  ons 
bonus  ontvang,  stuur  ek  wat  nog  verskuldig  mag  wees.” 

A1  help  dit  nie,  troos  dit  darem  seker.  Want  van  die  mooi 
voornemens  kom  selde  iets  tereg,  inteendeel.  Dikwels  het  die 
debiteur  dit  nog  voor  ,die  einde  van  dic  maand’  of  ,Juniemaand’ 
reggekry  om  ’n  hele  nuwe  mare  te  vertel  ■ — afdoende  rede 
waarom  hy  nou  onmiddellik  met  nog  minstens  £100  gehelp 
moet  word. 

Ek  meen  stellig  dat  my  oom  te  besig  was  om  altoos  genoeg 
aandag  aan  sy  persoonlike  sake  met  vriende  en  familielede  te 
skenk.  Maar  af  en  toe,  so  skyn  dit,  kom  hy  wel  agter  dat  daar 
maar  net  van  sy  goedheid  gebruik  gemaak  word. 

,,Liewe  Hans,”  skryf  hy  vroeg  in  1929  aan  nog  'n  verlore 
nefie,  wat  eens  geld  kom  leen  het  om  homself  as  onderwyser 
te  laat  oplei,  ,,ek  het  my  boeke  nagesien  en  vind  dat  jy  die 
afgelope  twee  jaar  nog  geen  enkele  betaling  op  jou  lening 
gcdoen  het  nie.  Wat  het  dan  geword  van  al  die  mooi  beloftes 
om  sodra  jy  in  ’n  werkkring  is,  darem  iets  van  die  skuld  af  te 
betaal?  Ek  vrees  dis  maar  net  wecr  die  ou,  ou  storie.  Beloftes 
is  goedkoop  en  word  as  voldoende  geag  om  ’n  verpligting  na 
te  kom.  Terloops,  verskcie  rekenings  wat  jou  vrou  hier  in  die 
stad  met  jou  jongste  besoek  aangegaan  het,  is  na  my  gestuur. 
Waarom?  Skryf  tog  onmiddellik  en  laat  my  weet  wat  jou 
voorneme  is.  Ek  is  meer  as  gewillig  om  jou  op  enige  redelike 
manier  tegemoet  te  kom.  Tye  word  vir  ons  almal  al  hoe  moei- 
liker,  maar  onthou  tog  maar  dat  dit  nie  net  jóu  raak  nie.  Ek 
het  ray  eie  swaar  laste,  wat  verminder  moet  word.  A1  wat  ek 
in  jou  sock  is  ’n  eerlike  gemoed  en  ’n  bereidwilligheid  om  jou 
eie  verantwoordelikhede  te  dra.  Laat  my  weet  hoe  sake  met 
jou  staan.” 

So  gaan  dit  — in  tocnemende  mate;  want  die  hoop  dat  ,tye 
sal  verbeter’  beskaam  wel.  Dit  versleg  algaande.  En  met  die 
verslegting  word  die  planne  om  ’n  behoorlike  lewenstog  te  vind 
al  hoc  wilder.  Hans  wat  net  maar  by  wyse  van  gebaar  af  en 
toe  iets  van  sy  bestaande  studieskuld  afbetaal,  kom  met  ’n  nuwe 
plan  om  ’n  kursus  in  die  opvoedkunde  aan  ’n  Nederlandse 
universiteit  te  gaan  loop.  Daarvoor  het  hy  ,,onmiddellik  £300 
nodig.”  As  hy  die  kursus  voltooi  het,  staan  sy  pad  glo  oop. 
Daar  is  alreeds  ’n  prinsipaalskap  aan  hom  beloof.  Sal  oom 
Gustav  dan  maar  nie  weer  help  nie?  Elke  oulap  sal  met  agt 
persent  rente  daarby  terugbetaal  word. 

Wel,  dit  geskied  blykbaar  tog  ook  weer  ■ — minstens  gedeelte- 
lik:  Daar  word  maar  weer  gehelp.  Maar  dit  blyk  ook  genoeg- 
saam  uit  latere  korrespondensie  dat  daar  ook  hierdie  keer  nog 
geen  die  minstc  verandering  in  die  patroon  gekom  het  nie.  Geen 
buitelandse  studie  word  onderneem  nie.  En  van  die  nuwe  lening 
bly  die  grootste  gedeelte  nog  jare  en  wag  op  delging. 

’n  Nuwe  lêer  dek  die  vroeë  dertigerjare.  Oral  is  die  getuienis 
van  die  benarde  toestand  waarin  mense  verkeer,  van  die  angs- 
vallige  pogings  om  los  te  kom  van  die  magte  wat  so  ontsettend 
neerdrukkend  werk. 

,,Waarde  Koos,”  skryf  my  oom  teen  die  einde  van  1931  aan 
’n  swaer,  eens  ’n  gevestigde  Karooboer.  ,,Onder  die  nuwe 
Boere-Bystandswet  is  dit  vir  jou  nou  moontlik  om  geholpe  te 
raak.  Ek  reken  dat  jy  dadelik  maar  om  daardie  hulp  aansoek 
moet  doen.  Jou  bewysie  ten  bedrae  van  £200  is,  soos  jy  weet, 
reeds  vyf  jaar  oud.  Daar  is  nog  nooit  rente  op  betaal,  of  enige 
ander  betaling  in  verband  daarmee  gedoen  nie.  Ek  weet  hoe 
julle  mense  dit  die  jare  daar  waar  julle  staan  moes  ontgeld. 
Maar  nou  is  die  geleentheid  daar  om  regeringsteun  te  verkry. 
Ek  is  meer  as  gewillig  om  jou  op  elke  moontlike  manier  nog 
tegemoet  te  kom.  Maar  jy  moet  werklik  nou  ’n  poging  aanwend 
om  selfs  met  maar  ’n  ietsie  elke  maand  af  te  betaal.  My  eie 
posisie  is  maar  baie  ongemaklik.” 

Verdere  korrespondensie  bewys  dat  ook  dit  ’n  ydele  hoop 
is.  Die  som  van  £25  word  uiteindelik  verhaal.  En  daarmee  is 
hierdie  saak  ook  afgehandel. 

Einde  1931,  wanneer  die  landsake  ’n  laagtepunt  nader,  is 
dit  ook  nie  meer  altyd  moontlik  om  ’n  vriendelike  toon  te  hand- 
haaf  nie.  Te  midde  van  ’n  volgehoue  stroom  smeekbedes  om 
hulp,  kom  die  ontdekking,  soos  al  herhaaldelik  tevore,  dat 
papier  geduldig  is;  dat  as  die  onmiddellike  nood  eers  afgeweer 
is,  die  mooi  voornemens  ook  verflou.  Dit  skyn  gewis  asof  die 
heersende  lewensopvatting  by  vele  dié  van  elke  man  vir  hom- 
self  geword  het. 

Pieter,  van  weleer,  duik  wéér  in  die  korrespondensie  op.  ,,Dit 
is  vir  my  baie  onaangenaam  om  weer  aan  jou  te  skrywe,”  lui 
my  oom  se  strenge  vermaning  aan  sy  adres,  hier  teen  die 
uitgaan  van  die  jaar.  ,,Ek  moet  jou  daarop  wys  dat  daar  nog 
steeds  die  som  van  £7  in  ons  firma  se  boeke  teen  jou  gedebiteer 
staan.  Daarby  kom  nog  £5  Hs.  rente, 

,,Dit  is  vir  my  baie  onaangenaam  dat  hierdie  rekening  gedurig 
voor  my  vennoot  moet  kom  en  dat  ’n  familielid  van  my  die 
afgelope  vyf  jaar  geen  poging  aangewend  het  om  so  ’n  een- 
voudige  verpligting  na  te  kom  nie.  Wat  ek  veral  ergerlik  vind, 
is  dat  daar  nie  woord  gehou  word  nie.  En  by  hoe  vele  is  dit 
nie  die  geval  nie!  In  hierdie  tyd  wanneer  almal  wurg  om  kop 
bo  water  te  hou,  is  dit  trekkers  van  vaste  en  goeie  salarisse  ■ — 
soos  jyself  — wat  betreklik  goed  daaraan  toe  behoort  te  wees. 
En  tog  doen  jy  geen  poging  om  jou  skuld  te  verminder  nie, 
steur  jy  jou  ook  blykbaar  nie  aan  ons  kennisgewings  in  dié 
verband  nie.  Ek  het  al  teen  my  sin  tot  die  gevolgtrekking  gekom 
dat  erkentlikheid  en  eerlikheid  wat  ons  moderne  geslag  betref 
verlore  deugde  is.  Op  wie  kan  ’n  mens  jou  meer  verlaat?  Dis 

erg  genoeg  as  dit  met  buitestaanders  moet  gebeur;  maar  wan- 
neer  jou  eie  familie  blykbaar  ook  in  die  gangbare  raap-en-skraap 
sinisme  verval  het,  raak  dit  diep  neerdrukkend. 

,,Ek  het  jou  nog  altyd  geken  as  ’n  man  van  sterk  persoon- 
likheid  en  karakter.  Op  grond  daarvan  het  jy  tog  per  slot  van 
rekening  jou  huidige  aanstelling  gekry.  Maar  moet  ek  nou 
aanneem  dat  almal  maar  alle  beginsels  van  primêre  belang 
maar  oorboord  gegooi  het?  Miskien  meen  jy  dat  ek  maar  jou 
skuld  aan  die  firma  moet  betaal?  Ek  is  egter  vasbeslote  om  dit 
nie  te  doen  nie,  aangesien  dit  m.i.  net  sedelik  bederwend  sal 
wees.  Jy  moet  self  weer  diep  gaan  nadink  oor  alles  en  in  alle 
eerlikheid  oor  jou  toekomstige  optrede  besluit.  Ek  moet  jou 
egter  waarsku  dat  ekself  nie  langer  bereid  is  om  die  vernede- 
ring  hiervan  voor  my  eie  personeellede  te  duld  nie.” 

’n  Paar  maande  later  is  dit  weer  ou  vriende  wat  teen  wil  en 
dank  in  min  of  meer  dieselfde  trant  aangespreek  moet  word. 
Die  een  na  die  ander  skryf  lang  en  noukeurig  opgestelde  briewe 
om  te  verduidelik  waarom  hulle  nie  hierdie  of  daardie  belofte 
kan  nakom  nie. 

,,Met  verwysing  na  die  £10  wat  jy  ’n  jaar  gelede  by  my 
geleen  het,”  skryf  my  oom  aan  ’n  ou  maat  wat  eens  nog  sy 
strooijonker  was,  ,,sal  ek  dit  waardeer  as  jy  dit  kan  kom  ver- 
effen.  Jy  sal  onthou,  vriend  Jan,  dat  jy  dié  dag,  ’n  bedraggie 
kom  leen  het  om  net  gou  jou  jaargeld  by  die  Klub  te  gaan 
betaal.’  Jy  sou  dit  die  volgende  dag  of  volgende  week  weer  kom 
vereffen.  Jy  was  maar  net  vir  die  oomblik  in  die  verleentheid 
omdat  jy  jou  tjekboek  by  die  huis  sou  vergeet  het.” 

,,Laat  my  tog  maar,  juis  ter  wille  van  ou  vriendskap,  die  geld 
kry,  Jan.  Ek  het  eerlik,  soos  alle  andere,  elke  oulap  nodig.  Ek 
het  self  skuld  wat  betaal  moet  word.” 

Dit  gaan  so  voort  — met  vriende,  met  familie,  met  kennisse. 
Soms  is  daar  telegramme  wat  juis  in  hulle  .saaklikheid  véél 
suggereer. 

,,Dankbaar  vir  hulp  in  die  verlede  ou  maat  help  my  net  om 
hier  weg  te  kom  enige  plek  kan  jy  my  vyf  pond  telegrafeer 
dringend  duisend  maal  dankie  by  voorbaat.” 

En  dan  weer:  ..Dokters  beveel  aan  ernstige  operasie  kan  jy 
ou  vriend  terug  na  die  lewe  help  ewig  dankbaar.” 

Ek  maak  die  lêer  toe,  leun  terug  in  my  stoel,  voel  die  nagte- 
like  stilte  om  my  sluit.  Hoe  edel,  meen  ek.  is  die  menslike 
voornemens  nie  in  sy  oomblikke  van  nood  nie. 

Later,  terwyl  ek  koffie  uit  ’n  warmfles  skink,  tref  dit  my: 
Is  dit  inderdaad  waar  wat  baie  mense  meen  dat  ’n  land  in  ’n 

tyd  van  groot  ekonomiese  nood  makliker  terugkeer  na  basiese 
geesteswaardes? 

Die  ding  hinder  my  en  ek  sit  ’n  lang  ruk  daaroor  en  peins. 
Het  ek  dan  nie  reeds  die  afgelope  drie  uur  die  oorvloedige 
getuienis  gelees  van  ,elke  man  se  gouigheid',  van  die  geringe 
waarde  wat  daar  aan  plegtige  beloftes  geheg  word,  van  die 
naarstige  plannemakery  om  net  maar  die  nodige  materiële 
middele  in  die  hande  te  kry?  Van  doodgewone  oneerlikheid? 
Is  die  toon  van  baie  van  die  briewe  dan  nie  oorwegend  'n 
oponthoud  met  die  bloot  materiële  dinge  van  die  lewe  nie? 

Ek  slaan  nog  ‘n  lêer  oop.  Hier  is  ’n  brief  van  28  April  1932. 

,,Ons  voer  tans,  soos  so  vele  andere,  ’n  moeilike  stryd,”  skryf 
my  oom  aan  ’n  gewaardeerde  binnelandse  korrespondent.  ,,Daar 
was  ’n  tyd  toe  ek  minder  tevrede  was  as  ons  firma  oor  ’n  netto 
profyt  van  minder  as  £200  per  maand  beskik.  Nou  is  ons  net 
maar  dankbaar  as  ons  enige  profyt  hoegenaamd  toon.  Die  land 
is  dood  en  die  plaaslike  werk  het  amper  tot  stilstand  gekom. 
Goddank  dat  ons  die  bank  niks  skuld  nie.  Verliese?  Ja,  ons 
vrees  daagliks  dat  daar  nóg  sal  kom.  Net  maar  onlangs  moes 
ons  £350  afskryf  — verskuldig  aan  ons  deur  ’n  plattelandse 
prokureur.  Ons  het  ons  reeds  klaargemaak  om  veel  meer  te 
verloor.  En  tog,  ek  is  hoopvol.  Ons  kan  net  maar  ons  bes  doen 
en  die  toekoms  in  die  geloof  tegemoet  gaan. 

,,Ek  was  baie  geïnteresseerd  in  ’n  boek  wat  ek  onlangs  gelees 
het.  Dit  is  The  Story  o/  San  Michele,  deur  dr.  Munthe.  Om 
die  boek  te  lees  is  om  jou  weer,  ondanks  alles  wat  die  afgelope 
jare  gebeur  het,  geloof  in  jou  medemens  te  gee.  Munthe  was 
’n  merkwaardige  man  wat  as  lewensbeginsel  veral  die  begrip 
van  diens  geken  het.  Geld  en  goed  het  min  uiteindelike  beteke- 
nis  vir  hom  gehad.  Hy  het  veral  die  vermoë  gehad  om  die  liefde 
vir  sy  medemens  tot  werklikheid  te  maak.  Maar  ook  diere  het 
in  daardie  liefde  gedeel. 

,,Ek  noem  hierdie  boek  omdat  ek  toenemend  begin  glo  dat 
mens  in  ontwrigte  tye  soos  dié  wat  ons  tans  beleef,  by  sulke 
groot  geeste  inspirasie  moet  gaan  soek.  Hoe  sal  ons  anders 
bly  staan  in  die  felle  stryd  om  die  besit  van  ,wat  ons  sal  eet 
of  wat  ons  sal  aantrek’?  Die  woorde  van  Hindenburg,  die  groot 
Duitse  kanselier,  wat  hy  in  1926  tydens  ’n  toespraak  te  Weimar 
gebruik  het,  kom  my  in  hierdie  dae  steeds  weer  in  die  sin:  ,,In 
hierdie  donkere  en  bedrukte  tye  wat  ’n  harde  noodlot  oor  ons 
beskik  het,  besef  baie  van  ons  meer  as  ooit  tevore  welke  groot 
skat  ons  in  ons  geestelike  en  kulturele  erfenis  besit.  Daaruit  is 
veel  krag,  vel  troos  en  vertroue  te  put.  Alleen  deur  ten  volle 


8 


gebruik  hiervan  te  maak,  kan  ons  as  ’n  volk  terug  na  voorspoed 
en  gesondheid  gelei  word.  Boweal  moet  ons  streef  om  die 
heilige  vuur  van  ideale  onder  ons  volk  lewendig  te  hou.  Doen 
ons  dit  nie,  verloor  ons  die  kosbaarste  deel  van  ons  nasionale 
bestaan.” 

,,Dit  is  groot  woorde  hierdie,  liewe  vriend.  En  ek  voel  in 
toenemende  mate  hoe  dit  by  ons  ook  van  toepassing  is,  veral 
waar  ons  as  Afrikanervolk  spook  om  ’n  eie  en  waardige 
kultuurbesit.  Die  Bybel  het  dit  by  herhaling  gesê:  maak  vir 
jou  liewer  dié  skatte  bymekaar  wat  mot  en  roes  nie  verteer 
nie.  Dit  is  al  wat  uiteindelik  saak  maak.” 

Ek  kyk  op  en  soek  met  die  oë  die  skemerige  hoekies  van  die 
vertrek;  die  rakke  vol  boeke  oorkant  my;  die  skilderye  en  foto’s 
teen  die  mure. 

Ek  herinner  my  meteens  aan  ’n  ander  skrywe  van  ongeveer 
dieselfde  tyd,  ’n  brief  aan  ’n  swaar  geteisterde  boer  in  die  Bo- 
Karoo.  Jare  was  hy  nie  in  staat  om  sy  rente  te  betaal  nie.  In 
’n  uitvoerige  berig  oor  die  haglike  toestande  in  die  noordweste 
was  dit  meer  as  duidelik  dat  hy  baie  na  aan  algehele  moede- 
loosheid  was. 

,,Dit  is  inderdaad  treurige  nuus  wat  u in  u brief  van  18  deser 
meedeel,”  het  my  oom  se  reaksie  hierop  gelui.  „My  hele  hart 
gaan  tot  u uit.  Wat  sou  dit  dan  wees  dat  die  ongekende 
droogte  so  knaend  voortduur?  Kon  u nie  al  met  u vee  getrek 
het  nie?  U moet  tog  maar  ondanks  alles  moed  hou.  Dit  sal  wel 
weer  reent.  So  kan  dit  nie  vir  ewig  bly  nie.  En  die  regering 
sal  weer  help.  Ek  wil  u hartgrondig  graag  weer  help,  maar  ek 
kry  self  bitter  swaar.  Daar  is  ongeveer  geen  inkomste  nie. 
Sake  is  dood. 

,,Maar  wees  getroos.  Daar  is  duisende  in  ons  land  wat  nie 
eens  ’n  dak  oor  hulle  kop  het  nie.  Bly  op  jou  plaas.  Ons  mense 
se  gehegtheid  aan  hulle  grond  mag  vandag  lyk  na  die  oorsaak 
van  baie  van  ons  volk  se  ellende.  Maar  dit  was  onteenseglik 
ook  ons  krag  deur  jare  wat  nog  bitterder  was  as  dié.  Hou  net 
moed.  Daar  moet  en  sal  ’n  verandering  kom. 

,,Ek  pos  vir  jou  Maandag  ’n  pak  klere.  Dis  alreeds  gedra. 
maar  ek  glo  dat  dit  vir  jou  van  waarde  sal  wees.  Verder  het 
ek  gereël  dat  jy  na  die  dorp  kan  gaan  en  daar  by  die  firma 
Vermeulen  en  Kie.  ’n  sak  boermeel,  10  pond  koffie,  2 pond  tee 
en  ’n  sak  suiker  kan  gaan  haal.  Ek  het  vandag  aan  prokureur 
Marais  geskrywe  om  te  sorg  dat  die  goedere  aan  jou  gelcwer 
word.  Ek  sal  die  rekening  betaal.” 

Oorkant  teen  die  muur  is  daar  ’n  foto  wat  ek  jare  gelcde 

op  ’n  tog  deur  die  Noordweste  geneem  het.  Dit  toon  ’n  enkele, 
eensame  figuur  teen  ’n  oneindigheid  van  lug,  rant  en  vlakte. 
Daar  was  vir  my  altyd  iets  ontroerends  hieraan.  Die  perke- 
loosheid,  die  grootsheid,  die  ruheid,  die  leegheid  wat  tog  ook 
die  belofte  van  opstanding,  van  vernuwing  inhou  — dít  is 
Suid'Afrika,  het  ek  al  menigmaal  gedink. 

Daar  is  nog  één  brief  wat  ek  weer  wil  lees  — al  het  die  na- 
nag  reeds  gekom. 

Dis  iets  wat  meteens  in  nuwe  perspektief  in  my  gemoed 
kom  staan  het.  Te  meer  omdat  die  skryfster  enkele  dae  gelede 
na  meer  as  dertig  jaar  heeltemal  onverwags  hier  by  ons  op- 
gedaag  het. 

,,Klein  Maaster,”  het  sy  gesê  toe  sy  eindelik  na  veel  moeite 
van  die  stasie  hier  aangekom  het.  ,,Ek  het  dan  nou  so  gedink: 
voor  ek  darem  hierdie  ou  wêreld  verlaat,  wil  ek  darem  nog  net 
één  slag  by  Ou  Maaster  se  mense  kom  — Ou  Maaster  wat 
dan  al  die  jare  so  goed  vir  my  was,  juis  ook  die  slag  toe  ek  al 
weg  by  Ou  Maaster-hulle  was  en  dit  so  swaar  met  my  gegaan 
het.” 

Meer  as  ’n  kwarteeu  het  verloop  sedert  hierdie  bruinmens 
so  ’n  belangrike  rol  in  ons  moederlose  huis  gespeel  het.  As  kok 
en  huishoudster  was  haar  gelyke  nie  maklik  te  vinde,  selfs 
onder  blankes  nie. 

,,Toe  gaan  ek  mos  trou,  Klein  Maaster,”  het  sy  met  ’n  self- 
meewarige  glimlaggie  herinner.  ,,En  Ou  Maaster  het  tog  so 
aangehou  ek  moet  maar  wéér  dink  voor  ek  so  sou  maak.  Maar 
Klein  Maaster  weet  mos  hoe  gaan  dit  met  ’n  mens.  Jy  kan  mos 
nou  nie  alles  wil  vooruitsien  nie.  Jy  handel  ook  maar  in  die 
geloof.” 

Dit  was  nie  nodig  om  meer  by  te  voeg  nie.  Die  huwelik  was 
geen  sukses  nie.  Sy  het  swaar  dae  geken. 

,,Ek  het  darem  uitgehou,  Klein  Maaster,”  het  sy  stilweg 
verklaar.  ,,En  my  kinders  het  ek  darem  goed  groot  gekry.  Dit 
was  ook  in  die  tyd  dat  Ou  Maaster  so  gehelp  het.  Klein  Maaster 
weet  mos  dat  ek  ’n  paar  keer  aan  hom  geskryf  het  om  hom  te 
vra  om  my  asseblief  tog  maar  te  steun.  En  dit  het  hy  altyd  ook 
gedoen. 

,,A1  die  jare  het  ek  so  baie  oor  Ou  Maaster  en  julle  algar 
gedink,  Partykeers  hoor  ek  iets;  of  dan  lees  ek  iets  in  die 
koerante  wat  hulle  skryf.  En  dan  sê  ek  maar  net  daar  waar 
ek  is:  Dis  mý  mense  dié.  Eendag  wil  ek  wéér  by  hulle  uitkom. 
Hulle  is  mý  mense,  ja!  En  Ou  Maaster  het  my  mos  gered 
toe  my  nood  groot  was  — al  het  ek  van  hom  weggegaan.” 

Sy  het  ’n  rukkie  nog  gekuier.  Sy  het  tee  gedrink  en  gesels 
en  weer  tee  gedrink.  En  eindelik  toe  dit  tyd  was  om  haar  terug 
na  haar  trein  te  neem,  was  daar  ’n  geskenk  van  my  vrou. 
,,Baie  dankie,  Miesies,”  het  sy  met  trane  in  die  oë  vir  oulaas 
verseker.  ,,Nou  weet  ek  ook  nie  hoe  ek  alles  moet  sê,  wat  in 
die  hart  gekom  het  nie.” 

Sy  het  haar  kop  laat  sak,  toe  verseker:  ,,Die  Here  is  waarlik 
goed  vir  ’n  mens  — deur  al  jou  swaar  ook.  Klein  Maaster  moet 
vir  Ou  Maaster  ook  sé  ek  het  gekom  — as  ek  nie  nog  self  by 
Ou  Maaster-hulle  kan  uitkom  nie.  Ek  is  ook  al  oud!” 

Hier  is  dit  voor  my.  Die  datum  is  11  Augustus  1932. 

,,Liewe  Maaster,”  lui  dit.  ,,Wees  toch  as  uw  blief  zoo  goed 
en  help  mij  noch  ver  die  laaste  keer  net  met  ses  shilling  Maaster 
ek  het  geen  herberg  nu  en  ik  nou  op  mij  laaste  ik  moet  ver 
middag  half  drie  naar  die  Home  gan  zoo’s  Maaster  weet  en 
ik  kom  kort  met  ses  shillings  Maaster  ik  weet  Maaster  zal  mij 
als  uw  blief  toch  nie  ver  stoot  ik  zal  alles  weer  in  betaald  zoo 
gou  als  ik  weer  gezond  is  Maaster  ik  is  vreeslik  ongelukkig  ik 
het  nu  meer  eerst  een  kamer  nu  nou  mij  enigste  hoop  is  op  mij 
Maaster  ik  kan  nu  zelf  kom  nu  ik  stuur  die  brief  met  die  man 
van  mij  help  mij  toch  als  uw  blief  Maaster  want  dit  zal  nooit 
vergete  word  nie.  Ik  blijf  uw  troue  bediende,  Anna  Lamberts.” 

’n  Horlosie  slaan  eenuur.  Ek  kyk  weer  op,  soos  meermale 
hierdie  aand.  Die  skemerige  stilte  lê  weer  om  my.  Net  ’n  paar 
krieke  gesels  nog  buite. 

’n  Rukkie  later  staan  ek  voor  die  oop  venster  en  sien  hoe 
Orion  deur  die  noordelike  naghemel  agter  die  Pleiades  aan  skry. 

,,So  dan,”  besluit  ek  weldra,  ,,die  vraag  wat  jy  flus  aan 
jouself  gestel  het,  was  of  tye  van  ekonomiese  nood  makliker 
’n  herlewing  in  geesteswaardes  meebring.  Die  vraag  het  hom 
self  nou  beantwoord!” 

Ek  onthou  tog  immers  nou  hoe  my  oom  my  eens  van  Anna 
Lamberts  vertel  het;  hoe  hy  haar  aansienlik  meer  as  die  ses 
sjielings  gestuur  het  waarom  sy  so  dringend  gevra  het.  Die 
skuld  het  sy  ’n  maand  of  wat  later  kom  terugbetaal.  En  toe 
is  dit  aan  haar  geskenk. 

Die  som  op  alles? 

Seker  maar  net  dat  ’n  wyse  besef  van  basiese  geesteswaardes 
nie  die  verdienste  van  enige  besondere  tyd  van  voorspoed  of 
teëspoed  is  nie.  Die  materialisme  van  voorspoed  is  uiteraard 
selfgenoegsaam.  militant,  onoortreflik  optimisties.  Die  materia- 
lisme  van  depressie  is  ’n  soort  angsvallige  gryp-wat-jy-kan  en 
hou-wat-jy-het,  die  selfsug  van  tobbende  introversie.  Dis  twee 

maniere  van  behep  wees  met  die  dinge  van  dié  wêreld,  ’n 
bysiendheid  na  buite,  maar  ook  na  binne. 

En,  soos  my  oom  in  sy  brief  aan  sy  prokureursvriend  op  die 
platteland  by  wyse  van  implikasie  geskryf  het:  elke  geslag 
moet  weer  opnuut  die  grondwaarhede  van  ons  menslike  bestaan 
ontdek. 

Die  vreemde  bly  altoos  dat  dit  maar  te  dikwels  die  armes  van 
gees  soos  Anna  Lamberts  is  wat  hulle  die  maklikste  weer  vind 
— of  nooit  eens  afgee  nie.  Want  hulle  ken  die  liefde. 

Maar  ’n  Hoër  Gesag  het  ons  mos  ook  ondubbelsinnig  ver- 
seker  dat  die  laastes  eerste  sal  wees  en  die  eerstes  laaste  in 
die  Koninkryk  van  die  Hemele.  ' 

IZELLE  VENTER; 


DIE  EERSTE  STEEN 


“’n  Hoer  — 'n  slet  — gevang  in  owerspel.” 
het  hul  met  wrede,  vroom  gesigte  Hom  vertel. 
waar  Hy  daar  in  die  tempel  was. 

”’n  Slegte  vrou:  die  Wet  van  Moses  gee  bevel 
sy  moet  gestenig  word!” 

Hul  oë  was  uitdagend-strak  op  Hom, 
terwyl  hul  almal  vorsend  naderstu: 
en  een.  ’n  Fariseër  wat  Hom  wou  tart. 
het  oog  aan  oog  met  Hom  gekom 
en  uitgegil:  ”Toe.  Meester.  wat  sê  U?” 

En  ek  het  daar  gestaan:  verward, 
beskaamd,  maar  deur  hul  oordeel  tot  verset  verhard. 
Ek  wou  Hom  vas  en  reguit  in  die  oë  staar. 
en  met  ’n  spotlag  luister  na  Sy  kommentaar. 

Hoe  hard  is  hulle,  mans,  teenoor  ’n  vrou. 
wat  hul  as  middel  tot  vermaak  beskou: 
wat  luste  les.  hul  drange  voed 
en  daarvoor  met  haar  eer  kan  boet! 

Hy  sou,  soos  hulle.  kras  en  skerp, 

praat  van  ”die  hel”  en  ”in  die  vuurpoel  werp”. 

Toe  't  ek  gemerk:  die  skyf  van  hulle  haat 
was  Hy.  nie  ek,  wat  sleg  en  reeds  verworpe  was: 
hul  kon  gebruik  maak  van  my  kwaad 
om  Hom  te  toets,  Hom  te  laat  praat  — 

Hom  listig  uit  te  lok  tot  selfverraad. 

Soos  bieders  op  die  markplein  het  hul  uitgeskree: 

” Antwoord  dan.  Meester:  sê!” 

”Ons  wil  ’n  antwoord  hê!” 

”Die  Meester  moet  die  antwoord  gee!” 

Maar  Hy  het  neergebuk  en  op  die  grond  geskryf. 
asof  hy  doof  was  vir  hulle  skel  gekyf. 

Hul  wou  die  skrif  ontsyfer.  kyk  of  hul  kon  lees 
wat  dan  die  oplossing  kon  wees. 

Die  skrif  was  minder  leesbaar  as  aan  Babels  muur 
die  skrif  wat  God  die  koning  as  ’n  oordeel  stuur; 
dit  was  geen  vlammeskrif  teen  die  asuur 
en  ligter  selfs  as  woorde  in  die  sand; 
tog  onuitwisbaar,  want  geskrywe  deur  die  Hand 
van  Hom  wat  Liefde  en  Vergewing  is. 

Die  skrif  het  oor  my  lot  beslis. 


Beangs  het  ek  vooroorgeleun  om  te  ontleed 
u)at  Hy  aan't  skrywe  was,  om  maar  te  weet 
hoe  groot  en  swaar  my  oordeel  is. 

Ek  het  gedink  aan  dag  en  nag 
se  hartstogfees; 

en  vir  die  eerste  keer  het  ek  gesmag 
na  eensaamheid,  dat  daar  geen  man  moet  wees 
wat  in  sy  grenselose  hartstog  onbedag 
rny  liggaam  neem,  my  gees  verkrag. 

O,  om  net  weer  réin  te  wees! 

Toe  het  Hy  opgestaan. 

Ek  het  my  palms  oor  my  oë  geslaan 
en  strak  gewag. 

Sy  stem  was  sag: 

' Die  een  wat  sonder  sonde  is, 
kom,  gooi  die  eerste  klip  na  haar.” 

Hul  skril  gejou  het  plotseling  bedaar, 
en  Hy  het  weer  geskryf. 

Geen  hand  het  op  my  styfgespanne  lyf 
gesak  om  my  te  gryp  en  weg  te  sleur; 
voordat  ek  wis  wat  sou  gebeur 
het  een  vir  een  stil  weggegaan 
en  my  alleen  by  Hom  laat  staan. 

"Het  hul  jou  nie  beskuldig  nie? 

Het  niemand  jou  veroordeel  nie?  ” 
het  Hy  gevra;  toe  groei  my  vrees. 

My  keel  was  dik,  my  woorde  hees: 

"Hul't  weggegaan,  ondanks  beskuldiging. 

Ily't  met  Sy  helder  oë  my  gesig  gelees 
en  vir  die  eerste  keer  kon  ek  my  sonde  sien 
in  volle  aakligheid:  ’n  liederlike  ding. 

Toe  was  ek  tot  my  stra[  bereid. 
bereid  om  op  Sy  Woord  te  wag: 
gebroke.  vol  berou  en  desperaat. 

En  toe  ek  dag  dat  hierdie  Man  nie  weer  sou  praat 
het  Hy  my  stil  gelas  om  weg  te  gaan. 
nie  verder  meer  te  sondig  nie. 
want  . . . Hy  veroordecl  my  ook  nie. 


Ek  het  geduisel.  nie  verstaan. 

Toe.  sonder  dankende  gebaar  of  woord. 

met  liggaam  wat  nou  net  aan  my  en  Hom  behoort. 

het  ek  die  nuwe  weg  met  vreugde  ingeslaan. 


SIEKBED 

Die  hele  lewe  is  nou  ingekort  tot  bed. 

’n  boekrak.  en  die  tafel.  waarop  die  radio  belet 
dat  ek  die  deur  kan  sien  wat  uitlei  tot  die  lewe; 

’n  klerekas.  twee  vase  blomme.  horlosie  en  ’n  glas. 
Maar  buite.  weet  ek.  is  die  skerp  kontras: 

’n  afgeleefde  winter  en  die  duidelike  strewe 
van  die  lente  om  haar  te  bevestig 
in  blom  en  boom.  in  lug  en  in  die  lig 
op  elke  jong  gesig. 


Net  in  my  hart  is  daar  geen  wenteling: 
dit  bly  maar  winter.  want  hier  is  geen  kring 
waar  jaargety  na  jaargety  reëlmatig  ryp  en  sterf 
en  elke  jaar  opnuut  dieselfde  skema  erf. 


Ek  sal  hier  opstaan  en  maar  weer  gewoon 
my  plig  vervul;  en  dag  na  dag  sal  ek  verloën 
dat  in  my  hart  ’n  honger  en  ’n  leegte  is 
wat  erger  as  my  afgelope  siekte  is. 

vir  Laltarkund*  2 


AUGUSTUS 


Dis  of  die  dun,  deursigtig  vensterruit 

geen  skerm  is  teen  die  wind; 

o[  dit  ook  binnenshuis  nog  ongestuit 

steeds  om  my  waai, 

geen  rus  kan  vind, 

net  aldeur  draai,  en  draai. 

“U  het  voorheen  die  storm  gestil 
U kan  ook  nou,  Heer  — as  U wil.” 

PLATE-AAND 

Die  tafel  staan  met  teegerei  oordek; 
daar's  rustige  musiek,  vier  mense  saam; 

’n  kaggelvuur,  waarvan  die  vlamme  hittegewend  lek; 

’n  Trechikoff,  met  trap  en  orgidee;  pronkertjies  op  die  swart 
klavier 

gevaas,  en  teen  die  ander  muur  die  “ Laggend  Kav’lier” 
vrolik-blymoedig  in  sy  ligte  raam. 

MOSES 

Vanhier  kan  hy  die  land  oorskou 
waarheen  sy  volk  weldra  sal  trek; 
en  in  hom  skrynend  die  berou: 

Ag,  wee  my  toorn,  so  gou  verwek; 

Net  sien,  en  self  nie  binnegaan, 
ná  die  ontbering  en  die  swerf? 

Hoe  duur  die  prys  van  eiewaan; 
hoe  eensaam  hierdie  stille  sterf. 

Met  sorg  en  teerheid  lê  God  hom, 
waar  nimmer  ooit  ’n  mens  sal  kom. 

HOOP 

Miskien,  na  baie  jare,  sal  dié  dag 

verbleek  en  inkrimp  tot  ’n  datum  op  die  almanak: 

ek  sal  versoen  wees,  nie  meer  hoop  en  wag; 

miskien  sal  uit-die-pyn-gegroeide  krag 

die  plek  vervul  van  hierdie  steeds-maar-smag , 

en  vreugde  uit  mismoedigheid  vertak. 

OGGEND 


'n  Mens  stap  in  die  skemer  weg 

terwyl  die  dag  nog  soos  ’n  vae  droom 

daar  is,  maar  nog  geen  werklikheidsgestalte  het. 

Die  lugruim  is  die  skaal,  wat  aan  die  westekant 
die  maan,  en  oos  die  son  as  laste  het. 

Jou  eerste  baken  is  die  bruingeroeste  heg, 
jou  doelwit  die  mimosaboom. 

En  as  jy  daar  van  bo  aj  uitkyk  oor  die  veld, 

sien  hoe  die  teer-groen  lentegras  plek-plek  versmelt 

met  na-geblewe  wintergeel,  en  hoe  die  son 

die  maan  weer  van  sy  naggeleende  lig  dreineer, 

besef  jy:  hierdie  stilte  is  die  bron 

van  skoonheid,  wat  jou  terug  laat  keer 

om  weer  met  moed  die  stadsgewoel  te  kan  trotseer. 


WEERHOUDING 


In  my  het,  wat  jy  eis,  nog  nie  gevorm: 

Die  liefde: 

taai,  sterk  en  gehard 

teen  die  seisoene  van  die  hart: 

die  lente  van  eerste  ontwaking  en  die  somerstorm, 

die  herfsverdorring  van  gewoonheid 

en  die  kleure-armoed  van  die  wintertyd. 

Dus  weier  ek  my  eie  skamel  kamma-liefde: 
die  tenger  broeikasblom,  wat  selfs  geen  luggie  tart, 
wat  ons  moet  troetel,  totdat  dit  verward  — 
omdat  dit  self  geen  groeikrag  kan  verwerf  — 
aan  oorversorging  sterf. 

Dié  misgewas  weerhou  ek  trots:  gewis, 
ek  mag  nie  gee  wat  aan  volkomenheid  iets  mis. 

VERLOWING 


In  jou  het  God  aan  my 

verhoring  van  gebed  gegee; 

totdat  vervulling  kom  is  dié  blink  pand 

die  uiterlike  teken  van  die  band 

wat  nou  reeds  na  die  gees  bestaan. 

En  ons,  wat  elk  sy  eie  kronkelpad  moes  gaan 
van  smagting,  hoop  en  weifeling, 
weet  dat  vir  wanhoop  en  vertwyfeling 
hierna  nóg  tyd,  nóg  ruimte  meer  sal  wees, 
omdat  ons  — pelgrims,  hand  aan  hand  — 
op  aarde  reeds  die  pad  inslaan 
wat  na  die  Ewigheid  sal  lei. 

ABRAHAM  FOUCHÉ: 


BLOEIENDE  BETON 


Wanneer  ek  elf  verdiepings  hoog 
die  son  sien  ondergaan 
en  onderdeur  die  oorloopboog 
'n  wielrond  kerriemaan 

Is  ek  weer  Plato’s  wolkeboom 
wat  voedsel  in  die  grond  moet  vind, 
met  snareloof  oor  stad  gespan 
bolero  in  die  wind. 

Soos  druppels  in  Groot  Brakrivier 
sien  ek  die  motorwiele  rol: 

Dan  huppel  my  hart  soos  op  hul  dak 
’n  late  sonligkol. 

Mensmenigtes  50os  miere  om 
in  Eloffstraat  krioel: 

Sorgsaam  dat  dan  die  donker  sy 
komberse  om  my  woel. 

Nog  later  na  my  kamer  op, 

Oho!  dit  moet  ek  noem; 

dan  dat  my  mond  en  hart  ’n  lied 

saam  met  die  hyser  soem 

Soos  kwatriljoene  lampeglans 
of  wanneer  hand-in-hand 
groen  sterre  cuad’  flamenco  dans 
oor  wolkekrabbers,  want 

Aan  vreugdetorings  van  beton  deur  kromium  omblink, 
het  ek  soos  aan  die  son  en  maan 
ook  moedermelk  gedrink! 

P.  J.  CONRADIE: 


DIE  NOODLOT  IN  DIE  DRAMAS  VAN 
LEIPOLDT  - ’N  VERDERE  POGING 

Daar  is  nog  steeds  ’n  opvatting  wat  baie  wyd  verbreid  is,  dat 
die  antieke  Griekse  tragedie  by  uitstek  ’n  „noodlotstragedie” 
was.  Daar  word  nie  altyd  duidelik  omskryf  wat  hieronder  ver- 
staan  word  nie  maar  gewoonlik  word  daardeur  bedoel  dat  die 
mens  in  die  Griekse  tragedie  heeltemal  gebonde  is  aan  hoër 
magte,  geen  vryheid  van  optrede  het  nie  en  dus  ook  geen 
verantwoordelikheid  vir  sy  eie  dade  dra  nie.  Hy  is  alleen  maar 
’n  speelbal  van  die  noodlot.  Hierdie  opvatting  word  goed 
gestel  deur  prof.  F.  E.  I.  Malherbe:  ,,Teen  alle  selfgewilde 
aksie  in  word  die  held  tot  verderflik-tragiese  daad  gedoem, 
en  blinde  onderworpenheid  of  vernietiging  lui  die  stene  wet  . . . 
Hier  is  daadwerklike  ingryping  van  bowe  deur  ’n  onontvlug- 
bare,  onvermurwbare  en  tragiese  verskriklike  Moira  wat  by 
die  diepe  ontroering  en  deernis  tog  enigsins  stotend  is  vir 
ons  moderne  gevoel.”  i 

Hierdie  standpunt  impliseer  dat  ons  in  die  moderne  letter- 
kunde  geen  noodlotsbesef  kry  nie.  Maar  dit  is  my  oortuiging 
dat  ons  so  ’n  besef  by  die  meeste  volke  vind,  en  verder  nog  dat 
dit  ’n  element  is  wat  ons  in  die  mceste  groot  tragedies  aantref. 
Dan  moet  ons  ons  egter  nie  blind  staar  op  die  spesifiek  Griekse 
begrip  van  die  Moira  nie,  maar  die  term  ,,noodlot”  ruimer  inter- 
preteer.  Ek  wil  dus  beweer  dat  daar  by  die  meeste  volke  die 
besef  bestaan  dat  die  mens  nie  volkome  vry  is  om  sy  eie  lot 
te  bepaal  nie  en  dat  daar  magte  buite  sy  beheer  is  wat  die  loop 
van  gebeurtenisse  anders  kan  stuur  as  wat  die  mens  begeer. 
Hoe  hierdie  mag  of  magte  genoem  word  en  hoe  hulle  gesien 
word,  verskil  natuurlik  van  tyd  tot  tyd.  Vir  die  Grieke  was 
dit  die  oppermagtige  gode  en  ’n  duistere  Moira;  die  Romeine 
het  dit  Fatum  genoem;  vir  die  Christendom  is  dit  ’n  Voorsienig- 
heid  wat  alles  ten  beste  beskik,  al  verstaan  die  mens  dit  nie 
altyd  nie;  vir  die  moderne  kunstenaar  is  dit  dikwels  die  magte 
van  oorerflikheid  of  die  invloed  van  die  omgewing. 

Teen  die  blote  feit  dat  die  dramaturg  die  bestaan  van  so  ’n 
hoër  mag  aanvaar,  kan  dus  geen  beswaar  gemaak  word  nie. 
Die  belangrikste  in  hierdie  verband  is  egter  die  houding  wat 
die  held  in  die  drama  teenoor  hierdie  mag  inneem.  As  hy 
willoos  berus  in  wat  die  noodlot  beskik  en  hom  eenvoudig  deur 

1 Humor  (Amsterdam,  1932),  p. 139-140. 


20 


die  loop  van  gebeurtenisse  laat  meevoer  — dan  sou  ons  hom 
tereg  as  ,,speelbal  van  die  noodlot”  kan  bestempel.  Maar  in  die 
Griekse  tragedie  is  dit  beslis  nie  die  geval  nie.  Die  held  wil 
juis  nie  berus  nie,  hy  verset  hom  teen  sy  eie  lot  en,  al  moet  hy 
uiteindelik  ondergaan,  is  sy  ondergang  groots  en  bring  hy  ons 
juis  daardeur  onder  die  indruk  van  die  grootheid  van  die  mens. 

Maar  ek  wil  in  hierdie  artikel  nie  oor  die  Griekse  tragedie 
uitwei  nie.  Soos  ek  hierbo  gesê  het,  is  dit  my  oortuiging  dat 
ons  een  of  ander  vorm  van  noodlotsbesef  in  die  meeste  groot 
tragedies  aantref.  Daarom  reken  ek  dat  dit  ’n  interessante 
studie  sou  wees  om  na  te  gaan  hoe  hierdie  besef  in  verskil- 
lende  dramas  tot  uiting  kom.  Dit  was  dus  vir  my  besonder 
interessant  dat  B.  le  Roux  ’n  tyd  gelede  in  hierdie  tydskrif  hom 
dit  ten  doel  gestel  het  om  hierdie  motief  in  Leipoldt  se  dramas 
na  te  gaan.2  Maar  ongelukkig  het  hy  homself  nie  duidelik 
rekenskap  gegee  van  wat  hy  onder  Fatum  (of  Noodlot) 
verstaan  en  waarin  hy  die  werking  van  die  Fatum  sien  nie, 
en  daardeur  is  daar  ’n  sekere  duisterheid  en  tweeslagtigheid 
in  sy  artikel.  ’n  Paar  keer  stel  hy  die  Fatum  gelyk  aan  ,,die 
verlede  waaraan  die  hoofkarakters  hulle  nooit  kan  ontworstel 
nie.”  Maar  die  verlede  op  sigself  kan  tog  nie  as  noodlot  beskou 
word  nie;  ’n  mens  kan  eerder  sê  dat  dit  ’n  bepaalde  mag  is 
wat  sorg  dat  die  karakters  nie  hul  verlede  ontvlug  nie.  Sonder 
om  enigsins  daarop  aanspraak  te  maak  dat  ek  die  finale  woord 
oor  hierdie  moeilike  probleem  kan  spreek,  wil  ek  tog  ’n  poging 
aanwend  om  groter  helderheid  te  verkry. 

Ek  het  alreeds  aangedui  dat  ek  onder  die  begrip  noodlot 
verstaan  ,,magte  buite  die  beheer  van  die  mens,  wat  die  loop 
van  gebeurtenisse  anders  kan  stuur  as  wat  die  mens  begeer”. 
Nou  moet  ’n  mens  jou  verder  duidelik  rekenskap  gee  van  hoe 
jy  die  werking  van  die  noodlot  sien  m.a.w.  jy  moet  vasstel  in 
watter  gebeurtenisse  die  invloed  van  die  noodlot  volgens  jou 
mening  sigbaar  is. 

Die  ingryping  van  die  noodlot  kan  allereers  daar  gesien  word 
waar  ’n  ongeluk  oor  die  mens  kom  sonder  dat  hy  enige  aandeel 
daaraan  gehad  het  en  sonder  dat  hy  dit  kon  voorsien  of  verhoed 
het.  Dit  is  dus  nie  iets  wat  op  natuurlike  wyse  uit  ’n  vorige 
gebeurtenis  voortspruit  nie,  maar  iets  wat  teen  die  natuurlike 
loop  van  gebeurtenisse  as  't  ware  van  buite  oor  hom  kom.  Ons 
noem  dit  dikwels  die  toeval.  As  voorbeeld  kan  'n  mens  noem 
natuurrampe  of  skielike  siektes. 

’n  Mens  sou  kon  beweer  dat  die  werking  van  die  noodlot  baie 

2 Die  Fatummotief  in  Leipoldt  se  Dramas:  Tydskrif  vir  Letterkunde,  Junie  1960 
p.  64-8. 


21 


duidelik  in  sulke  gebeurtenisse  gesien  kan  word.  Maar  die 
dramaturg  moet  baie  versigtig  wees  in  sy  gebruik  daarvan. 
Hy  stel  hom  maklik  bloot  aan  die  beskuldiging  dat  hy  die 
toeval  bloot  gebruik  om  die  drama  op  ’n  maklike  wyse  die 
gewenste  afloop  te  gee.  Die  karakters  word  dan  blote  mario- 
nette  in  sy  hand.  Die  gebruik  van  die  toeval  is  alleen  te  regver- 
dig  as  dit  sinvol  gemaak  word  m.a.w.  as  ’n  mens  voel  dat  die 
ingryping  van  die  toeval  nie  bloot  willekeurig  was  nie  maar  dat 
daar  ’n  hoër  doel  daar  agter  was.  Alreeds  Aristoteles  spreek 
hierdie  opinie  uit  en  gee  die  interessante  voorbeeld  van  die 
standbeeld  van  ’n  vermoorde  man  v/at  op  sy  moordenaar  geval 
en  hom  gedood  het.^  Soos  hy  tereg  sê,  skep  sulke  gebeurtenisse 
die  indruk  dat  hulle  nie  bloot  toevallig  gebeur  het  nie.  ’n  Baie 
goeie  voorbeeld  is  ook  die  slottoneel  van  Hamlet  waar  die  om- 
ruiling  van  die  swaarde  en  die  feit  dat  Hamlet  se  moeder  uit 
die  gifbeker  drink  wat  vir  haar  seun  bedoel  is,  in  werklikheid 
bloot  toevallig  is,  maar  ons  tog  bevredig  omdat  ons  ’n  hoër 
doel  daarin  sien. 

As  ’n  mens  egter  die  saak  noukeurig  beskou,  sal  jy  vind  dat 
gevalle  waar  ’n  ongeluk  deur  suiwer  toeval  oor  ’n  karakter 
kom,  in  goeie  dramas  taamlik  skaars  is.  Die  rede  hiervoor  is 
dat  daar  eintlik  nie  so  baie  ongelukke  oor  die  mens  kom  waarin 
hy  hoegenaamd  geen  aandeel  gehad  het  nie,  waartoe  hy  nie 
ten  minste  die  aanleiding  gegee  het  nie.  Laat  ons  ’n  moderne 
voorbeeld  neem.  As  ’n  man  met  sy  motor  ’n  ongeluk  maak 
omdat  hy  vaak  geword  en  nie  genoegsaam  gekonsentreer  het 
nie,  sê  ons  dat  hy  ongelukkig  was  omdat  daar  juis  op  daardie 
moment  ’n  hindernis  in  die  pad  was,  maar  aan  die  ander  kant 
kan  ons  nie  ontken  dat  hy  verantwoordelikheid  vir  die  ongeluk 
dra  nie. 

Dit  is  dus  in  ’n  kombinasie  van  karakter  en  omstandigheid 
dat  ons  ook  die  werking  van  die  noodlot  kan  sien.  Daar  is  min 
karakters  wat  op  sigself  tragies  is  m.a.w.  wat  onder  enige  om- 
standighede  sal  ondergaan.  Daar  is  egter  baie  karakters  wat 
onder  ander  omstandighede  ’n  gelukkige  en  voorspoedige  lewe 
sou  gehad  het  maar  wat,  gesien  hul  karaktereienskappe,  onder 
die  bepaalde  omstandighede  waarin  hulle  geplaas  is,  nie  anders 
kan  reageer  as  op  ’n  wyse  wat  tot  hul  ondergang  voer  nie.  Aan 
die  een  kant  is  die  karakters  volkome  verantwoordelik  vir  hul 
eie  optrede  maar  aan  die  ander  kant  is  dit  tog  nie  hulle  skuld 
dat  juis  hulle  in  daardie  situasie  geplaas  is  nie.  Dit  is  hieruit 
wat  ’n  mens  die  indruk  kan  kry  dat  daar  ’n  mag  werksaam  is 
waaroor  die  mens  geen  beheer  het  nie. 

3 Ara  Poetica  1452  a. 

In  hierdie  verband  moet  veral  daarop  gewys  word  dat  die 
siening  van  die  noodlot  in  ’n  baie  groot  mate  ’n  kwessie  is 
van  die  interpretasie  van  gebeurtenisse.  Dit  is  baie  moontlik 
dat,  as  ’n  mens  ’n  bepaalde  reeks  gebeurtenisse  nugter  en  weten- 
skaplik  beskou,  jy  geen  bonatuurlike  invloed  daarin  sal  vind 
nie  maar  alleen  die  natuurlike  opeenvolging  van  oorsaak  en 
gevolg.  En  tog  kan  die  mens,  en  veral  die  digter,  dikwels  nie 
loskom  van  die  idee  dat  ’n  bepaalde  reeks  gebeurtenisse  onver- 
mydelik,  ja  selfs  voorbeskik  was  nie,  dat  dit  glad  nie  anders 
kon  afgeloop  het  as  wat  dit  afgeloop  het  nie.  Ek  reken  dat 
hierdie  indruk  van  die  onvermydelikheid  van  die  gebeure  ’n 
baie  belangrike,  selfs  essensiële  element  van  die  tragiese  is. 
En  hiervandaan  gaan  die  mens  nog  verder  en  skryf  die  onaf- 
wendbaarheid  van  die  gebeurtenisse  toe  aan  die  werking  van 
’n  hoër  mag  wat,  soos  ek  reeds  gesê  het,  op  verskillende  maniere 
gesien  kan  word  as  gode,  Voorsienigheid  of  erflikheid. 

Laat  ons  nou  terugkeer  na  Leipoldt  se  dramas  waarvan  ek 
net  Die  Laaste  Aand  en  Die  Heks  wil  behandel.  In  Die  Laaste 
Aand  dink  ek  nie  ons  kan  beweer  dat  die  sentrale  situasie,  die 
ontmoeding  ná  soveel  jare  tussen  Martha  en  Van  Noot,  deur 
die  noodlot  bewerk  is  nie.  Dit  is  immers  deel  van  Martha  se 
wraakplan  wat  sy  al  jare  tevore  gevorm  het  toe  Van  Noot 
haar  in  die  steek  gelaat  het.  Die  ontmoeting  is  nie  toevallig  nie 
want  Martha  het  op  die  een  of  ander  manier  op  die  hoogte 
gebly  van  Van  Noot  se  bewegings  en  hom  na  die  Kaap  gevolg. 
Hierdie  laaste  onderhoud  is  doelbewus  deur  haar  bewerk.  Ek 
kan  dus  nie  met  Le  Roux  saamstem  nie  waar  hy  sê:  ,,In  die 
derde  bedryf  bring  die  Fatum  Martha  en  haar  eertydse  minnaar 
saam  in  die  raadkamer  van  die  Goewerneur  se  huis." 

Maar  die  hartaanval  waaraan  Van  Noot  onverwags  beswyk, 
pas  nie  in  by  Martha  se  planne  nie.  Dit  kom  volkome  onver- 
wags,  soos  ’n  slag  van  buite.  Ons  word  ook  glad  nie  daarop 
voorberei  nie:  dit  is  eers  in  die  derde  bedryf  dat  ons  daarvan 
hoor.  (Daarteenoor  het  Leipoldt  ’n  soortgelyke  aanval  in  Die 
Heks  baie  noukeurig  voorberei.)  En  tog,  al  kan  ’n  mens  die 
hartaanval  aan  die  toeval  toeskryf,  het  Leipoldt  die  toeval  sin- 
vol  gemaak.  Deurdat  Van  Noot  so  skielik  beswyk,  juis  op  die 
moment  dat  Martha  gereed  is  om  uiteindelik  haar  wraakplan, 
wat  soveel  jare  haar  gedagtes  in  beslag  geneem  het,  uit  te  voer, 
word  haar  hele  lewensdoel  in  ’n  sekere  sin  verydel.  Die  situasie 
word  nog  meer  tragies  gemaak  deur  die  feit  dat  Martha  ook 
gespeel  het  met  die  idee  dat  sy  Van  Noot  nog  kon  dwing  om 
ter  elfder  ure  die  vonnis  oor  sy  seun  te  herroep.  As  sy  bemerk 

dat  Van  Noot  dood  is,  besef  sy  skielik  dat  sy  hom  al  die  jare 
tog  nog  liefgehad  het.  Sy  het  dus  haar  hele  lewe  gewy  aan  ’n 
nuttelose  wraakplan.  Hierin  voel  ons  die  werking  van  ’n  hoër 
mag  wat  die  mens  se  planne  heeltemal  anders  kan  laat  afloop 
as  wat  hy  bedoel.  Dit  is  ook  die  grondtema  van  die  Oidipoes 
Turannos  van  Sophokles.  Die  mens  wik  maar  God  beskik. 

Dat  hierdie  interpretasie  nie  blote  inlegkunde  is  nie,  is  veral 
duidelik  uit  die  proloog.  Daar  het  Leipoldt  op  baie  opvallende 
wyse  die  figuur  van  die  Priester  ingevoeg  wat  Martha  waarsku 
teen  die  opvatting  dat  sy  God  kon  dwing  om  haar  wraakplanne 
te  steun  en  haar  vermaan  om  rustig  Allah  se  beskikking  af  te 
wag.  As  Martha  aan  die  einde  ontdek  dat  Van  Noot  beswyk 
het,  dink  sy  dadelik  terug  aan  die  Priester  se  woorde  en  besef 
dat  ’n  hoër  Mag  sake  anders  beskik  het  as  wat  sy  bedoel  het. 
Die  drama  eindig  met  ’n  erkenning  van  Allah  se  mag. 

In  Die  Heks  is  die  saak  gekompliseerder.  Hier  kan  ’n  mens 
wel  sê  dat  die  sentrale  situasie  deur  die  noodlot  bewerk  is,  nl. 
dat  dit  juis  so  getref  het  dat  die  Kardinaal  regter  moes  wees 
in  die  saak  waarin  sy  vroeëre  geliefde  en  haar  dogter  van 
towery  beskuldig  word.  Hierin  kan  ons  die  werking  sien  van 
’n  mag  wat  nie  toelaat  dat  die  Kardinaal  die  foute  van  sy 
verlede  ontvlug  nie.  Hoe  dit  gekom  het  dat  Jeronimo  en  Orsinia 
van  mekaar  geskei  is,  weet  ons  nie,  want  Leipoldt  vermy  dit 
om  ons  hieroor  in  te  lig.  Ons  kan  egter  wel  aanneem  dat 
Jeronimo  daar  een  of  ander  misstap  begaan  het. 

In  die  eerste  toneel  kry  ons  ’n  uitvoerige  karaktertekening 
van  die  Kardinaal.  Hy  is  ’n  askeet  wat  sy  vlees  tot  die  uiterste 
pynig  en  hoewel  hy  as  ,,Die  Hamer  van  die  Hekse”  bekend 
staan,  kos  dit  hom  elke  keer  ’n  gewetenstryd  om  mense  na  die 
brandstapel  te  stuur.  Die  verbranding  van  Johannes  Hus,  wat 
hy  bygewoon  het,  is  vir  hom  ’n  vreeslike  herinnering.  Tog 
beskou  hy  dit  as  sy  plig  om  die  hekse  te  veroordeel.  Dit  volg 
dus  uit  die  Kardinaal  se  karakter  dat  die  verhoor  van  Elsa  en 
haar  dogter  alleen  op  ’n  veroordeling  kan  uitloop. 

Nog  sterker  is  die  ingryping  van  die  noodlot  te  sien  in  die 
feit  dat  die  Kardinaal,  nadat  hy  Elsa  en  haar  dogter  gesien 
het  en  besluit  het  om  hulle  te  red,  ’n  floute  kry  wat  hom  juis 
op  hierdie  kritieke  oomblik  buite  aksie  stel  sodat  dit  reeds  te 
laat  is  as  hy  weer  tot  sy  bewussyn  kom.  Dit  is  egter  opmerklik 
dat  Leipoldt  hierdie  floute  baie  goed  voorberei  het.  In  die  eerste 
toneel  vertel  die  twee  priesters  ons  van  die  Kardinaal  se  aske- 
tiese  lewenswyse  waardeur  hy  sy  swak  liggaam  meer  kwel 
as  wat  dit  kan  verduur,  en  broeder  Eugenio  noem  by  name  die 

floutes  wat  hy  soms  kry.  ’n  Mens  kan  dus  nie  sê  dat  die 
Kardinaal  heeltemal  sonder  sy  eie  skuld  deur  die  floute  oorval 
is  nie.  Verder  is  dit  ook  heel  natuurlik  dat  die  buitengewone 
opwinding  van  die  erkenning  juis  op  daardie  moment  die  floute 
veroorsaak. 

En  tog,  al  is  die  aanval  van  floute  heeltemal  verklaarbaar, 
kan  ons  nie  aan  die  indruk  ontkom  nie  dat  agter  die  gebeure 
’n  hoër  mag  werksaam  is,  ’n  mag  wat  net  toe  dit  gelyk  het  of 
sake  weer  ’n  gunstige  wending  neem,  nie  wou  toelaat  dat  die 
Kardinaal  van  die  foute  van  sy  verlede  wegkom  nie.  Dit  is 
besonder  treffend  dat  hy  aan  die  einde  van  die  drama  tot 
hierdie  mag  bid,  net  soos  Martha  aan  die  einde  van  Die  Laaste 
Aand,  al  is  dit  nou  ook  in  die  een  geval  die  God  van  die 
Christendom  en  in  die  ander  die  Allah  van  die  Mohammedane. 
As  ’n  mens  wou  moraliseer,  sou  jy  kon  sê  dat  die  Kardinaal 
besef  dat  sy  lewe  op  ’n  leuen  gebaseer  was  en  dat  dit  nie  so 
kon  voortgaan  nie,  maar  daarmce  gaan  ’n  mens  miskien  verder 
as  wat  die  dramaturg  bedoel  het.  Die  belangrikste  bly  die 
erkenning  dat  daar  bo  die  mense  ook  nog  ’n  mag  is  wat  hul 
lewensloop  beïnvloed. 

Ek  stem  dus  saam  met  Le  Roux  dat  die  noodlotsgedagte  by 
Leipoldt  ’n  belangrike  rol  speel,  maar  ek  dink  dat  hy  dit  te 
sterk  stel  as  hy  beweer:  ,,Die  konflik  is  nie  soseer  met  karakters 
as  met  die  noodlot  nie.”  Ons  kry  wel  deeglik  ’n  konflik  tussen 
die  karakters  — dink  maar  aan  Martha  en  Van  Noot  — maar 
ons  voel  tog  dat  daar  ook  nog  ’n  mag  is  wat,  dikwels  deur 
insidente  wat  heel  natuurlik  lyk,  ’n  beslissende  wending  aan 
daardie  konflik  gee. 

FRED  WALEWIJN: 


DIETS  LIED 


Mag  ik  van  Scheveningen 
zingen? 

Scheveningen,  verdwenen  in  de  maag 
van  Groot-Den  Haag? 

,,’t  Was  het  allerschoonste  strand, 
van  ’t  gehele  Nederland.” 

En,  zoals  het  meer  met  mensen  gaat, 
werd  Schollekop  er  geboren. 

Zandvoortstraat. 

Moet  ik  van  Borgerhout 
gaan  zingen? 

Borgerhout,  nog  niet  verdwenen  in  de  maag 
der  Groot-Antwerpse  sarkofaag? 

Wel  „zo  dansen  de  Reuskens  van  Borgerhout, 
ze  draaien  eens  om  en  hun  voetjes  zijn  koud.” 


Wil  ek  ook  van  Antwerpen 
zingen? 

Ook  daar  is  Schollekop  school  gegaan. 

Wel  „zolang  er  Sinjoren  bestaan 
zal  Antwerpen  toch  niet  vergaan, 
weg  met  de  zorgen 
en  weg  met  ’t  verdriet, 
zijn  wij  Sinjoren, 
of  zijn  wij  het  niet!” 

Mag  ik  zingen  ook  van  Gent? 

Studenten  te  voet  en  rijkswacht  te  paard, 
de  houten  knuppel  tegen  ’t  blanke  zwaard, 
,,Mijn  naam  is  Roeland,  ’kleppe  brand 
en  luide  storm  in  Vlaanderland.” 

Moet  ik  zingen  van  Brussel.  waar  in  zijn  nood 
Schollekop  heen  moest  voor  zijn  brood. 

Daar  wonen  ..de  mannen 

die  de  gas  doen  brannen” 

dat  was  al  in  de  Geuzentijd  zo 

al  gaat  nou  de  strijd 

pour  la  Patrie  et  un  . . . rnétro. 

Hier  volgt  in  mijn  lied 

een  noodzakelijk  hi-aat. 

en  wel  van  drie  of  vier  koepletten 

want  moeilijk  op  rnuziek  te  zetten 

zijn  de  chansons 

van  ’t  Krijgs-au-di-to-raat. 

..In  de  Begijnenstraat  moogde  nie  fluiten. 
dat  zullen  w'eens  zien  zei  de  Luiten. 
en  hij  floot  een  kwartier. 
en  daar  kwam  een  cipier 

en  hij  vloog  met  zijn  kl....ornpen  naar  buiten.” 

Kom.  wij  stappen  verder. 

..naar  de  Jordaan” 

..daar  spreidt  zich  heerlijk  open 

zij  die  als  keizerin 

de  kroon  draagt  van  Europen.” 

Wat  wil  ik  van  Amsterdam  gaan  zingen? 

Vooral  van  die  ene  grijze  dag 

toen  de  Zuiderkruis  in  de  haven  lag 

gereed  om  naar  het  Zuiden  weg  te  springen? 

..Wie  in  Arnsterdam  zei  Kaapstad.  Kaapstad. 
en  in  Kaapstad  te  landen  kwam. 
die  zei  met  mijmerende  stem. 

Amsterdarn.  Amsterdam.” 

Wat  mag  ik  van  Kaapstad  zingcn? 

Laat  dit  liever  de  Klopsen  doen. 
want  zij  doen  dit  met  fatsoen. 

Llilenspiegel  laat  hen  springen. 

..Sonstrale.  Angeliere.  Hollanders” 

en  ou  Ballie  van  der  Schyff 

hou  julle  die  Kaap  maar  Hollands 

maar  minder  ..voornaam”  en  maar  half  so  ..stijf” 

Want  wat  van  die  Boere,  die  Boere  in  Kaapstad 
is  hulle  nou  Sap  o[  is  hulle  Nat 
hulle  wat  daai  Rooitaal  praat 
ja  tot  sel[s  in  Keeromstraat! 

Maar  Cecil  wys  ons  na  die  Noorde, 
daar  lê  dan  Parow  en  Bellville. 

Wat  moet  ik  van  Bellville  zingen 
als  ik  van  Bellville  niet  zingen  wil? 

Daar  was  niet  zo  wit  in  Binneman-ville 
als  de  schort  van  de  Brusselse  bakker 
en  daar  was  wel  niemand  zo  wakker 
— en  zwart  — 

als  Holemans  Mil  in  zijn  manel. 

Wat  is  er  te  zingen  van  de  Goudstad. 

Baie  stad  en  maar  min  goud. 

Stad  nog  zo  jong  en  toch  al  zo  oud. 

En  tot  slot  is  er 
nog  een  ou  plekkie 
onder  de  zon 
en  dat  is  Alherton. 

Alberton  nog  niet  verdwenen  in  de  maag 
van  de  Goudstadse  o/  Germistonse  sarkofaag. 

Als  Alberton  „TREK" 

is  ’t  om  te  gaan  vissen 

o/  om  zich  te  vergewissen 

hoe  laat  de  drankwinkel  vrijdag  sluit. 

En  hiermee, 
beste  vrienden, 

uit  Vlaanderen,  Holland  en  Transvaal 

arm  of  rijk,  harig  of  kaal, 

komt  er  een  verken  met  een  langen  snuit 

en  ’t  Dietse  lied 

van  Schollekop 

is  amen  en  uit. 


28 


ANDRÉ  DEMEDTS: 


DE  NEDERLANDSE  LETTERKUNDE: 
EENHEID  EN  SAMENWERKING 


Voor  ons  is  het  duidelijk  dat  alle  geschriften  die  in  het  Neder- 
lands  gesteld  zijn  tot  de  Nederlandse  literatuur  behoren.  Dat 
is  dus  niet  alleen  het  geval  met  het  werk  van  schrijvers  die  de 
Nederlandse  nationaliteit  bezitten.  De  Vlamingen  uit  België 
hebben  eveneens  een  belangrijke  bijdrage  tot  de  Nederlandse 
literatuurschat  geleverd  en  zelfs  komen  in  de  Nederlandse  let- 
terkundige  geschiedenis  namen  van  Vlamingen  uit  Frankrijk 
(Michiel  De  Swaen  1654-1707),  Van  Indonesiërs  (Noto 
Soeroto  1888-1951  ) en  Surinamezen  (Albert  Helman  1903) 
voor.  De  vreemdelingen,  die  veelal  niet  weten  dat  er  in  drie 
Europese  staten,  Nederland,  België  en  Frankrijk,  een  autoch- 
tone  Nederlandssprekende  bevolking  woont,  lijkt  dat  vrij  zon- 
derling.  Zij  verliezen  dan  ook  de  eenheid  van  de  Ncderlandse 
letterkunde  uit  het  oog  en  geloven  dat  er  naast  de  Nederlandse 
literatuur  een  specifiek  Vlaamse  woordkunst  bestaat,  die  een 
afzonderlijk  geheel  uitmaakt. 

Die  mening  steunt  op  de  opvatting  dat  Nederlands  en  Vlaams 
twee  verschillende  talen  zijn,  een  vergissing  die  in  de  hand 
gewerkt  wordt  door  het  feit  dat  de  Franssprekende  Belgen,  om 
de  taal  der  Vlamingen  onbelangrijker  te  doen  schijnen  dan  ze 
is,  doorgaans  opzettelijk  over  het  Vlaams  spreken  als  over  een 
taal  die  nierkelijk  van  het  Nederlands  verschilt.  Daar  is  geen 
reden  toe.  Alleen  is  het  Nederlands  uit  Vlaanderen  iets  ouder 
van  woordkeus  en  zinsbouw  dan  het  Nederlands  uit  Nederland 
en  vertoont  het,  onder  invloed  van  de  verfransing  die  eeuwen 
lang  op  het  land  gedrukt  heeft,  een  geringer  gevoeligheid  voor 
taalzuiverheid,  die  inzonderheid  door  het  gebruik  van  galli- 
cismen  tot  uiting  komt.  Dat  verschijnsel  is  echter  van  voorbij- 
gaande  aard.  Sinds  de  Vlamingen  over  middelbaar  onderwijs 
in  het  Nederlands  en  Nederlandse  universiteiten  beschikken, 
dat  is  sedert  1932,  wordt  in  het  openbare  leven,  de  literatuur, 
de  pers,  de  radio  en  televisie,  een  ernstige  poging  gedaan  om 
het  Algemeen  Beschaafd  Nederlands  algemeen  ingang  tc  doen 
vinden. 

Een  hinderpaal  daarvoor  zijn  de  dialekten  of  streektalcn,  dic 
nochtans,  en  dat  dient  opgemerkt  tc  worden,  niet  volgens  dc 

staatsgrcns  tussen  Nederland  en  België  afgebakend  worden. 
Het  zogeheten  Westvlaams  bij  voorbeeld  bchoort  bij  het 
Hollands-Frankische  spraakgebied,  dat  zich  over  het  westen 
van  Nederland  én  België  uitstrekt.  Het  Brabantse  dialekt  wordt 
even  goed  te  Antwerpen  als  te  Breda  en  het  Limburgse  te 
Hasselt  als  te  Maastricht  gesproken.  De  verwachting  is  gewet- 
tigd  dat  de  Vlaamse  elite  in  België  binnen  afzienbare  tijd  het 
Nederlands  even  zuiver  en  keurig  zal  spreken  en  schrijven  als 
het  thans  door  de  leidende  kringen  in  Nederland  gebeurt.  Daar- 
om  zullen  de  dialekten  niet  verdwijnen,  schoon  ze  langzaam 
achteruit  zullen  gaan.  Het  kan  geen  kwaad  dat  zij  als  voertaal 
in  de  gemoedelijke  omgang  van  buren  onder  elkander  voort- 
bestaan,  als  ze  maar  niet  de  plaats  innemen  die  aan  het 
Algememeen  Beschaafd  moet  voorbehouden  blijven.  Als  leven- 
de  taalreserve  voor  het  Algemeen  Beschaafd,  waaruit  eventueel 
woorden  en  vormen  kunnen  overgenomen  worden,  maken  zij 
ten  andere  een  bron  van  verrijking  en  hernieuwing  uit,  die  aan- 
dacht  en  waardering  verdient. 

Er  bestaat  nog  een  tweede  reden  waarom  men  in  het  buiten- 
land  dikwijls  van  een  Nederlandse  en  Vlaamse  literatuur  als 
van  twee  onderscheiden  begrippen  gewaagt.  Zo  verscheen  in 
1961,  onder  de  titel  Die  Stimme  des  schwarzen  Lówen  (Josef 
Keller  Verlag,  Starnberg),  een  Duitse  geschiedenis  van  de 
Vlaamse  letterkunde,  waarin  uitdrukkelijk  de  thesis  voor- 
gestaan  wordt  dat  zij  grondig  van  de  Nederlandse  literatuur 
verschilt.  Georg  Hermanowski,  de  schrijver  van  dat  degelijke 
werk,  is  nochtans  iemand  die  uitstekend  van  de  toestanden  in 
Vlaanderen  en  Nederland  op  de  hoogte  is.  Hij  staat  te  Bonn 
aan  het  hoofd  van  het  door  hem  opgerichte  ,,Flámisches  Lek- 
torat”  en  heeft  sedert  1946  reeds  meer  dan  honderd  Vlaamse 
boeken  in  het  Duits  vertaald  en  er  een  uitgever  voor  gevonden. 
Hij  denkt  er  dan  ook  niet  aan  in  het  Nederlands  en  het  Vlaams 
twee  afzonderlijke  talen  te  zien.  Maar  uitgaande  van  de  over- 
tuiging  dat  de  eigenheid  van  elk  volk  door  zijn  karakter  bepaald 
wordt,  meent  hij  dat  er  tussen  Nederlanders  en  Vlamingen 
zulke  grote  Verschillen  bestaan,  dat  zij  ondanks  hun  afkomst, 
taal  cn  gedeeltelijk  gemeenschappelijke  geschiedenis,  niet  bij 
elkander  horen. 

De  intellektuelen  in  Vlaandercn  en  Nederland  die  Her- 
manowski’s  standpunt  bijtreden  zullen  evenwel  een  kleine  min- 
derheid  zijn.  Toch  loochenen  zij  niet  dat  er  tussen  Nederlanders 
cn  Vlamingen,  in  het  algemeen  beschouwd,  verschillen  en  zelfs 
tegenstellingen  aanwezig  zijn.  Sterk  vereenvoudigd  komen  zij 

hierop  neer,  dat  de  Nederlander  een  overbewuste  rationalist  en 
de  Vlaming  een  intuïtieve  gevoelsmens  is.  Maar  de  verschillen 
komen  evenzeer  binnen  de  Nederlandse  en  Vlaamse  ruimte 
voor.  Tussen  Noord-Brabant  in  Nederland  en  het  zuiden  van 
het  oude  hertogdom  Brabant  in  Belgisch  Vlaanderen,  zoals  ook 
tussen  Nederlands-  en  Belgisch  Limburg  of  Zeeland  en  Oost- 
Vlaanderen,  gaan  de  dialekten,  zeden  en  gebruiken,  zonder 
breuk  in  elkander  over.  Binnen  het  Nederlandse  taalgebied, 
over  Nederland,  België  en  Frankrijk  verspreid,  heeft  men 
dezelfde  schakeringen  die  men  in  alle  Europese  landen  terug 
kan  vinden.  Gewoonlijk  ziet  men  dan  het  noorden  als  de  woon- 
plaats  van  het  degelijkste  en  stugste  volksdeel,  terwijl  men 
afdalend  naar  het  zuiden  meer  losheid  en  gemoedelijkheid 
verwacht!  Het  eigenaardige  van  het  geval  is,  dat  er  voor  de 
juistheid  van  zulkdanige  opvattingen  wel  bewijzen  voorhanden 
zijn.  Het  Vlaamse  volksleven  blijkt  inderdaad  meer  ongedwon- 
gen  en  vuriger  dan  het  in  Nederland  is. 

Logisch  verder  denkend  is  Hermanowski  zelfs  zo  ver  gegaan 
de  Vlaamse  kunstenaars  die  in  het  Frans  geschreven  hebben, 
zoals  De  Coster,  Maeterlinck  en  Verhaeren,  in  de  Vlaamse 
literatuur  een  plaats  te  geven.  Slechts  weinigen  zullen  hem 
daarin  kunnen  volgen!  Zeker  niet  de  Franse  literatuurgeschied- 
schrijvers  die,  trouwens  met  recht  en  reden,  alle  Fransschrij- 
vende  auteurs  voor  hun  letterkunde  opeisen.  Dat  niettemin  in 
het  buitenland  de  mythe  van  een  afzonderlijke  Vlaamse  woord- 
kunst  nog  lang  niet  verzwonden  is,  wordt  door  talrijke 
encyklopedieën  en  naslagwerken  bewezen.  In  de  jongste  tijd 
zijn  bovendien  niet  minder  dan  drie  bloemlezingen  verschenen, 
twee  Duitse  en  één  Franse,  die  uitsluitend  het  werk  van 
Vlaamse  dichters  bevatten.  Het  zijn  Flamische  Lyrik  (Max 
Hueber  Verlag,  Miinchen),  samengesteld  deur  Heinz  Graef, 
J.  L.  De  Belder  en  Jan  Vercammen:  Bliiten  aus  Flandern  (Berg- 
landverlag,  Wien),  vertaald  door  Prof.  Dr.  K.  H.  Schwarz- 
Vanwakkeren,  en  Les  belles  Heures  de  Flandre  ( Editions 
Seghers,  Paris),  waarvoor  Liliane  Wouters  al  onze  erkentelijk- 
heid  gekregen  heeft. 

Intussen  wordt,  ook  van  officiële  zijde,  al  het  mogelijke 
gedaan  om  de  eenheid  van  de  Nederlandse  letterkunde  te 
beklemtonen  en  in  de  hand  te  werken.  Sedert  het  tijdschrift 
Groot  Nederland  (1903)  onder  een  gemengde  Nederlands- 
Vlaamse  redaktie  in  het  licht  gegeven  werd.  heeft  dat  voorbeeld 
ruime  navolging  uitgelokt.  De  meeste  literaire  bladen  hebben 
thans  Nederlanders  en  Vlamingen  onder  hun  redakteurs  en 

medewerkers.  Verschillende  algemene  tijdschriften  bezitten  een 
opstelraad  waarin  Nederlanders  en  Vlamingen  samen  beslissen. 
Dat  is  niet  alleen  het  geval  met  Needandia,  het  orgaan  van  het 
Algemeen  Nederlands  Verbond,  waarin  trouwens  ook  een 
Zuidafrikaan,  Prof.  Dr.  H.  van  de  Merwe  Scholtz  zitting  heeft, 
maar  al  evenzeer  met  Streven,  een  veel  gelezen  maandschrift 
dat  door  de  Jezuïetenorde  uitgegeven  wordt,  en  De  Maand,  de 
spreekbuis  van  een  groep  jonge  katolieken,  die  naar  een  door- 
breking  streven  van  de  verzuiling  waartoe  de  politieke  indelingen 
op  grond  van  wereldbeschouwelijke  principes  geleid  hebben. 
Sedert  vier  jaar  verschijnt  bovendien  een  tijdschrift  van  jonge- 
ren,  dat  tot  doel  heeft  de  kulturele  samenwerking  tussen  alle 
Nederlands  en  Afrikaanssprekenden  te  behartigen.  In  zijn 
redaktie  zetelen  Prof.  Dr.  A.  Coetzee,  W.  A.  de  Klerk,  Prof.  Dr. 
D.  J.  Opperman  en  Lorentz  Schultz,  naast  Nederlanders  en 
Vlamingen  uit  België  en  Frankrijk. 

De  bestaande  samenwerking  is  van  niet  minder  belang  op 
het  gebied  van  de  uitgeverij.  Reeds  op  het  einde  van  de  vorige 
eeuw  ontstond  het  gebruik  dat  Nederlandse  uitgevers  in  België 
door  een  Vlaamse  uitgever,  of  Vlaamse  in  Nederland  door  een 
Nederlands  kollega  vertegenwoordigd  waren.  Belangrijke 
Vlaamse  auteurs  als  Streuvels  en  Timmermans,  ook  nog 
Elsschot  en  Walschap,  hebben  voor  hun  voornaamste  werk  in 
Nederland  een  uitgever  gevonden.  Voor  de  eerste  wereldoorlog 
was  het  Vlaamse  uitgeversbedrijf  zo  weinig  ontwikkeld,  dat 
het  als  een  aanbeveling  gold  wanneer  een  Vlaams  boek  in 
Nederland  uitkwam.  In  de  jongste  veertig  jaar  is  die  toestand 
grondig  gewijzigd.  De  Vlaamse  uitgeverij  heeft  een  verrassende 
vooruitgang  gekend  en  is  in  België  belangrijker  dan  de  Frans- 
talige  uitgeverij  geworden.  Zij  brengt  de  meeste  Vlaamse 
auteurs  op  de  markt  en  zelfs  is  het  geen  zeldzaamheid  meer  dat 
het  werk  van  een  Nederlander  in  België  van  de  pers  komt.  Er 
blijft  niettemin  in  de  Nederlandse  boekhandel  een  zeker  voor- 
oordeel  tegen  Vlaamse  boeken  bestaan,  omdat  zij  volgens  de 
boekhandelaars  te  typisch  Vlaams  zijn.  Die  houding  wordt 
nochtans  bij  het  publiek  veel  minder  aangetroffen,  bij  zo  ver 
dat  verschillende  Vlaamse  auteurs  zoals  Gijsen,  Boon  en  Claus, 
meer  in  Nederland  dan  in  eigen  land  gelezen  worden. 

In  de  Nederlandse  en  Vlaamse  pers  wordt  over  de  gehele 
Nederlandse  literatuur  geschreven.  Dat  de  jongere  Nederlandse 
schrijvers  doorgaans  in  Vlaanderen  en  de  jonge  Vlaamse 
gewoonlijk  in  Nederland  minder  bekend  zijn,  is  te  wijten  aan 
het  feit  dat  veel  uitgevers  te  weinig  recensie-eksemplaren  van 

hun  boeken  in  het  andere  land  ter  beschikking  stellen.  Neder- 
landse  kranten  worden  in  België  en  Vlaams-Belgische  in  Neder- 
land  niet  veel  gelezen;  ze  lichten  daarvoor  te  weinig  in  over 
wat  er  iedere  dag  in  het  andere  land  gebeurt.  Nederland  en 
België  zijn,  ondanks  hun  historische  verbondenheid,  twee  afzon- 
derlijke  werelden  met  sterk  uiteenlopende  problemen  en  eigen 
atmosfeer.  Die  politieke  en  sociaal-ekonomische  andersgezind- 
heid  schept  de  grootste  hinderpaal  voor  het  tot  stand  brengen 
van  de  zeer  innige  samenwerking  die  door  het  Benelux-Verdrag 
wordt  beoogd. 

Sedert  de  jongste  wereldoorlog  wordt  door  de  Nederlandse 
en  Belgische  regering  een  volhardende  poging  gedaan  om  het 
kulturele  leven  van  de  twee  landen,  waarin  de  letterkunde 
natuurlijk  een  aanzienlijk  belang  oplevert,  beter  te  harmoniëren. 
In  1927  werd  tussen  beide  staten  een  kulturele  overeenkomst 
gesloten,  die  hoofdzakelijk  tot  doel  had  een  geregelde  uitwis- 
seling  van  leerkrachten  mogelijk  te  maken.  Ze  werd  in  1946 
door  het  Nederlands-Belgisch  Kultureel  Akkoord  vervangen. 
Het  voorziet  dat  er  een  bestendig  kontakt  zou  ontstaan  om  ,,de 
goede  betrekkingen  tussen  beide  landen  op  het  gebied  van 
onderwijs,  wetenschap  en  kunst  op  een  hechte  basis  te  grond- 
vesten  en  te  ontwikkelen.”  Met  dat  doel  werd  een  Gemengde 
Technische  Kommissie  tot  uitvoering  van  het  Nederlands-Bel- 
gisch  Kultureel  Akkoord  opgericht,  die  ondertussen  schitterend 
werk  verricht  heeft. 

Wij  laten  onverlet  wat  die  kommissie  voor  het  onderwijs 
verwezenlijkt  heeft,  om  haar  bedrijvigheid  ten  overstaan  van 
de  literatuur  te  belichten.  Sedert  1959  wordt  op  haar  initiatief 
ieder  jaar  een  Konferentie  der  Nederlandse  Letteren  gehouden, 
waar  in  verschillende  afdelingen  (letterkunde  en  toneel,  uit- 
geverij  en  boekhandel,  bibliotheekwezen  en  radio)  een  reeks 
maatregelen  besproken  en  beslissingen  getroffen  worden,  om 
door  nauwer  samenwerking  tot  inniger  verbondenheid  te  komen. 
Aan  de  besluiten  van  die  kongressen  is  het  te  danken  dat 
Vlaamse  schrijvers  regelmatig  in  Nederland  en  Nederlandse  in 
België  optreden,  dat  de  radio  en  televisie  van  beide  landen  op 
elkanders  medewerkers  een  beroep  doen  en  gemeenschappelijke 
prijsvragen  uitschrijven  en  ook  dat  er  een  Prijs  der  Nederlandse 
Letteren  ingesteld  werd,  waarvoor  het  bedrag  door  de  Belgische 
en  Nederlandse  regering  samen  bijeengebracht  wordt.  De  prijs 
werd  reeds  tweemaal  toegekend,  eerst  aan  Herman  Teirlinck, 
daarna  aan  Adriaan  Roland  Holst.  Vermelden  wij  ten  slotte 

dat  de  kommissie  over  een  orgaan  beschikt,  dat  passend  genoeg 
Gedeeld  Domein  geheten  werd. 

De  jongste  Konferentie  der  Nederlandse  Letteren  werd  op 
17  en  18  november  1961  te  Antwerpen  onder  de  leiding  van 
Prof.  Dr.  W.  Asselbergs  (Anton  van  Duinkerken)  gehouden. 
De  voornaamste  besluiten  sloegen  op  het  toneel  en  de  omroep 
terug.  Daarin  worden  de  regeringen  van  Nederland  en  België 
verzocht  een  driejaarlijkse  prijs  voor  Nederlandse  dramaturgie 
uit  te  loven  en  een  aantal  toneeldeskundigen  in  staat  te  stellen 
verslag  uit  te  brengen  over  de  in  het  buitenland  toegepaste 
methodes  om  het  toneelleven  te  ondersteunen.  Om  de  samen- 
werking  in  de  radio  en  televisie  uit  te  breiden,  zullen  benevens 
de  gemeenschappelijke  wedstrijden  en  programma-uitwisse- 
lingen,  te  Brussel  en  Hilversum  klankbeelden  over  ,,Haarlem  in 
de  Literatuur  en  ,,Gent  in  de  Literatuur”  uitgezonden  worden. 
Herdenkingen  van  elkanders  schrijvers  staan  in  beide  landen 
op  het  programma.  Een  bijzondere  televisie-uitzending  over 
Erasmus,  zal  door  Nederlandse  en  Vlaamse  kunstenaars  samen 
verwezenlijkt  worden.  Het  optreden  van  Nederlandse  sprekers 
te  Brussel  en  Vlaamse  te  Hilversum  wordt  voortgezet  en  naar 
aanleiding  van  de  Nederlandse  boekenweek  in  1962  zal  in 
beide  landen  een  opvoering  van  dezelfde  oorspronkelijke  luister- 
spelen  plaats  grijpen.  Een  aantal  Nederlandse  en  Vlaamse 
luister-  en  T.V.-spelen  zullen  in  vertaling  aan  buitenlandse 
omroepen  aangeboden  worden,  terwijl  in  de  werelduitzendingen 
te  Hilversum  en  te  Brussel  het  nodige  zal  gebeuren  om  de 
nieuwe  Nederlandse  boeken  bekend  te  maken  en  de  vertaling 
ervan  in  de  hand  te  werken.  Hierbij  aansluitend  mag  zeker  niet 
onvermeld  blijven  dat  met  de  steun  van  beide  regeringen  te 
Amsterdam  het  driemaandelijks,  in  het  Engels  gestelde,  tijd- 
schrift  Delta  verschijnt  en  ook  een  stichting  voor  vertaling  van 
Nederlandse  literatuur  opgericht  werd,  die  bemoedigende  resul- 
taten  tot  gevolg  gehad  hebben. 

Ons  overzicht  over  de  aktie  tot  inniger  vereniging  van  de 
Nederlandse  letterkunde  in  het  gehele  Nederlandse  taalgebied 
is  niet  volledig,  maar  wij  troosten  ons  met  de  hoop  dat  het 
toch  een  inzicht  biedt  in  de  vele  initiatieven  die  reeds  genomen 
werden  en  meteen  in  de  problematiek  die  door  het  nastreven 
van  meer  eenheid  en  samenwerking  gesteld  blijft.  De  verant- 
woordelijke  personen  en  diensten  zijn  meer  en  meer  de  over- 
tuiging  toegedaan  dat  men  van  hogerhand  de  letterkunde  moet 
steunen  en  bekend  maken,  als  men  haar  bloei  wil  bevorderen 
en  er  ook  in  den  vreemde  belangstelling  voor  wil  wekken.  Er 

leven  op  dit  ogenblik  in  Europa  ruim  17  miljoen  Nederlands- 
sprekenden,  waarvan  11,500,000  in  Nederland,  5,675,000  in 
België  en  150,000  in  Frankrijk.  Onze  wens  is  dat  er  terzelfder 
tijd,  zowel  door  het  vrij  initiatief  als  van  overheidswege  zou 
getracht  worden  ook  de  Zuidafrikaanse  literatuur  bij  de  ont- 
plooide  aktiviteit  te  betrekken.  Dat  zou,  naar  onze  mening  voor 
alle  partijen,  alleen  maar  voordeel  opleveren.  Het  lijkt  ons  goed, 
als  wij  straks  naar  de  Verenigde  Volkere  van  de  Wereld 
gaan,  dat  in  die  vereniging  de  volkeren  die  familie  van  elkander 
zijn  het  nauwst  samenwerken. 

VINCENT  VAN  DER  WESTHUIZEN: 


TOE  WINDHOEK  ONS  STAD 
VAN  VERLANGE  WAS 


Die  hact  van  Windhoek  is  ’n  knus  kafee 
met  ’n  bont  gordyn  en  ’n  tafel  vir  twee. 

Vandaar  loer  ons  uit  na  die  stadsgewoel 
as  die  bont  verkeer  deur  die  teerstraat  spoel. 

Ons  sien  hoe  ’n  wolk  soos  ’n  silwer  bol 
oor  die  nek  van  ’n  harsbruin  rantjie  rol. 
ons  sien  hoe  ’n  koedoe,  ligbelyn, 
sy  ore  spits  oor  ’n  spuitfontein. 

Ons  sien  hoe  ’n  ruiter  van  brons  metaal 
waak  oor  die  stad  van  ons  klein  verhaal. 

Ons  hoor  hoe  die  klokke  hul  blink  ou  lied 
in  die  middag  laat  oor  die  landskap  giet. 

In  ’n  ry  langs  die  hoofstraat  waar  heugenis  waak 
staan  vandag  en  gister  ingehaak. 

In  hul  rus  geleun  met  die  rug  teen  die  rant 
betrag  drie  kastele  die  amber  land. 

Op  ’n  hoek  by  ’n  bank  of  bioskoop 

word  daar  afskeid  geneem  en  koerante  verkoop. 

Ons  ontmoet  voor  ’n  geurige,  lou  apteek 
en  ons  wag  om  die  hoofstraat  oor  te  steek. 

Ons  lees  die  uur  teen  die  poskantoor 
en  weet.  vir  vandag  is  die  gala  oor. 

Voor  ’n  skilferwit  hekkie  groet  ek  jou. 

Hoeveel  ure  gaap  tussen  more  en  nou? 

Is  daar  een  struktuur  of  verskole  straatjie 
waar  ons  nie  gesloer  het  vir  ’n  grap  of  praatjie? 
Is  daar  een  basaar  of  winkelstoep 
waar  gedagtenis  nie  saggies  roep? 

Is  daar  een  stukkie  pad  voor  kantien  of  skool 
waar  ons  kinders  van  liefde  en  leed  nie  dool? 

Is  daar  een  blok  plaveisel  waar  ons  kan  sê 
dat  ons  hartstog  se  splinters  nie  glinsterend  lê? 

Of  ’n  enkele  pad  wat  ons  nie  gery  het 
voor  ons,  altyd  vir  oulaas.  telkens  geskei  het? 

Watter  waardes  mens  ookal  om  Windhoek  mag  smee. 
vir  my  klop  haar  hart  in  'n  knus  kafee 
met  sypelmusiek  uit  ’n  skyf  aan  die  muur 
en  ’n  suikerdeun  vir  ’n  naamlose  uur. 

Hierdie  stad  is  oneindig  en  welig  en  ryk 
met  geboue  en  strate  so  ver  as  mens  kyk, 
maar  nêrens  deur  al  sy  geraas  en  gewoel 
het  ek  nog  een  oomblik  sy  hartklop  gevoel. 

Hulle  sê  daar’t  ’n  skeur  in  haar  kleed  gekom 
en  ’n  frons  om  haar  oë  en  haar  lag  is  stom. 
maar  vir  my  klop  haar  hart  in  ’n  knus  kafee 
met  ’n  bont  gordyn  en  ’n  tafel  vir  twee. 

Vir  my  is  sy  jonk,  met  ’n  hartseer  pret 
en  haar  oë  is  die  oë  van  ’n  blonde  koket. 

En  so  groei  haar  beeld  in  my  drome  vas 
soos  toe  Windhoek  ons  stad  van  verlange  was. 

P.  A.  DE  W.  VENTER: 


WATER  EN  LUG 

I 

Diepsee  stoei  met  die 
wind  en  vind  die  knie 
van  breekwater  en 
gryp  desperaat  en 

soek  na  die  stil  rus  agter 
die  blokke  van  die  breekwater 
waar  die  diepgroen  water  stil  is 
en  rustig  gorrel-fluister. 

II 

Die  wind  gryp  wild  aan  die  see, 
ruk  sy  bloutes  grou  en  wit, 
síeep  gebreekte  water  mee 
wat  hy  weer  sal  moet  neersit. 

III 

Die  dun  lewenslym  van  die  see 
spoel  oor  die  klein-verdeelde  wee 
van  die  gekleurde  klompies  baar 
protoplasma  wat  wellustig 
die  oergenot  van  eet  ervaar 
en  blindweg  voel  na  die  warm  lig. 

LEEGTE 

Wat  is  dit  in  my 
wat  so  roer  om  my 

en  roep  op  die  berge  se 
ingesnyde  horisonne 
en  in  ’n  donker  heining 
onhoorbaar  ween  oor  die  skeiding 
wat  is  dit  dan  in  my 
wat  so  leeg  is  in  my? 

A.  J.  J.  VISSER: 


BESWIL  ÉN  MOEDSWIL 

Nadat  ek  die  besprekings  van  poësie  deur  erkende  kritici 
gedurende  die  jare  1945  tot  1955  nagegaan  het,  is  dit  opvallend 
dat  daar  een  enkele  aspek  was  waaraan  besonder  veel  aandag 
gewy  is  en  as  gevolg  waarvan  skerp  woorde  gespreek  is,  nl. 
invloede  of  dan  wel  beïnvloeding. 

Mens  voel  byna  om  te  sê  dat  dit  toe  ,,mode”  was  om  invloede 
aan  te  toon  en  alvorens  dit  nie  gedoen  was  nie,  was  die  werk 
nog  nie  af  nie.  En  besprekings  is  soms  geheel  en  al  aan  dié 
onderwerp  gewy.i 

In  Standpunte  5 het  W.  E.  G.  Louw  die  saak  mooi  ewe- 
wigtig  probeer  stel:^  ,,Die  herkenbare  herinnering  aan  die 
werk  van  ander  is  verklaarbaar  en  selfs  vergeeflik  in  die  werk 
van  elke  jong  digter,  (want)  met  die  probleem  van  beïnvloeding 
hang  saam  die  hele  probleem  van  die  kontinuïteit  van  die  poësie 
deur  die  eeue.” 

En  tog  het  Louw  hiermee  die  invloede-bal  ’n  groot  stoot  teen 
die  afdraand  toegedien,  want  hy  kon  nie  daarin  slaag  om  dit 
te  verklaar  en  ’n  jong  digter  soos  Bartho  Smit  te  vergewe  vir 
die  ,,vanaf  duidelike  herkenbare  reminissensies  tot  die  subtiele 
litêrere  assosiasies”  nie.  Om  tot  die  slotsom  te  raak  dat  dit  ’n 
,,vraag  (is)  of  sulke  verse  reeds  publikasie  verdien,”  onderneem 
Louw  ’n  lang  soektog  na  invloede  om  die  ,,groot  nadeel”  aan 
die  kaak  te  stel. 

Of  Louw  se  slotsom  in  hierdie  geval  geregverdig  was,  daar 
gelaat,  maar  feit  bly  dat  hy  op  ’n  polisiefluitjie  geblaas  het  en 
ander  beoefenaars  van  die  kritiek  het  met  mening  en  met  minder 
ewewigtigheid  in  dieselfde  rigting  begin  beweeg.  Gevolg  was 
dat  die  klem  al  hoe  meer  eensydig  begin  val  het.  Waar  Louw 
nog  woorde  soos  ,,verklaarbaar”  en  ,,vergeeflik”  gebesig  het, 
het  andere  na  hom  hulle  totaal  vergeet  en  het  invloede  ’n  reuse 
gevaarte  geword  wat  die  jong  en  ouer  digters  (en  glad  nie 
altyd  debutante  nie)  teen  die  heuwel  van  skepping  probeer 
verpletter  het. 

So  moes  Ernst  van  Heerden  telkemale  deurloop.  Om  net 
een  voorbeeld  te  noem:  P.  A.  Grové  skryf:  Dit  wil  inderdaad 
voorkom  of  Van  Heerden  die  lewe  slegs  deur  die  sintuie  van 
ander  kan  ervaar  en  aanvaar.3  Dit  het  sulke  afmetings  aan- 

1 Rob.  Antonissen:  Standpunte  Sl.  bl.  ,'>3-56. 

2 W.  E.  G.  Louw:  Van  die  Stibeuel  in  die  Saal:  Standpunte  B,  bl.  64. 

3 Die  Huispenoot,  13  Julie  1951. 

Sien  ook:  Tiidskrif  vir  Letterkunde  2 nr.  3,  bl.  99. 

geneem  dat  S.  J.  Pretorius  die  kritici  beskuldig  dat  hulle  ,,so 
te  sê  die  baba  met  die  badwater  uitgegooi  het.”^ 

Hierdie  onderwerp  het  sy  beslag  en  hoogtepunt  bereik  in 
die  verhandeling  van  D.  J.  Opperman,  Digters  van  Dertig, 
waar  dit  veral  gaan  om  die  verklaar  en  die  vergewe  en  om  die 
kontinuiteit  van  die  poësie  deur  die  eeue.  Hier  sien  ons  dat 
byna  elke  gedig  en  selfs  versreëls  herlei  kan  word  tot  dit  wat 
reeds  vroeër  deur  ander,  groteres  gebesig  is.  In  dié  verband  is 
Opperman  se  verwysings  na  W.  E.  G.  Louw  se  werk  veral 
interessant:^  Hy  bevind  dat  ,,hy  (Louw)  in  ’n  hoë  mate 
afgeleide  poësie  skryf.  Sy  digkuns  is  feitlik  ’n  eklektiese  same- 
stelling  van  versreëls,  beelde  en  uitdrukkings  uit  die  werk  van 
ander  . . . ” J.  Greshof  en  veral  Coster  asook  Holst  ,,slaan 
oral  in  poëtiese  parafrase  by  Louw  uit.”  . . . ,,In  Vergeefse 
Vlug  hoor  ’n  mens  nog  te  duidelik  Francis  Thompson  se  Hound 
of  Heaven.”  Met  verwysing  na  Maria:  ,,’n  digterlike  uittreksel 
in  sonnetvorm  van  R.  Brooke  se  lang  gedig,  Mary  and  Gabriel,” 
ens.  ens.  om  eindelik  tot  die  slotsom  te  geraak:  ,,Hierdie  voor- 
beelde  is  voldoende  om  aan  te  toon  hoedat  Louw  se  vers  tot 
in  sy  fynste  vesels  aangetas  is  deur  die  werk  van  ander.” 

Maar  ook  in  verband  met  Uys  Krige  met  betrekking  tot  sy 
Tram-ode  is  die  slotsom  waartoe  Opperman  geraak  byna  sonder 
uitsondering  ’n  batige  saldo  as  hy  opmerk:  ,,Tog  is  al  hierdie 
invloede  beuselagtig.”6 

Toe  gaan  dr.  Rob.  Antonissen  verder  en  bespreek  ’n  bundel 
van  S.  Ign.  Mocke.'^  Behalwe  dat  hy  hom  byna  ’n  epigoon  noem, 
noem  hy  hom  ’n  duidelike  eggo  en  wel  van  Krige:  ,,Maar  ja: 
Krige  . . . Krige.”  Hier  is  die  gedagte  van  kontinuïteit  heeltemal 
afwesig.  Wat  van  name  soos  Baudelaire  e.a.®  Van  Krige  vra 
Opperman  bv.:  ,,Is  hy  nie  maar  net  ’n  blote  naskeppende 
kunstenaar  nie?  En  tog  het  hy  gedigte  geskryf  wat  ten  spyte 
van  invloede  groot  gedigte  is  . . . ”9  (Ek  kursiveer. ) 

Toon  dit  nie  aan  dat  die  kritikus  wat  ’n  skrywer  nie  te  goed 
gesind  is  nie  die  verkeerde  indruk  kan  wek  deur  die  klem  te 
laat  val  op  die  sg.  invloede  wat,  soos  aangetoon,  soos  die  armes 
altyd  by  almal  teenwoordig  is? 

’n  Voorbeeld  om  aan  te  toon  hoe  die  verskuiwing  van  klem 
die  hele  aangeleentheid  in  ’n  ander  lig  kan  stel:  In  Ons  Eie 
BoeD^  bespreek  dr.  T.  T.  Cloete  Voor  Die  Nag  Kom  van 

4 Tydskrif  vir  Letterkunde  4 nr.  1,  bl.  26-30. 

5 Opperman,  D.  J.:  Digtera  van  Dertig,  bl.  322-337. 

6 Opperman,  D.  J.:  Digtera  van  Dertig,  bl.  279. 

7 Standpunte  31,  bl.  63. 

8 Vgl.  voetnoot  van  Digtera  van  Dertig,  bl.  279. 

9 Ópperman,  D.  J.:  a.w.,  bl.  300. 

10  Ona  Eie  Boek,  Jaargang  XX  nr,  1. 

D.  Richards  waarin  hy  gewag  maak  van  ’n  parafrase  van  dele 
uit  foernaal  van  Jorik  en  hy  noem  ander  name  waaraan  dele 
uit  Voor  Die  Nag  Kom  dan  sou  herinner.  Na  die  resensent 
deur  mnr.  Richards  op  die  vingers  getik  is,  verander  hy  die 
aanval  in  verdediging  in  die  volgende  uitgawe  van  Ons  Eie 
Boek:  ,,Die  noem  van  daardie  name  was  om  mnr.  Richards  in 
goeie  geselskap  te  bring”  . . . en  verder:  ,,want  dit  is  beter 
om  invloede  van  hierdie  figure  (Opperman,  Van  Wyk  Louw, 
T.  S.  Eliot  e.a.)  te  ondergaan  as  om  hulle  ongelees  te  laat.” 

Die  versvorm  waarvan  die  digter  hom  bedien  het  ook  onder 
skoot  gekomii  en  deurgevoer  tot  in  sy  volle  konsekwensies  het 
dit  voorgekom  dat  as  iemand  van  voorneme  was  om  te  skryf, 
hy  soos  volg  moes  optree:  Pak  alles  wat  reeds  geskryf  is  in 
alle  tale  en  in  alle  tye  . . . neem  voorraad  van  al  die  temas  wat 
behandel  is,  die  versvorme  wat  aangewend  is  en  as  hy  dan 
selfs  die  styl  van  elkeen  ken  en  daar  bly  dan  nog  iets  nuuts 
oor,  moet  hy  haastig  doen  wat  hy  wil  doen. 

Die  gevaar  is  dan  dat  hy  in  sy  geesdrif  nie  verhoudings  erken 
nie  en  in  situasies  kan  beland  waaroor  hy  later  ongemaklik 
voel  soos  Uys  Krige  oor  Ouvertme  uit  sy  Oorlogsgedigte: 

Sing  die  klavier 
helder 
helder 
silwer 
silwer 
silwer 
sy  yl 
hoë  note 
maar  swaar 
en  diep 
en  droewig 
droewig 
donker, 
donker, 
donker 

sy  weerklaende 
dubbele  akkoorde. 

Teen  1955  het  die  invloede-uitbarsting  hom  grootliks  uitgewoed 
en  verdwyn  die  oormaat  klem  in  dié  verband  weer  allengs.  Net 
so  nou  en  dan  let  die  opmerksames  op  dat  Vesuvius  darem  nog 
rook! 

En  het  dit  álles  geskied  tot  beswil  van  die  Afrikaanse  liriek? 
Soms  wel.  Soms  . . . ? 

11  Vgl.  Watermeyer:  Tydskrif  vir  Letterkunde  3 nr.  1 en  Antonissen:  Standpunte  Sl, 
bl.  64. 

41 


EDWIN  DE  KOCK: 


FLUIT 


Die  trein  se  wanhoopskreet  en  slangevaart 

by  nagtelike  huis  en  hart  verby 

donder  langs  slape  wat  oor  die  wêreld  yl. 

’n  Ligsens  lem  die  digte  donker  oop, 
en  glansgekweste  beelde  spartel  weg 
na  waar  die  geile  nag  se  ruigtes  groei 
in  ’n  dri[  wat  ouer  as  lig  of  rotse  is. 

Die  toekoms  is  ’n  tonnel  of  ’n  krans. 

’n  grasbebaarde  wang  van  brute  berge 
met  grynslag  ouer  as  Metusalem 
of  elke  bodemlose  gorrelafgrond. 
en  gunter  ’n  stasie  of  gebreekte  brug 
as  baken  van  die  laaste  sekerheid. 

Daar  is  geen  skreeu  wat  so  die  vlees  ontroer 
of  die  brein  laat  bewe  soos  hierdie  nagrumoer. 


NAG 


Wanneer  die  liggaam  al  sy  luike  sluit 

en  die  altyd  dringende  Ek  weer  drie  voet  word 

en  spitsoor  luister  langs  ’n  donker  ruit. 

dan  breek  dimensiemure  wat  ons  skort 

tot  hierdie  eeu  waarin  die  lewe  woed  ■ — 

’n  holte  lig  in  al  die  duisternis  ■ — 
en  deur  ons  strate  stap  ’n  huisgroot  voet. 
wat  die  siel  meteens  laat  skreeu  en  bitter  stort 
deur  stemgevulde  draaikolkdieptes  af, 
as  alles  sonder  peil  of  bodem  word 
en  elke  uur  opnuut  ’n  afgrondgraf. 

HERLEWING 


Die  lente  is  ’n  blonde  hoof 
en  swieregang  langs  winterstrate: 
haar  skrede  wek  'n  bloeiselspoor, 
en  die  wêreld  raak  so  uitgelate. 

Daar  breek  uit  elke  ding  die  blom 
wat  innig  mooi  in  alles  gloei. 

Sel[s  die  beton  en  stomp  gedagtes 
begin  soos  angeliere  bloei. 

Die  vlees  word  prismas  van  die  gloed 
wat  uit  die  vuurherd  van  die  lewe 
deur  al  ons  donker  slaan.  Ons  word 
gebed,  o[  iets  nog  meer  verhewe. 

Die  warm  gewoel  van  kleur  en  groei 
wat  dieper  roer  as  son  o[  wind 
en  hart  en  wêreld  heg  versmelt, 
het  ons  vir  ewig  met  die  uur  verbind. 


N.  A.  COETZEE: 

LAAT  BRIEFIE  AAN  ’N  JEUGVRIENDIN 

Onthou  jy  nog  ons  lie[de,  ons  jeug  se  rosetuin? 

Bly  al  sy  wonderweelde  vir  jou  ook  helder  skyn? 

Onthou  jy  nog  jou  wense  vir  ons  geluk,  so  mal, 
as  skielik  van  die  sterre  verskiet  in  die  heelal? 

Verskiet  het  ook  ons  weë!  Ons  het  dan  skaars  ontmoet! 
Die  jeug  is  net  'n  a[skeid!  ’n  A[skeid  was  ons  groet! 

}ou  gees  kon  ongeskonde  jeugdig  in  my  geheue  bly! 
Moes  daarom  juis  ons  weë,  so  vroeg,  so  tydig  skei? 

fou  beeld  het  al  die  jare,  my  diepste  siel  gewy! 

Ons  rosetuin  sal  alle  tye,  so  vol  jong  bloeisels  bly! 

IGNATIUS  VAN  VUUREN: 


SWANESANG 

Eers  't  hy  stil  in  sy  baan 

gewentel,  gedraai,  eensaam  in  die  ruim: 

dié  klein  korreltjie  klip. 

Maar  later  begin  vteemde  bloeisels 
aan  sy  bome  bot. 

Die  mens  raak  ontevree  met  sy  lot! 

Aso[  uit  ’n  eeueslaap  gewek 
het  hul  dit  plots  ontdek  — 
uraan,  die  swaar  wit  metaal 
uit  die  aard’  se  arsenaal. 

Toe  maak  hul  die  bose  bom; 
klim  met  sy  konvekskop 
in  die  stratosfeer  op  en  op, 
en  met  die  eerste  reën 
kom  onverhoeds,  soos  ’n  dief, 
die  dode~as  — radioaktief! 

Later  kyk  ons  uit  die  puin  orent: 
tussen  die  sterre  en  die  nag, 
blink  soos  kwik,  sien  ons  die  snel  satelliet. 
En  hy  skryf,  hy  skryf  met  minder  krag 
die  mens  se  laaste  bitter  klag. 


SKILDERY 

Vlak  op  vlak, 
geel,  groen,  grys, 
spatsels  bont  abstrak; 
hy  wen  die  gesogte  prys! 

Wil  hy  iets, 

’n  boodskap  dalk? 
dié  man  met 
sy  skewe  pet? 

BOME 


Die  bome,  o die  bome  van  my  buurt! 

Ryk  getooi  in  die  roesrooi 
van  vanjaar  se  Mei! 

Kaleidoskopies  die  spel 
van  twyg  en  tak; 

wring  kunstig  stukkies  biou  lug  tussenin! 
O,  sing  my  ’n  lied, 

gee  my  die  bome  van  my  hartsgebied! 

Sabie,  Shingwedzi, 
rooibos  se  land, 
blinkblaar  lag  in  sy  loo[: 
sterk,  stewiggedraaide  stam. 
kort  van  draad,  mier  se  tier! 

Acacia.  doringboomgeslag . 
dorsland  se  doring; 
soetdoring.  somerkoning  jy! 

Koning  van  die  kaal  Karoo 
gedos  in  goue  geurige  geel. 

Koedoebessie,  kierieklapper.  kiepersol, 
kameeldoring,  koorsboom,  sering, 
ai,  wie  kan  jul  skoonheid  besing? 

PIROW  BEKKER: 


WINDNAMIDDAG 


Die  wind  keer  ons  vas 
in  die  donker,  dowwe  vertrek 
van  die  huis 
op  die  vlakte. 

Hy  hardloop  uitasem 
al  rondom  ons 
en  huil, 

dat  ons  moeë  bloed 
wegkrimp  en  elkeen  voel 
hoe  die  voeë 
met  die  ander  swig. 

Hy  gaan  verder 

en  kom  nader,  nader, 

spring  met  sy  sagte 

kussingvoete 

op  die  dak  dat  sy  naels 

net  tik  teen  die  sink. 

O die  wind  en  die  dak 
en  die  hoeke. 

Tot  een  opspring 
tussen  sy  leunings 
en  met  dom,  bitter  gesig 
oopmaak. 

Dan  gryp  die  wind  hom, 
sleep  hom  om  die  hoek 
en  bondel  hom  weg. 

Ons  roep,  maar  die 
wind  is  dol.  Die  deur 
skiet  oop. 

Die  portrette  van  geslagte 
dans  weerloos  en  kap: 
tot  die  glas  breek 
en  die  glans 
van  hul  gesigte 
aan  hul  voete 
stukkend  val. 


46 


VERKOOPSKUNS 


,,Die  motor  is  hier  ingedryf, 
dit  kan  ek  jou  waarborg,  buur!” 
,,Nee,  maar  ek  aanvaar  jou  woord. 
Dis  net:  hy's  nie  hier  inbestuur!  " 


AMBULANS 

Nog  ver  vanwaar  die  robot  gloei, 
Sien  ons  met  skok  hoe  wonde  bloei, 
En  laat  die  pad  wydoop  vir  hom 
Wat  dringend  deur  die  daglig  loei. 


T Vjr  Lettarkunde  4 

BY  DIE  JONGERES 

( Hierdie  rubriek  is  ingestel  om  jonger  skrywers,  van  wie  nog 
geen  skeppingswerk  gepubliseer  is  nie,  aan  te  moedig  om  van 
hulle  beste  oorspronklike  pogings  aan  die  redaksie  voor  te  lê  vir 
keuring.  Voornemende  medewerkers  moet  hulle  bydraes  duide- 
lik  aandui  as  bedoel  vir  BY  DIE  JONGERES.  Gedigte,  verhale 
en  eenakters  word  graag  vir  oorweging  ontvang.  Die  aantal 
insendings  per  persoon  is  nie  beperk  nie.  Vir  bydraes  wat  op- 
geneem  word,  word  vergoed  teen  die  gewone  tarief. ) 

HENDRIK  PRINS: 

GEBED  IN  DIE  LENTE 

Hou  hierdie  dae  so 
oop  en  wit 

met  botsels  aan  die  borne,  Heer, 
laat  ons  in  hierdie  dae  glo 
dat  U duisendjaar  gekom 
het,  Heer,  hou  hierdie  dae  so, 
laat  U son  glim,  die  bosduiwe  brom, 
net  vir  hierdie  enkele  voorjaarsdae, 
weer  die  onrus  uit  ons  hart 
o Heer,  net  hierdie  lente 
net  hierdie  één  ligroos  dag, 

kom  weer  in  die  swaar  hoogsomer  met  die  smart 
Heer,  kom  dan  met  die  onrus  weer, 
bewaar  net  hierdie  dae 
so  oop  en  wit,  ek  smeek  U Heer. 

LYNETTE  LOXTON : 

DIE  AFSKEID 

Het  ek  my  arms  te  styf  om  jou  geslaan? 

Kon  jy  die  knelling  van  my  hand  oor  joune  voel? 

Het  jy  gemerk  dat  daar  ’n  traan 

my  oog  verblind  toe  jy  jou 

traag  uit  my  omhelsing  los  moes  woel? 

Toe  my  bewerige  glimlag  nog  vir  laas 
met  soveel  teerheid  in  jou  oë 
’n  weerkaatsing  vind 

was  dit  die  onsigbaar  band  van  diep  verlange 
wat  ons  vir  laas  nog  aan  mekaar  wou  bind. 

ROY  LE  ROUX: 


AAN  DIE  ONBEKENDE  SEUN 

]y  het  so  stil.  so  onopsigtelik 
vir  altyd  in  my  wêreld  ingesluip. 

Oor  kalme  poele  van  bestaan  het  ek  gedritip 

En  jou  — vermeende  jeugbeeld  van  myself  — ontdek: 

fou  liggaam  rimpelloos  en  vol  van  krag 

het  werklikheid  geword.  Soos  jong  Adonis 

het  jy  opgerys.  en  jy  was  jy  en  is 

dit  nog.  Toe  het  ek  jou  bemin  met  krag 

so  sterk.  so  selfloos  dat  ek  kon  vergeet 

dat  menswees.  jonkwees  slegs  'n  oomblik  vul. 

My  hande  wou  jou  beeld  se  polsing  voel. 
my  gees  wou  alles  wat  jy  was.  weer  meet. 

En  jy  het  jeugdig-gretig  jou  aan  my  onthul. 

Toe  het  ons  oë  oopgegaan  en  jy  het  weggespoel. 


NET  SOMS  HET  EK  GEWONDER 

Diep  in  die  eindes  van  my  siel  het  ek  jou  liefgehad. 

Die  wellus  van  jou  liggaam  en  jou  stem  het  my  laat  beef. 

En  ek  het  hoog  en  vry  en  singend  uitgestyg  om  daar  te  sweef 
Op  neivels  ivat  die  kleure  van  die  reënboog  vang. 

Maar  wat 

Het  in  joit  siel  se  dieptes  aangegaan? 

Want  lank  voordat 

Die  nuwe  lewe  in  joti  liggaam  tot  sy  volle  krag  kon  leef. 

Het  jy  jott  moeisaam  uit  my  lewe  weggewoel. 

Ek  het  gestreef 

Om  dit  wat  lewe  soek  weer  in  jou  aan  te  blaas:  weer  wat 
Die  lewe  aan  sy  kinders  gee  met  albei  hande  op  te  vang: 

Weer  dit  te  kry  wat  in  die  eerste  oomblik  van  ontdekking  ons 
So  saamgebind  het  met  'n  band  wat  sterk  en  heerlik  was. 

Maar  daarvan  het  daar  niks  meer  oorgebly:  dit  was  my  swane- 
sang. 

Nag-van-die-hart  het  op  my  toegeslaan. 

Net  soms.  net  soms. 

Het  ek  gewonder  of  jy  ooit  bestaan  en  of  dit  drome  was. 

PIKKIES 


Hul  gesiggtes  is  soos  liggies 
vAs  hul  kleine  ogies  diggies 
Sluit  om  gou-gou  te  gaan  slaap. 

En  hul  laggies  is  so  saggies 

hul  droom  van  kleine  vraggies 
Wat  hul  op  en  af  laai  in  die  Kaap. 

En  die  handjies  is  kalantjies 

Wat  so  vat-vat  aan  die  randjies 

Van  die  suikerpot  om  gou  ’n  klont  te  ,,gaps”. 

Maar  die  lippies  trek  as  snikkies 

Sonder  baie  omhaal  glippies 

Omdat  Moekie  al  te  hard  iverk  met  haar  raps. 

Kleine  pikkies  bly  vol  nukkies 
Maak  geen  saak  hoe  klein  hul  is. 

En  só  gou  verdwyn  die  pikkies 
En  net  Moekie  mis  die  stukkies. 

P.  G.  GOUWS: 

ERNA  SACK 

Koloratuur,  daar  string  uit  jou 
’n  deel  van  God:  ’n  goue  draad 
wat  álmal  vas  kan  spinnerak: 

’n  stem  wat  Esperanto  praat. 

WOESTYN 

O,  Skepper  van  die  see,  ek  wag 
ivitheet  en  smekend:  laat  vandag 
U koelte  oor  my  duine  spoel 
en  spleet  die  son  se  wrede  lag. 

KRISMIS 

’n  Dogtertjie  het  ’n  drievoet-pop 
penregop  agter  glas  sien  staan 
en  swarfes  het  ’n  meid  se  kop 
tot  pappcry  van  bloed  en  been  geslaan. 

In  'n  oitetehuis  is  Heilige  Nag 
daglank  gesing,  tot  een  hom  t’eri’ies: 

..Kom,  bog,  kom  ons  lag; 

laat  dié  wat  dan  wil.  hulle  sit  en  verknies.” 

En  twee  verliefdes  het  hand  om  die  lyf 
in  die  ooste  ’n  blinkende  spatsel  sien  dryf. 

NÁ  DIE  HAELBUI 

Ek  sien  die  repe  mielieblare, 
pap  modder  teen  die  ploeg  se  skare, 
en  plassend  van  die  stroois  af  kom 
die  oesvolk  aan  met  twee  kitare. 

KOOF  SNYMAN: 

ERVARING 

En  ek.  met  my  oë 

wit  na  die  berge  gedraai 

het  stil  gestaan  en  geboë 

teen  die  wind  van  God 

wat  deur  vlaktes  van  my  wete  waai. 

Ek  was  verwonderd 

dat  vrees 

en  pyn 

só  kon  wees 

soos  helder  vonkelwyn 

én  soos  diep  water. 

AAN  M. 

Jy  kom  na  my 

soos  lig  deur  riffelglas. 

Êrens  in  my 

lig  jy  ’n  wêreld  oop 

Dan  breek  die  lig: 

die  glas  splint  wyd  en  wit. 

Jy  bly  van  my 
’n  ewigheid  verskuil. 

PROBLEEM 


Ons  praat  die  heelnag  om. 
Ligdag  laat  ons  stom. 

Sal  in  die  wye  kontinent 
tog  eendag  'n  bmin  volk  blom? 


DIGTER 


In  die  klein  kosmos  van  sy  weet 
skiet  hy  van  Orion  na  Suiderkmis 
en  vind  dat  die  blink  komeet 
van  woorde  telkens  verder  gaan. 
Soms  leef  in  hom  die  waan 
dat  hy  elke  ster  kan  gryp 
en  klem  tot  klank  en  woorde,  ryp 
soos  groot  geel  mane  op  die  horison. 
Gee  Heer,  dat  dit  gestalte  word: 
nooit  aards  en  pygmalities  stort. 


STRANDLOPER 

Vir  I. 


Daar  loop  ’n  paadjie  na  die  sec, 
hy  loop  en  loop  allcen. 

Daar  staan  'n  spoortjie  op  die  strand, 
hy  staan  en  staan  alleen. 

Daar  lê  ’n  skulpie  in  die  sand, 
hy  lê  en  lê  alleen. 

Allenig  skulpie  uit  die  sce, 
ek  hou  jou  in  my  hand; 

ek  hou  jou  teen  my  oor  en  hoor 
’n  lied  van  immerwee. 

LOUIS  kruger; 


ROMANTIEK 


Die  ou  romanse 
van  skaduwee  en  lig, 
vanmóre  herspeel 
onder  'n  boom, 

het  my  gestem  om  hierdie  lied  te  sing: 

Die  donker  oorrompel  die  lig  van  die  dag, 
en  vier  met  swart  getande  lag 
sy  oorwinning; 

bedags  kruip  die  lig  skarnerig  terug  oor  die  grond, 
maar  skadugate  herdenk  in  grond 
sy  oorwinning. 


VERKEERSKONSTABEL 


Elke  middag  tussen  vier  en  hal[scs, 

Ontlaai  hy  die  stad 
Op  die  besige  pad, 

Met  sy  lang  sterk  arrn  van  Oos  na  VV'es. 

Moeë  traanbevrugte  gesigte  staar 

Hom  dankbaar 

Agter  vuil  rnotorvensters  aan, 

En  wend  hul  dan  af  na  die  oop  vry  baan. 

Sy  wit  getooide  hande 
Ontknoop  verkeersbande, 

En  verkondig  met  'n  swaai 

Sy  triomf  as  die  laaste  teer  kinkcl  losdraai. 

Maar  smórens,  vermoeid,  teen  ticn, 

Laat  swik  hy  met  'n  sug, 

Bebloede  hande  en  gegéselde  rug: 

Hulle  wil  opsluit  die  gulsige  stad  weer  dicn. 

En  toe  sy  vriende  daarvan  gehoor  het,  het  hulle  hul  hande 
saamgeslaan  en  soos  hy  het  hulle  die  vastigheid  onder  hul 
voete  voel  padgee.  Vir  een  vreeslike  oomblik  het  hulle  onseker 
bly  hang  en  toe  het  hulle  begin  val  en  val  . . . 


A.  J.  B.  RAWLINS: 


SMOUS 


Met  twee  mandjies  aan  ’n  bamboesstok 

ooclaai  met  uerlepte  groente 

uit  ’n  spoorwegtrok, 

spreeu  hy  dunbeen  na  die  agterstoep; 

en  hurkend  in  die  koelte  van  die  muur 

kla  hy,  alles  op  die  mark  is  skielik  peperduur. 

Hy  weet  nie  hoe  die  mens  noit  gaan  leef, 
selfs  hy  voel  die  knyp  — sy  stem  die  beef. 

Laat  vannag,  as  die  polisie  wagstaan  buite 
in  die  straat, 

dan  sluip  sy  gulsige  gedagtes  na  pronk  woonstelle 
in  ’n  blanke  buurt. 

geword  het.  Daarom  kyk  hy  maar  oor  die  woestyn  weg:  die 
sand,  die  duine.  Aasdiere  lewe  weer  in  die  bleekgeel  lig  en 
sluip  op  hul  niksvermoedende  prooi  af. 

Terwyl  Kaggen  sy  vuil,  geel  gesig  teen  die  swart  karos 
skuur,  sit  Daltê  alleen  langs  sy  vuurtjie.  Saans  voel  hy  altyd 
so  alleen.  Dit  is  vandat  die  leeus  Kwasi  daar  anderkant  by  die 
modderpan  gevang  het,  en  die  witman  sy  spore  daar  ook  kom 
maak  het  en  die  Boesmans  toe  weggetrek  het  daar  van  die 
vlei  a£  om  nou  hier  hulle  sleepsels  teen  die  duine  te  maak. 
Later  het  Dalté  opgestaan  en  meer  hout  op  die  kole,  wat  begin 
as  trek  het,  gegooi.  'n  Luiperd  het  ’n  gemsbok  gevang.  Daltê 
het  die  doodsfluit  gehoor. 

Dalté  het  stil  in  die  vlamme  gestaar.  Dis  hulpgeroep  van  die 
bok  het  hom  so  baie  aan  Kwasi  laat  dink.  Kwasi!  Sy  wat  altyd 
die  murg  aan  sy  arms  en  rug  gesmeer  het  as  hy  moeg  van 
die  jagveld  af  gekom  het;  sy  wat  altyd  die  vashoudorings  uit 
sy  hakskene  gehaal  het  en  die  brandgevoel  met  vars  heuning 
stilgemaak  het,  die  heuning  wat  sy  ver  gaan  haal  het  selfs  as 
die  Wit  Bul  op  sy  hoogste  was  en  die  duine  onder  sy  blik 
gesmeul  het;  sy  wat  altyd  die  Mopanietabak  met  soveel  sorg 
gekerf  het  as  sy  tabak  min  geword  het. 

Sonder  dat  hy  dit  weet,  het  Dalté  met  die  dansende  vlamme 
gepraat.  Sy  stem  was  dof  en  veraf  soos  ’n  yl  rokie  wat  ver 
oor  die  duine  deur  die  dwalende  wind  draai.  So  amper  asof 
dit  oor  die  ashopies  van  gister  en  die  dag  voor  gister  dwaal  en 
stil  huiwer  bo  die  asmerkies  wat  nog  warm  vure  was  toe  Kwasi 
sy  boog  gevat  het  en  toe  hulle  man  en  vrou  geword  het.  Dit 
was  die  aand  toe  die  volk  by  die  werf  die  dans  van  die  wind 
en  die  gras  gedans  het.  Lank  voor  die  witman  hulle  uit  die 
vlei  gejaag  het  . . . 

En  toe  die  Wit  Bul  weer  terugkom  en  die  swart  karos  met 
die  baie  gaatjies,  soos  die  blik  waarin  Dalté  die  Herero’s  sien 
vuurmaak  het,  van  agter  begin  oprol,  het  dit  weer  warm  geword 
in  die  woestyn.  Dalté  het  langs  die  koue  ashopie  opgestaan  en 
na  die  Boesmanwerf  begin  aanslenter.  Hy  het  oor  die  duin 
geskuifel  en  skuiwend  teen  die  volgende  duin  uitgesteier.  Die 
werf  het  bo-op  die  duin  gelê. 

Die  kinders  het  snaaks  na  die  Ou  Man  Van  Die  Woestyn 

gekyk  toe  hy  moeisaam  deur  die  wag-’n-bietjies  struikel  om 
te  gaan  rus. 

Toe  het  die  wind  maar  weer  aan  die  sandduine  begin  torring- 
waai.  En  die  woestyn  was  net  soos  gister  en  altyd  . . . 


ROY  NIEMANN: 


DIE  MAN  WAT  GOD  GELOËN  HET 

Daar  was  ’n  man  wat  God  geloën  het. 

Hy  was  eensaam  omdat  hy  net  twee  dinge  geken  en  begryp 
het:  om  te  oorwin  en  te  besit.  Eenmaal  het  hy  ’n  vrou  oorwin 
en  met  haar  getrou  en  haar  besit.  Dit  het  hom  groot  laat  voel 
soos  wanneer  hy  ’n  berg  oorwin  het,  want  hierdie  man  het  ’n 
obsessie  gehad  om  berge  te  oorwin.  Berge  ^ so  het  hy  geglo  — 
was  God,  en  as  hy  God  kon  oorwin,  sou  hy  alles  oorwin  het, 
en  sou  hy  die  allerhoogste  wees. 

Daarom  het  hy  jaar  na  jaar  nuwe  berge  gesoek  om  uit  te 
klim,  altyd  hoër  en  gevaarliker  berge  as  die  vorige;  ook  omdat 
berge  en  God  vir  hom  ’n  uitdaging  was.  Daar  op  die  hoogste 
pieke  het  hy  die  duiseling  van  grootheid  ondervind  en  dronk 
geword  van  die  oorwinning.  Die  nuusblaaie  van  die  hele  wêreld 
het  van  hom  geskryf  en  hy  het  saam  met  staatsmanne  en  mooi 
vroue  aan  tafel  gegaan. 

Terug  by  sy  huis  en  sy  vrou  en  tussen  sy  vriende  het  hy 
dan  die  vlugge  gloed  van  grootheid  in  hom  voel  aangroei 
terwyl  hy  nog  ’n  oorwinning  verhaal. 

In  hul  kleinlikheid  en  soeke  na  ’n  beliggaamde  god  het  sy 
vriende  hom  verafgod,  en  hulself  van  sy  oppermag  toegeëien 
en  belangrik  gevoel.  Hulle  het  hom  nagepraat  sonder  om  te 
dink,  sonder  om  te  verstaan,  want  dit  het  hulle  vernaam  en 
selfgenoegsaam  laat  voel. 

Maar  sy  vrou  het  stil  geword  van  die  pyn,  en  haar  oë  het 
verdof  en  haar  gees  was  onrustig  in  haar  omdat  sy  hom  lief- 
gehad  het  en  omdat  hy  ’n  dwaas  was.  Eendag,  het  sy  gedink, 
sal  hy  nie  terugkom  van  die  berg  af  nie  . . . Die  berg  sal  hom 
oorwin  en  hom  teen  die  kranse  afslinger.  En  dan  sal  my  smart 
soveel  groter  wees,  en  my  oë  soveel  dowwer  van  die  pyn  wat 
nooit  sal  ophou  nie. 

,,’n  Berg  is  ’n  eensame  ding,”  het  hy  op  ’n  dag  gesê.  ,,Dis 

asof  sy  stilte  en  meedoënlose  oerkrag  hom  apart  plaas  van  alle 
ander  dinge.  So  moet  ’n  heerser  wees.” 

,,Berge  oorheers  nie  die  wêreld  nie,”  het  sy  gesê.  ,,God  is 
die  alleenheerser.” 

,,Jou  God  is  ook  eensaam  in  Sy  hoogtes,  maar  Hy  oorheers 
nie  die  wêreld  nie.  Die  mens  is  die  alleenheerser.  Bo  die  berge 
is  daar  niks;  net  die  mens  wat  bereid  is  om  sy  krag  te  meet  met 
dié  van  die  berge  sal  ooit  die  oppermag  oor  die  hele  wêreld 
verkry.” 

,,Wat  van  volke  met  hul  verskriklike  wapens  waarmee  hulle 
’n  hele  wêreld  kan  uitwis?” 

,,Oppermag  is  nie  net  fisieke  krag  nie;  dis  ook  ’n  geestes- 
houding  wat  nie  deur  wapens  of  geweld  vernietig  kan  word  nie.” 

,,Ek  wens  jy  wil  van  jou  berge  afsien.  Eendag  sal  hulle  jou 
vernietig.” 

,,Hoekom  nie?  Dis  óf  ek  óf  die  berge.  Ons  kanse  is  ewe 
goed!” 

En  die  vrou  het  die  wanhoop  in  haar  voel  worstel  om  die 
oorhand  te  kry,  maar  daar  het  nog  geloof,  hoop  en  liefde 
oorgebly,  al  het  hy  dit  nie  geglo  nie. 

Die  volgende  jaar  het  hy  sy  laaste  berg  beklim.  Hy  het  haar 
saam  met  hom  geneem  tot  aan  die  voet  van  die  berg.  Dit  was 
die  hoogste  berg  in  die  wêreld. 

Toe  hulle  die  aand  in  die  dorpie  aan  die  voet  van  die  berg 
gekom  het,  het  sy  opgekyk  en  gewonder  hoe  hoog  God  ’n  mens 
sou  toelaat  om  te  klim.  Sy  het  gewens  dat  dit  moes  dag  word 
sodat  sy  die  berg  se  hoogste  piek  kon  sien.  En  toe  het  sy 
plotseling  gewens  dat  die  berg  in  die  nag  moes  verkrummel, 
wegsmelt  en  hulle  saam  moes  oordek. 

Daardie  aand  het  hulle  saam  met  die  herbergier  en  ’n  paar 
jong,  lewenslustige  bergklimmers  in  die  eetkamer  van  die  ,gast- 
haus’  deurgebring.  ’n  Groot  vuur  het  in  die  vuurherd  gebrand. 
Almal  het  gelag  en  gesing  en  geskerts,  net  sy  was  stil  en  bleek, 
want  die  groot,  swart  skaduwee  van  die  berg  het  oor  haar 
geval  en  haar  beknel.  HuIIe  het  baie  bier  gedrink  en  aan  lang- 
steelpype  gesuig,  en  hulle  was  vol  selfvertroue  en  grootheids- 
waan  soos  gode. 

Net  voor  hulle  gaan  slaap  het,  het  hy  haar  na  buite  gencem. 

Die  maan  het  helder  geskyn  en  die  wolke  het  hoog  om  die 
sneeubedekte  pieke  saamgepak  gehang. 

,,Dis  my  laaste  berg,”  het  hy  halfbesope  uitgeroep  en  ’n  wye 
swaai  met  sy  arm  gemaak  sodat  die  bier  oor  die  rand  van  die 
beker  gestort  het.  ,,As  ek  hierdie  berg  oorwin,  bly  daar  niks 
m.eer  oor  om  te  oorwin  nie.  Dan  het  ek  alles  oorwin!” 

Vir  ’n  oomblik  het  hy  roerloos  gestaan  en  terwyl  hy  na  die 
berg  gestaar  het,  het  sy  oë  vernou  en  hy  het  liggies  gewieg. 
Dit  was  asof  daar  ’n  rilling  deur  sy  liggaam  getrek  het.  Toe 
het  hy  haar  teen  hom  aan  gedruk  soos  een  wat  baie  eensaam 
is,  en  haar  hart  wou  breek  van  liefde  en  angs,  maar  sy  kon 
niks  sê  nie.  Want  in  daardie  vlietende  oomblik  was  hy  verder 
van  haar  as  ooit  tevore  en  die  groot,  swart  skaduwee  van  die 
berg  het  haar  verstom. 

Die  volgende  móre  toe  sy  wakker  word,  was  hy  reeds  weg. 
Sy  het  voor  die  venster  gaan  staan  en  na  die  berg  gekyk  wat 
so  hoog  en  stil  en  donker  was.  Sy  kon  haar  man  nie  sien  nie 
en  dit  was  asof  die  berg  hom  alreeds  van  haar  geneem  het. 

Haastig  het  sy  haar  toe  geklee  en  na  die  kerk  in  die  dorp 
gehaas  om  daar  te  bid.  Maar  toe  sy  daar  kom,  was  daar  niks 
om  te  sê  nie.  Daarom  het  sy  maar  net  gesit  en  wag  in  die  groot 
stilte  van  die  gebou. 

Die  man  wat  God  geloën  het,  het  sy  moeisame  kruisweg  na 
die  hoogste  piek  uitgekap.  Die  stryd  was  taai,  maar  elke  tree 
het  hom  nader  gebring  aan  die  kruin  en  die  uiteindelike  oor- 
winning.  Sy  opgewondenheid  en  geesdrif  het  saam  met  hom 
teen  die  kranse  gestyg. 

Hy  het  nie  die  pyn  in  sy  liggaam  gevoel  nie;  die  bloed  het 
teen  sy  bene  en  hande  droog  geword  en  die  sweet  het  soutkolle 
op  sy  klere  gemaak.  Maar  sy  krag  was  bo-menslik  en  hy  was 
nie  bewus  van  die  beperkinge  van  die  liggaam  nie.  Soos  God 
was  hy  net  gees. 

Teen  die  einde  van  die  tweede  dag  het  hy  die  sneeugrens 
bereik.  En  daardie  aand  het  hy  in  die  deur  van  die  verlate 
berghut  gesit  en  uitstaar  na  die  wit  massa  wat  tussen  hom  en 
die  hoogste  kruin  gelê  het.  Die  sneeuglans  was  ligblou  en 
iewers  het  ’n  sneeuhoender  geskree.  ’n  Wêreld  se  eensaamheid 
het  op  hom  toegesak  en  vir  ’n  oomblik  het  hy  so  klein  gevoel 


vi 


en  so  intens  verlate.  En  daar  was  die  leë  nag  en  die  weemoed 
wat  kom  as  ’n  mens  iets  vir  die  laaste  maal  doen.  As  sy  vrou 
maar  by  hom  was  . . . as  sy  vriende  maar  met  opgehefte  gesigte 
sy  tog  teen  die  laaste  gedeelte  kon  volg  . . . 

Die  gedagtes  het  hom  met  ongeduld  vervul.  Hy  het  op- 
gespring  en  met  bitter  animo  sy  sneeupik  en  toue  opgeraap. 
Toe  het  hy  die  gladde  maagdelikheid  van  die  sneeuveld  betree. 

Ure  daarna  was  sy  sneeustewels  stukkend  en  die  koue  het 
sy  tone  gevreet  sodat  hul  gepyn  het,  maar  hy  was  haastig  om 
bo  te  kom  en  daar  te  staan  met  die  hele  wêreld  aan  sy  voete 
en  sy  hoof  tussen  die  sterre. 

Stukke  ys  het  onder  hom  padgegee  en  na  benede  gewarrel. 
Die  yslaag  was  glad  en  sy  voete  het  gegly  sodat  hy  telkens 
slingerend  aan  die  styfgespanne  tou  gehang  het.  Hy  moes 
krampagtig  vasklou  sodat  sy  naels  afgebreek  het,  en  die  sneeu 
is  met  donker  bloedkolle  bevlek.  Sy  voorkop  het  teen  uitstaande 
rots-  en  yspunte  geskuur  en  die  bloed  het  teen  sy  gesig  afgeloop, 
en  daar  was  bloed  aan  sy  hande  en  sy  voete. 

Sy  kragte  het  vinnig  afgeneem.  Dit  was  nog  net  sy  gees 
wat  teen  die  sneeuwand  vasgeklou  het,  doelbewus  en  desperaat. 
Sy  arms  was  wyd  uitgesprei  en  sy  hoof  het  vooroor  gehang 
soos  een  wat  gekruisig  is.  Vir  een  oomblik  het  die  nag  weg- 
geskuif  en  hy  het  die  kruin  groots  en  majestueus  sien  skitter 
in  die  son  soos  soveel  male  tevore.  Die  sagte  bergwind  was 
teen  sy  gesig  en  die  los  misnewels  het  die  vuur  in  sy  liggaam 
laat  kwyn.  En  ’n  dartelheid  het  soos  ’n  getybrander  in  hom 
opgestorm  en  in  sy  ore  gedein. 

Toe  het  die  vastigheid  onder  hom  padgegee.  Die  tou  om  sy 
lyf  het  styf  gespan  en  gebreek. 

,,Here!”  het  hy  uitgeroep.  En  ,,Here!”  het  dit  deur  die  nag 
weergalm.  Vir  die  eerste  keer  in  sy  lewe  was  dit  nie  net  ’n 
kragwoord  wat  hy  geuiter  het  nie;  nie  slegs  ’n  uitroep  van 
verontwaardiging  of  verbasing  nie.  Dit  was  ’n  gebed,  ’n  des- 
perate  smeekroep  om  gered  te  word  van  die  onvermydelike  en 
vreeslike  oomblik  van  waarheid  . . . 

Sy  vrou  was  daar  toe  hulle  sy  gebreekte  liggaam  terug- 
gebring  het.  Sy  kon  nie  huil  nie,  maar  sy  wou  lag  omdat  die 
groot  spanning  eindelik  verby  was. 

En  toe  sy  vriende  daarvan  gehoor  het,  het  hulle  hul  hande 
saamgeslaan  en  soos  hy  het  hulle  die  vastigheid  onder  hul 
voete  voel  padgee.  Vir  een  vreeslike  oomblik  het  hulle  onseker 
bly  hang  en  toe  het  hulle  begin  val  en  val  . . . 


A.  J.  B.  RAWLINS: 


SMOUS 


Met  twee  mandjies  aan  ’n  bamboesstok 

oorlaai  met  verlepte  groente 

uit  'n  spoorwegtrok, 

spreeu  hy  dunbeen  na  die  agterstoep: 

en  hurkend  in  die  koelte  van  die  muur 

kla  hy,  alles  op  die  mark  is  skielik  peperduur. 

Hy  weet  nie  hoe  die  mens  nou  gaan  leef, 
selfs  hy  voel  die  knyp  — sy  stem  die  beef. 

Laat  vannag,  as  die  polisie  wagstaan  buite 
in  die  straat, 

dan  sluip  sy  gulsige  gedagtes  na  pronk  woonstelle 
in  ’n  blanke  buurt. 

’N  KLUIT  IN  DIE  RIET 


I.  André  P.  Brink  skrtjf: 

In  sy  artikel  oor  Die  kunstenaar  en 
die  modernistiese  kuns  (September 
1961)  gebruik  Abraham  Fouché  ’n 
(tog  seker  ironies  bedoelde)  uitspraak 
van  Just  Havelaar  as  voorwendsel  om 
"’n  beter  begrip  te  bekom  van  die 
kousale  faktore  betrokke  by  die  ont- 
staan  van  moderne  kuns,”  wat  hy 
hoofsaaklik  doen  in  die  vorm  van  "’n 
sketsbeskrywing  van  die  ontstaan  en 
verloop  van  die  moderne  kuns.”  Dis 
'n  lofwaardige  doelstelling,  maar  die 
leser  het  seker  die  reg  om  by  so  ’n 
artikel  te  vra:  Wat  nuuts  kan  jy  my 
vertel  by  al  die  honderde  boeke  wat 
oor  dié  onderwerp  beskikbaar  is? 
Want  so  ’n  artikel  kan  alleen  bestaans- 
reg  hê  as  hy  iets  oorspronkliks  bring 
t.o.v.  interpretasie,  vergelykings  en 
ontledinge,  die  vasstel  van  lyne  en 
aanknopingspunte,  of  t.o.v.  sy  grondig- 
heid  en  openbarende  vermoë. 

Nou  moes  ek  my  ten  eerste  al  afvra: 
hoeveel  waarde  kan  mens  heg  aan  die 
beskouinge  van  ’n  skrywer  wat  nie 
eers  die  name  van  die  kunstenaars  na 
wie  hy  verwys,  kan  reg  spel  nie  ? — 
Baudelaire  word  Beaudelaire;  Guil- 
laume  A p o 1 1 i n a i r e word  Guil- 
leaume  . . . ; Bertolt  Brecht  word 
Bertold  . . . ; lonesco  word  Inesco; 
Gustave  Courbet  word  Gaustave  . . . ! 
Daarby  vertaal  hy  La  cantatrice  chauve 
(Die  kaalkop-sangeres)  met  Die  kop- 
haarlose  dame. 

Uiteindelik  sluit  hy  af  met  ’n  ver- 
taling  van  Paul  Éluard,  as  voorbeeld 
van  wat  hy  as  surrealisme  karakteri- 
seer:  "dagdromery  (wat)  s o n d e r 
preutse  belemmering  of  morele  rem- 
ming  uit  (die)  onderbewuste  opwel.” 
Dit  gee  wél  ’n  vlugge  indruk  van 
Éluard  se  kuns,  maar  suggereer  daarby 
’n  ordeloosheid,  ’n  sin-loosheid,  wat 
gewis  ’n  verkeerde  opvatting  is  — en 
wat  veral  nie  rekening  hou  met  dié 
suiwer  digter  se  vormende  vermoë  en 
klankbeheer  nie  (wat  in  ’n  vertaling 
noodwendig  verlore  gaan). 

Hierdie  soort  instelling  kenmerk  sy 
hele  beskouing  oor  die  surrealisme: 
wel  séker,  dit  hou  met  dada  verband 
— maar  dit  word  nie  gedefinieer  in 
terme  van  dadaïsme  nie;  dit  dra  die 


mantel  van  dada  — soos  Katherine 
Mansfield  dié  van  Boccaccio  as  een 
van  die  eerste  "kortverhaalskrywers” 
dra ! 

Dit  geld  ook  sy  verwysing  na 
lonesco  wat  in  La  cantatrice  chauve 
werk  met  die  mens  se  onvermoë  om  te 
kommunikeer.l  Hy  het  n a t u u r I i k 
gelyk,  maar  hy  gee  te  kenne  dat  dit  ’n 
verskynsel  is  wat  juis  "getrou  aan  die 
dadaïstiese  formule”  is,  asof  dit  nie  ’n 
sentrale  probleem  in  die  letterkunde 
was  lank  vóór  die  verskyning  van 
dadaïsme  nie. 

Wel  seker  is  daar  ook  verwringing 
in  die  moderne  kunste  — maar  dit 
geskied  nie  alles  so  humorloos,  in  so 
’n  nagswarte  erns,  in  die  nagmerrie- 
opgeslotenheid  (Fouché  sê  "skrik- 
gedrogtelik”)  wat  in  dié  artikel 
"introversie"  heet  nie:  hierdie  kuns- 
werke  is  ook  wyer,  ruimer,  mensliker 
as  wat  hy  dink  (of  as  wat  hy  gelees 
het  ...  ?)  Sy  hele  instelling  is  eintlik 
dat  modernistiese  kuns  "malkuns”  is, 
wat  "voorkom”  as  mistieke  denke  en 
wat  die  arbeid  is  van  die  "gewone 
kunstenaarstipe”  wat  "gewoonlik"  ’n 
"introverte  tipe  mens”  is.  Só  maklik 
kom  mens  daar  nie  verby  nie. 

Ek  het  groot  waardering  vir  sy  mooi 
uiteensetting  van  die  psigiese  oor- 
spronge  van  die  heel  besondere  nei- 
ging  tot  primitiwiteit  by  die  moderne 
kunstenaar.  Maar  ek  het  dit  daarteen 
dat  hy  dit  so  selfvertrouend  aanbied  as 
enigste  oplossing,  as  eerste  en  laaste 
woord,  ja  en  amen,  ik-heb-gezegd.  Ek 
beny  hom  sy  sekerhede,  sy  duidelike 
onderskeidinge,  sy  vermoë  om  te  klas- 
sifiseer,  te  groepeer,  te  rangskik,  en 
elke  verskynsel  sy  etiketjie  om  te  hang 
— Q.E.D.  — soos  dit  in  honderd 
ander  boeke  (en  dikwels  beter)  al 
gedoen  is.  Ek  kan  daarom  geen  reg- 
verdiging  sien  vir  sy  artikel  nie:  dit 
lei  tot  niks,  openbaar  niks  (behalwe 
die  vermelde  ontleding  van  die  ont- 
staan  van  die  primitiewe  voorwerp- 
verhouding),  vertolk  niks.  II  disait 
tout  ce  qu’il  veut,  mais  malheureuse- 
ment  il  n’avait  rien  á dire  . . . 

* * * 

1 En  só  simplisties  is  dit  óó.k  niel 

’n  Mens  sal  clie  moderne  kuns  nooit 
kan  benader  sondcr  om  eers  te  onder- 
skei  tussen  wat  Just  Havelaar  in 
Fouché  se  aanhaling  "schilderende, 
sclirijvcnde  en  musiceerende  lieden” 
noem  en  kunstenaars  nie.  (Fouché 
beskou  hulle  as  dieselfde.)  Die  eerste 
firoep  is  ’n  openbaring  van  die  armes 
wat  ons  immer  by  ons  sal  hê,  en  wat 
altyd  ’n  oorwig  oor  die  kunstenaars 
vorm:  elke  geslag  bring  hulle  in  nuwe 
edaante  na  vore,  rysmiere  na  reën- 
uie,  omdat  hulle  seer  modebewus  is: 
vanslewe  het  hulle  in  rymende  koep- 
lette  briewe  geskryf,  of  "volksversies’’ 
geskrywe,  geboortes  en  huwelike  en 
sterftes  op  rym  bejubel  of  begrens;  of 
■’vaderlands’’  gepredik  of  geprofeteer 
— steeds  op  rym,  na  vaste  maat  en 
slag.  In  Suid-Afrika  het  ons  Patriotters 
land  en  sand  in  strofes  ingedeel; 
daarna  oor  die  Engelse  Oorlog  gesing 
agter  die  Driemanskap  aan  — en  húlle 
soms  agter  hulle  self  aan;  en  I.  D.  du 
Plessis  het  naarstig  Dertiger  probecr 
bly;  vandag  skryf  ons  versdramas,  of 
romans  oor  die  kleurvraagstuk  of  die 
Groot  Trek  . . . Ons  "hou  by”;  ons 
laat  die  rokke  op  of  af  soos  Dior  voor- 
skrywe,  bou  Boesmantekeninge  bo  ons 
kaggels  in,  gaan  na  kunstentoonstel- 
lings  en  praat  saam  en  koop  af  en  toe 
die  "modernste”  wat  ons  gewaar  — 
'Oh  my  dear,  it’s  absolutely  shockingly 
modern’  — , gee  ons  kinders  van  hul 
botteldae  af  seksonderrig,  gesels  oor 
die  Kongo  en  die  stadslewe,  en  lewer 
betoë  oor  kernfisika  en  projektiele.  En 
hoekom  nie?  Die  kunstenaar  op  die 
voorpunt  maak  mos  so  — en  ons  kom 
agterna.  Dis  die  beloop  van  die  lewe. 

Miskien  is  dit  ook  nodig:  blyke, 
wie  weet,  van  die  deursyfer  van  die 
kuns  van  die  bergtoppe  na  die  valleie 
ónder. 

Die  enigste  gcvaar  is:  ons  moenie 
in  die  klippe  hier  vóór  ons  vaskyk  en 
dit  vir  Alpepieke  aansien  nie.  Die 
"oningeligte  publiek’’  begaan  nood- 
wendig  soms  foute;  die  "ingeligte” 
kritici  insgelyks:  en  noem  ’n  man  ’n 
kunstenaar  as  hy  maar  een  van  dic 
"schilderende,  schrijvende  en  musi- 
ceerende  lieden’’  is:  maar  dit  verander 
aan  die  probleem,  en  aan  sy  belang- 
rikheid,  nog  niks. 

Laat  ons  dan  aanvaar  dat  elke  tyd 
vir  hom  modes  skep,  waaraan  die  kun- 
stenaar  nie  soseer  meedoen  nie,  as 


waartoe  hy  meewerk.  Die  verskil  lê 
dan  ook  presies  daar:  hy,  die  kunste- 
naar,  wys  die  pad  aan;  die  aficionados 
volg. 

Ook:  die  kuns  loop,  van  één  (mis- 
kien  beperkte)  standpunt  gesien,  in 
’n  sig-sag-beweging,  slinger  pendule- 
gewys  van  kant  tot  kant  op  soek  na 
die  voortdurend  verskuiwende  (maar 
noodsaaklike)  ewewig.  (Hy  is  die 
uitverkorene  tot  pad-aanwys;  die  Car- 
lyleaanse  vates  sien  hom  moontlik  te 
heroïes,  maar  oor  sy  geroepenheid  kan 
ons  nie  stry  nie.)  En  dis  te  begrype 
dat  die  kuns  grense  het,  in  elke 
geslag  — en  dat  daar  sommige  is  wat 
dié  grense  oorskry.  (Hulle  is  óók 
noodsaaklik,  omdat  hulle  die  moont- 
likhede,  die  ruimtes  én  beperkinge 
van  media,  tye  en  verhoudinge  ver- 
ken.)  By  hulle  kom  die  kunstenaar  se 
besetenheid  soms  tot  fanatisme  — 
maar  dis  ’n  krag  wat  uiteindelik  die 
goeie  skep,  juis  omdat  die  pendule 
ver  móét  terugswaai  om  balans  te 
bring  na  ’n  teenoorgestelde  beweging. 
Daarom  kry  ons  die  vernietigende  in- 
stellinge,  die  nihilisme  van  — byvoor- 
beeld  — dadaïsme.  Maar  ná  hierdie 
"verkenning,”  hierdie  "eksperiment,” 
kies  die  kuns,  en  daarmee  die  kunste- 
naar,  vanself  sy  nuwe  koers,  ewewig- 
tig  tussen  die  gevare  deur. 

* « * 

Tot  dusver  dan  het  ek  probeer  aan- 
dui:  ’n  éérste  onderskeiding  is  nodig 
— tussen  kunstenaars  en  pseudo-kun- 
stenaars  (wat  nét  maar  om  die  mode 
werk,  en  om  die  skilderye  se  hoë 
pryse  — én  omdat  die  abstrakte  kuns, 
om  één  te  noem,  hom  leen  tot  oëver- 
blindery  bv  die  publiek,  soms);  en  ’n 
tweede  onderskeiding  — tussen  die 
eksperimenterende  kunstenaar  wat  deur 
eksesse  die  moontlikhede  van  ’n  weg, 
rigting,  of  medium  aandui  en  die 
groot  vormkunstenaar  wat  die  nuwe 
orde  skep.  (Dis  natuurlik  moontlik 
dat  dié  twce  mag  saamloop  in  één 
groot  figuur:  Michelangelo,  Picasso, 
Joyce  . . .) 

« « « 

Van  hicrdie  laaste  besluit  kan  'n  mens 
nou  verder  gaan,  en  nóú  ecrs  vra: 
hoekom  is  die  moderne  kunstenaar  dan 
"anders"  as  sy  voorganger?  Abraham 
Fouché  sc:  omdat  hy  ’n  introvert  is, 
en  geskok  deur  die  omwcnteling  van 
ons  tyd. 

Die  moeilikheid  nict  so  ’n  uitspraak 

is:  jy  kan  nie  sê  dat  dit  verkeerd  is 
nie;  maar  dis  ewe  min  waar. 

Ten  eerste  is  dit  nie  so  maklik  om 
maar  alle  kunstenaars  introverte  te 
noem  en  dít  dan  psigologies  te  ver- 
klaar  nie.  Is  die  moderne  kuns  soveel 
anders  as  enige  ander  . . . ? (Fouché 
gee  juis  ’n  rits  name  van  kunstenaars 
vanaf  Donne,  Shakespeare  e.a.  wat 
soms  surrealistiese  terrein  betreei  — 
en  maak,  sonder  om  dit  skynbaar  in  te 
sien,  sy  eintlike  betoog  daarmee  van- 
kant.) 

Dié  vraag  sal  ons  óók  eers  kan  ant- 
woord  nadat  ons  besluit  het:  wat  is  in 
elk  geval  dan  die  taak  van  die  kunste- 
naar?  Waarop  ek  geen  afdoende  ant- 
woord  kan  gee  nie,  omdat  wyser  mense 
as  ek  dit  al  vergeefs  aangedurf  het. 
Eén  moontlikheid  is:  die  kunstenaar 
is  geroepe  (deur  God,  of  deur  tyds- 
gewrig,  of  deur  psigologiese  samestel- 
ling,  hoe  mens  dit  ook  wil  beskou) 
om  as  mens  tussen  mense  te  lewe  — 
en  te  së  wat  hy  lewe.  Hy  ís  introvert 
en  dus  "geskei”  van  sy  ewenaaste; 
maar  hy  is  op  ’n  onbepaalbare  manier 
in  uiterste  sin  ook  verbonde  aan  die 
mensdom  (omdat  nét  introversie  ’n 
sieklike  ding  is)  — miskien  bloot 
omdat  sy  eerste  eis  eerlikheid  is;  en 
as  hy  as  mens,  uit  homself,  eerlik 
sê,  dan  moet  dit  ook  sy  ewenaaste 
raak  wat  óók  in  eerste  en  laaste  instan- 
sie  mens  is.  Dus,  moontlik:  ’n  ken- 
baar-maak  van  die  oënskynlik  ver- 
warde;  ’n  kenbaar-maak  wat  dikwels 
in  die  teken  staan  van:  die  relatiewe 
blootlê  van  wat  té  gemaklik  as  abso- 
luut  ervaar  word;  en  terselfdertyd  die 
vermoë-tot-absoluutheid  binne  dït  rela- 
tiewe.  (’n  Gerieflike  voorbeeld,  omdat 
dit  ook  simplisties  verduidelik  kan 
word:  Totius  se  kunstenaarskap.) 

Soos  die  mensdom  verander  ("ont- 
wikkel’’?),  nuwe  terreine  betree,  so 
moet  die  kunstenaar  die  nuwe  kenbaar 
maak,  die  lewe  meer  draaglik;  dis  ’n 
troos  en  ’n  agonie^).  Daarom  worstel 
die  kunstenaar  voortdurend  met  sy 
medium,  omdat  die  medium  voort- 
durend  aangepas  moet  word  by  nuwe 
■ — dikwels  groter  — eise  en  omstan- 
dighede.  Hoe  hewiger  dié  worsteling, 
hoe  meer  word  die  kunsbelewer  daar- 
deur  voor  sy  eie  menslike  afgronde 
gestel;  en  hoe  hartstogteliker,  gruwe- 
liker  die  kunstenaar  sy  mediumwor- 
steling  verbind  met  ’n  persoonlike  en 
persoonlikheidsworsteling,  hoe  meer  hy 


afdaal  in  ’n  hellevaart  van  homself 
om  orde  uit  die  chaos  te  bring,  hoe 
"universeler”  spreek  hy.  Dán  kry  die 
mensdom  Dante,  Rembrandt,  Beet- 
hoven,  Dostojefski,  Picasso,  Joyce, 
(En  Picasso,  onthou,  is  ’n  "introvert,” 
"raak  gou  uitgeput,”  "wend  vrugtelose 
pogings  aan”  om  hom  te  "verdedig” 
teen  uiterlike  voorwerpe!  Sic!) 

Elke  kunstenaar  reageer  dus  op  sy 
tyd  — omdat  dit  al  is  wat  hy  ken  — 
en  uit  die  interaksie  skep  hy  sy  kuns. 
(Dit  klink  hier  natuurlik  veel  fasieler 
as  wat  dit  ís ! ) Fouché  se  grondige  uit- 
eensetting  van  die  psigiese  prosesse 
wat  gepaard  gaan  met  introversie,  is 
verhelderend;  maar  hy  sê:  so  en  so 
gebeur  dinge,  is  dinge;  en  vergeet 
daarmee  dat  een  mens  ánders  is,  en 
daarom  ook  anders  reageer  op  die- 
selfde  prikkels.  Toynbee  se  "chal- 
lenge”  lok  by  elke  nuwe  mens  — óók 
daarom  by  elke  nuwe  kunstenaar  — ’n 
ander  "response”  uit.  En  soms  twee, 
drie,  ’n  honderd  verskillende  reaksies 
by  een-en-dieselfde  kunstenaar.  Dáár- 
om  kan  Picasso  óók  "realisties”  wees 
as  hy  wil;  daarom  is  hy  nie  áltyd 
kubis,  primitivis,  surrealis  nie.  Daarom 
kan  daar  in  die  poësie  náás  Apol- 
linaire  ook  ’Valéry  bestaan;  naas  ’Van 
Wyk  Louw  ook  Blum;  in  die  prosa 
naas  Beckett,  Mulisch  e.a.  ook  Mar- 
guerite  Duras,  Anna  Blaman,  e.a.;  in 
die  drama  ook  Anouilh,  Giraudoux 
e.a.  náás  lonesco,  Genet,  Brecht;  naas 
die  uiterste  "abstrakte”  ook  die  uiter- 
ste  "naturalisme”;  naas  die  "modernis- 
tiese”  ook  die  meer  tradisionele  — en 
elk  adekwaat,  en  gelyktydig  adekwaat, 
want  Motherland  "beteken”  vandag 
ewe  veel  as  lonesco,  is  ewe  "modern.” 

As  "modernistiese  kuns’’  dui  op 
verskillende  eksperimentele  rigtings, 
het  ek  daarmee  vrede.  Maar  ook  dán 
moet  daar  oor  "eksperimenteel”  besin 
word^  — want  geen  geslaagde  kuns- 
werk  kan  ooit  "eksperimenteel”  wees 
nie. 

As  die  term  egter  dui  op  "kuns  van 
ons  tyd,”  dan  is  dit  eensydig  en  skeef 
om  dié  kunsuitinge  met  ’n  ander  maat 
te  meet  en  deur  ander  oë  te  betrag  as 
énige  kuns:  want  elke  kunswerk  is  in 
’n  belangrike  opsig  ’n  poging  op  hom- 
self,  ín  homself,  élk  werk  met  die 
onbekende,  élk  werk  met  die  verhou- 
ding  binnelewe-buitelewe;  en  verskrik- 
king  of  verwringing  is  nie  die  pre- 
rogatief  van  ons  tyd  nie  — tensy  ons 

Villon  en  Jeroen  Bosch  as  kontem- 
porêr  beskou. 

* * * 

Uiteindelik;  ek  het  nou  al  meermale 
my  waardering  vir  Fouché  se  naspoor 
van  die  oorspronge  van  die  primitiewe 
in  die  moderne  kuns  betuig.  Maar  dit 
beteken  óók  nie  dat  sy  interpretasie 
alfa  en  omega  moet  wees  soos  sy  ver- 
sekerde  psigologiese  analise  suggereer 
nie.  Miskien  is  daar  ’n  ánder  moont- 
likheid,  nog  wesenliker;  ’n  ander  rede 
waarom  die  kunstenaar  vandag  so  dik- 
wels  sy  motiewe  en  inspirasie,  ook  sy 
konfrontasie  met  sy  wêreld,  by  die 
primitiewe  vind.  Dis  nie  ’n  alleen- 
staande  verskynsel  nie  — nie  die 
monopolie  van  die  "introvert”  nie.  Ek 
sou  onder  meer  dié  benadering  voor- 
stel; 

Die  mens  bly  mens  (dus;  is  mens; 
handhaaf  homself  as  mens)  omdat  hy 
kreatief  kan  staan  en  ordenend  kan 
optree  ten  opsigte  van  ’n  buitewêreld 
wat  as  ’n  nimmereindigende  reeks  uit- 
daginge  na  hom  kom.  Die  vroeë  mens 
is  bedreig  deur  koue  — hy  het  vuur 
en  klere  as  antwoord  gevind;  deur 
vyande  — hy  het  wapens  gebruik;  deur 
siektes  — hy  het  remedieë  aangewend 
en  die  geneeskunde  ontwikkel.  So  kan 
mens  voortgaan.  Hoofsaak  is;  die  mens 
ken  nie  voortdurende  ewewig  as  staat 
nie — dis  hom  wesensvreemd.  Hy  leef 
alleen,  ís  alleen,  omdat  hy  in  voort- 
durende  stryd  lewe,  en  omdat  hy  deur 
die  stryd  homself  as  mens  kan  ken, 
hom  aan  homself  kan  openbaar.  Die 
stryd  is  dus  ’n  manier  om  homself  ten 
opsigte  van  self  en  wêreld  te  orién- 
teer. 

Maar  hoe  meer  remedieë  die  mens 
vind,  hoc  subtieler  word  die  stryd. 
Vandag  kan  die  mens  binne  ’n  dag 
van  vasteland  na  vasteland  reis;  sy 
bestaan  is  beveilig,  gerieflik,  rustig. 
Daar  is  al  minder  opvallende  nood- 
saaklikheid  vir  stryd.'*  Daardeur  ont- 
staan  die  gevaar  dat  sy  beskawing  sélf 
sy  vyand  kan  word,  dermate  ’n  ver- 
dowingsmiddel  kan  word,  dat  die  Icwe 
geen  uitdaging  ooit  inhou  nie,  en  die 
"wesenlike  lewe”  gevaar  loop  om  ver- 
smoor  te  raak.  Nou  red  hy  homself 
deur  ál  verder  grense  te  verken.  die 
onbekende  as’t  ware  tegemoet  te  gaan. 


strydend.  (Alle  mense  kan  dit  nie 
doen  nie  — ons  kan  nie  almal  reisi- 
gers  of  kunstenaars  wees  nie ! Maar 
die  enkeling  doen  dit,  by  die  grasie 
Gods,  vir  die  mensdom  — soos  dit 
altyd  die  enkeling  moet  wees  wat  vir 
die  massa  gekruisig  word;  dáár  lê 
onder  meer  ’n  grond  vir  die  tragiese; 
en  die  tragiese  is  ons  condition 
humaine.)  Een  man  klim  Everest  uit, 
’n  ander  daal  in  ’n  batisfeer  die  see  in, 
of  deurreis  die  Amasone,  of  Afrika; 
of  vaar  in  ’n  satelliet  deur  die  ruim. 
Of  soek  deur  die  liefde  — deur  die 
eslag.  wat  aan  die  oerdriftige  ver- 
onde  is  — die  aanraking  met  die  eer- 
ste  bron.  Of  skryf  ’n  gedig,  ’n  lied, 
maak  ’n  skildery  of  beeldhouwerk:  en 
omdat  die  primitiewe  kuns  ’n  uiting  is 
van  ’n  ongedifferensieerde  bestaan  in 
nou  aanraking  met  die  driftige  natuur, 
die  bonatuurlike  . . . met  alles  wat 
primêr,  elementeel,  oerkragtig  is  — 
dáárom  wend  soveel  kunstenaars  hulle 
juis  tot  hierdie  motiewe.  Want  die 
kuns  is  één  mag  om  die  mens  aan  die 
"lewe”  verbonde  te  hou,  en  hoe  ver- 
der  die  beskawing  wégbeweeg  van 
daardie  primêre  bestaan,  hoe  hewiger 
moet  die  kunstenaar  dit  juis  bloot  lê. 

Ek  bied  dit  nie  aan  as  eerste  en 
laaste  verklaring  nie  — so  vermetel 
durf  ek  nie  wees  nie  — maar  as 
moontlikheid;  en  met  die  één  oortui- 
ging  wat  mens  by  die  beoefening  en 
betra^ing  van  kuns  altyd  opnuut  oor- 
weldig:  dat  nederigheid  die  enigste 
sleutel  tot  die  kuns  — en  die  lewe  — 
is. 


1 Hy  het  natuurlik  hierin  heeltemnl 
Kelyk,  maar  hy  omskryf  nie  hierclie 
■'surrealisme’’  nader  nie.  en  veraeet 
l)Owenal  dat  die  term  vir  meer  as  een 
hetekenis  vatbaar  kan  wees.  Anders 
knn  ek  ewe  maklik  sê:  Shakespeare 
wns  impressionis;  of  ekspressionis;  of 
naturalis  — en  dan  brint;  dit  ons  noK 
niks  verder  nie. 

2 Ek  is  vanselfsprekend  nie  hier  "weten- 
skaplik’’  nie:  maar  die  irrasionele  is 
m.i.  in  die  kuns  noK  steeds  hooRs 
l>elani;rik.  en  is  daarom  ook  nie  vir 
rasionele  interpretasie  vatbaar  nie. 

.3  Hieroor  word  ’n  ander  nrtikel  Kcpubli- 
seer,  later. 

4 "Opvallend.’’  want  die  noodsaaklikheid 
self  is  nltyd  daar  — dis  net  op  die 
oppervlak  dat  dit  verander. 

Abraham  Fouché  antwoord: 


Ek  het  my  artikel  Kunstenaar  en 
Modernistiese  Kuns  nie  volgens  die 
resep  van  Mnr.  André  Brink  geskryf 
nie;  dit  het  gevolglik  soos  ’n  beton- 
blok  op  sy  tone  geval. 

Mnr.  André  Brink  toon  ’n  merk- 
waardige  afkeer  in  die  onderindeling 
van  feite  te  hê  veral  wanneer  sodanige 
indeling  serebraal  geskied.  Daarorn 
dan  ook  dat  hy  dit  nooit  sal  insien  dat 
die  waarheid  ’n  veelkantige  kristal  is 
en  dat  ek  slegs  twee  van  die  fasette 
daarvan,  naamlik  die  geskiedkundige 
verloop  van  modernistiese  kunsuitinge 
en  die  primêr-funksionerende  kunste- 
naarstipe,  wat  dié  soorte  kuns  produ- 
seer,  in  my  artikel  behandel  het.  Sy 
onvermoë,  in  die  verband,  is  egter 
begryplik  wanneer  ons  in  gedagte  hou 
dat  surrealisme  ’n  ontmeganisering  van 
kubusme  is.  Ook  kan  begryp  word  dat 
Mnr.  André  Brink  premisse  uit  my 
artikel  kan  voort-tower,  hulle  rangskik 
na  willekeur,  allerlei  gevolgtrekkings 
daarvan  aflei,  of  dit  nou  deur  die 
voorgaande  premisse  gewettig  is  al 
dan  nie,  alles  met  ’n  groot  vertoon  en 
omhaal  van  woorde  wat  kenmerkend 
is  van  die  surrealistiese  dialektiek  wan- 
neer  'n  poging  aangewend  moet  word 
om  wrywing  tussen  fantasie  en  feit  te 
versag.  Dink  maar  aan  die  bizarre  uit- 
rusting  van  die  toordokter,  waar  die- 
selfde  verskynsel  op  sy  elementêrste 
vlak  waargeneem  kan  word.  Dog,  al 
hierdie  soorte  optrede  is  begryplik 
wanneer  daarop  gelet  word  dat  dit 
plaasvind  konform  die  tonaliteit  van 
’n  primêre  aanpassings-gesteldheid  wat 
gewoonlik  wortel  in  die  fantas- 
magoria  van  Freud. 

My  stuk  is  ’n  blote  feite  relaas  son- 
der  om  te  moraliseer  of  om  op  enige 
van  die  vele  estetiese  teorieë  wat  daar 
bestaan  in  te  gaan. 

Omdat  ek  nie  my  artikel,  Kunste- 
naar  en  Modernistiese  Kuns,  volgens 
die  resep  van  Mnr.  André  P.  Brink, 
geskryf  het  nie  het  dit  soos  ’n  klip  op 
sy  toon  geval.  Die  gevolg  daarvan  was 
dat  hv  op  sy  perdjie  spring,  soos  mens 
maar  altyd  doen  as  jy  nie  grond  onder 
jou  voete  het  nie.  Daarenbowe  het  my 
stuk  sy  ortografiese  gevoel  geweld 


aangedoen.  Nietemin  vind  ek  dit  onbe- 
gryplik  en  puriel  van  hom  om  te 
impliseer  dat  geen  waarde  geheg  kan 
word  aan  ’n  artikel  waarin  bv.  name 
soos  die  van  Gustave  Courbet  en 
Bertold  Brecht  gespel  is  soos  dié  kun- 
stenaars  dit  self  gespel  het  en  nie 
soos  hy,  Mnr.  André  P.  Brink,  verkies 
om  dit  te  spel  nie. 

As  ek  die  ruimte  van  ’n  hele  boek 
tot  my  beskikking  gehad  het,  kon  ek 
breedvoerig  op  al  die  punte  wat  Mnr. 
Brink  in  sy  sensuurskrif  ophaal  voort- 
borduur,  maar  my  doel  was  slegs  om 
’n  beskrywing  van  die  primêrfunk- 
sionerende  oftewel  kunstenaarstipe  te 
gee  en  daarby  die  verloop  van  moder- 
nistiese  kuns  te  skets. 

Ek  sou  graag  by  my  gewraakte 
artikel  die  estetiek  van  Picasso  wou 
genoem  het,  nie  slegs  omdat  Mnr. 
Brink,  Picasso  in  een  asem  met  Michel 
Angelo  noem,  of  omdat  Dali  hom 
beskryf  as  die  voorloper  in  die 
moderne  beweging  wat  hoegenaamd 
niks  moois  voortgebring  het  nie,  maar 
omdat  hy  die  blinkste  boegbeeld  op 
die  see  van  die  moderne  kuns  beskou 
word.  Picasso  sê:  "Art  is  not  the 
application  of  a standard  of  beauty, 
but  w'hat  the  instinct  and  brain  con- 
ceive  beyond  any  standard.”  . . . Dít 
tref  my  as  mistieke  jargon,  ’n  verkla- 
ring  van  ’n  poging  om  binne  die  perke 
van  chaos  ’n  surrogaat  vir  iets  lewends 
daar  te  stel,  of  geld  sulke  produkte  as 
groot  omdat  hulle  ons  geen  begrif»- 
waarde  bied  nie?  Goethe  het  iets 
daaroor  in  die  volgende  twee  versreëls 
gesê; 

"Ihr  erzeuget  nicht  das  Leben, 

Leben  erst  musz  Leben  geben.” 

Abstrakte  kuns  is  in  sy  kern  ’n 
lewensontvlugtende  reaksie. 

Eendag  wanneer  Mnr.  Brink  die 
honderde  boeke  oor  kuns  waarvan  hy 
praat  klaargelees  en  verteer  het,  moet 
hy  ook  ’n  boek  oor  logika  lees,  want 
hopelik  sal  hy  dan  besef  dat  ’n  argu- 
mentum  ad  hominum,  hoe  breedspra- 
kig  ook  al  opgestel,  meesal  camouflage 
is  uit  ’n  gebrek  aan  moed  om  tot  die 
kern  van  'n  omtrede  stelling  deur  te 
dring. 

lí,  F.  A.  Venter  verweer: 


Nog  nooit  het  ek  kritiek  op  my  letter- 
kuntlige  werk  probeer  beantwoord  nie 
omdat  ek  glo  dat  die  skrywer  vir  wie 
ons  Afrikaanse  prosa  erns  is,  opregte 
cn  gesaghebbende  kritiek  — hoe  skerp 
ook  al  — ter  harte  moet  neem  en 
oppervlakkige  en  soms  moedswillige 
kritiek  maar  moet  verduur. 

Wanneer  my  werk  egter  op  grond 
van  valse  norms  en  skynbaar  gebrek- 
kige  begrip  veroordeel  word  soos  deur 
A.  Alberts  in  u uitgawe  van  Desem- 
ber  1961,  dan  moet  u my  vergewe  as 
ek  ook  ’n  stoel  optel,  nie  ter  wille 
van  eie  huid  nie,  maar  ter  wille  van 
Afrikaanse  prosa  as  sodanig. 

Alberts  betoog  dat  daar  in  Geknelde 
Land  ernstige  etiese  insakkinge  is  en 
sy  vernaamste  aanleiding  is  dat  die 
hoofkarakter,  Rudolf  Dreyer,  oor  die 
grens  trek  sonder  dat  hy  sy  skuld  aan 
die  geldskieter  Greyvenstein  betaal  het. 

Die  hedendaagse  Afrikaanse  prosa- 
skrywe  kry  dit  so  hotagter  dat  hy 
minstens  die  reg  het  om  te  verwag  dat 
sy  werk  sekuur  gelees  sal  word,  ook 
wat  die  dieper  implikasie  betref.  Het 
dit  Alberts  dan  ontgaan  dat  Rudolf 
Dreyer  vir  Grcnsplaas,  die  kosbaarste 
wat  hy  besit  het,  aan  Greyvenstein 
afgestaan  het  in  ruil  vir  sy  skuld?  Of 
is  dit,  volgens  Alberts  eties  onvol- 
doende  ? 

Hierdie  onbesonnenheid  is  eintlik 
die  minste.  Wat  ’n  mens  koorsig 
maak,  is  Alberts  se  vereiste  resep,  sy 
voorgeskrew'e  bestanddele  vir  die  vol- 
maakte  historiese  karakter:  eerlikheid, 
Christelike  plig,  etiese  agtergrond, 
onkreukbaarheid  cn  al  die  vereistes 
van  die  Christelike  estetika,  ens. 
Alberts  se  „romanheId”  moet  'n 
„beginselvaste,  vrome,  stoere,  sobcre, 
strenggereformeerde  baanbreker”  wees. 
Hy  moet  bowendien  'n  ,,prototipe” 
wees. 

As  Alberts  dus  ooit  ’n  roman  sou 
skryf,  sou  sy  ,,romanheId”  bepaald  ’n 
vlckkelose  ,,prototipe”  wees  wat  cint- 
lik  hink  van  sondeloosheid  en  so 
onbesproke  eties  dat  hy  nie  eens  sy 
velskoene  in  die  openbaar  sal  uittrek 
nie.  Hierdie  soort  held  sal  in  elk  geval 
as  mens  veel  oninteressanter  en  as 
persoon  veel  afstootliker  wees  as  die 
tollenaar  by  wie  Christus  gaan  eet  hct ! 

Normale  etiese  oorwegings  in  ’n 


historiese  roman  soos  Geknelde  Land 
is  ’n  elementêre  vereiste,  maar  wan- 
neer  Alberts  etiese  en  godsdienstige 
oorwegings  in  die  prosa  'n  middel  tot 
’n  doel  wil  maak,  om  ’n  bepaalde 
prototipe  te  skep  wat  ontdoen  is  van 
ingebore  menslike  swakhcid;  wanneer 
hy  ewewigtigheid  wil  uitwis  ten 
behoewe  van  sekere  buite-vereistes;  as 
hy  hom  sodoende  wil  terugvoer  na 
daardie  haatlike  tendens-prosa  wat 
genadiglik  haas  vergete  is,  dan  word 
sy  voorskrifte  gevaarlik  en  verwerplik 
en  dan  word  by  as  prosakritikus  ’n 
nul  op  ’n  kontrak. 

Dit  is  bedenklik  dat  iemand  wat 
hom  as  letterkundige  ontleder  uitgee 
’n  vooropgesette  etiese  patroon  vir  die 
prosa  wil  kom  voorskryf,  juis  in  ’n 
tydperk  wanneer  ’n  aantal  jongeres  so 
hard  probeer  om  los  te  ruk  uit  die 
bevangenheid  wat  ons  so  lank  inge- 
kluister  het.  Hy  wil  ons  terugvoer  na 
die  tydperk  van  slaafse  bevangenheid, 
sy  dit  volks,  godsdienstig,  sosiaal,  of 
wat  ook  al. 

Ek  weier  om  my  deur  Alberts,  of 
wie  ook  al,  te  laat  gesê  met  watter 
klaargekapte  mate,  met  watter  uitge- 
knipte  buustevorms  ek  te  werk  moet 
gaan  wanneer  ek  lewe  probeer  skep. 

As  ’n  Voortrekker  weens  innerlike 
of  uiterlike  mag  ’n  skelm,  of  ’n  god- 
loëneer  of  ’n  sosiaal-verwerplike  word, 
wat  daarvan,  solank  die  proses  mens- 
lik  en  suiwer  is. 

Mag  die  hemel  my  bcwaar  vir  die 
,,prototipes”  en  mag  dit  my  bloot 
gegun  word  om  karakter  te  skep.  En 
die  „romanheld”  ? Dié  is  so  uitgedien 
.soos  Alberts  se  letterkundige  begrippe. 
Dit  is  my  nie  te  doen  om  helde  nie. 
Dit  is  my  te  doen  om  tnense.  Juis 
omdat  hulle  mense  was,  volkome  en 
goddelik  mense,  is  die  Voortrekkers 
so  onvergeetlik.  Hulle  was  dapper  en 
lafhartig;  hulle  was  groot  cn  hulle 
was  klein;  hulle  kon  twis  en  hulle 
kon  saamstaan.  Daardeur  het  hulle  ons 
onverganklike  liefde  en  ecrbied  ver- 
werf.  Omtrcnt  die  grootste  ondiens 
wat  hullc  aangedoen  kan  word,  is  om 
hulle  in  AÍberts  se  „Christelike- 
estetiese”  dwangbuise  te  gaan  forseer. 

Nee,  as  Alberts  wil  hê  ons  moet 
tcndens-traktaatjies  oor  die  Voortrck- 
kers  skryf,  dan  moet  hy  by  ’n  ander 


oord  gaan  aanklop. 

Les  bes,  waarom  my  so  bombardeer? 
Soos  die  Engelse  sê,  hy  staar  hom  so 
blind  op  die  boom  dat  hy  die  woud 
nie  gewaar  nie.  Alberts  word  glad 
koorsig  oor  die  onhebbelike  Geknelde 
Land.  ,,Kuns  en  sensasielekultuur” 
word  daarin  verwar;  daar  is  ,,’n  ver- 
bandlose  mengelmoes  van  goed  en 
kwaad;  daar  is  ,,’n  gebrek  aan  onder- 
skeid  tussen  heldedaad  en  misdaad.” 
Hy  voer  sy  bedenkinge  na  ’n  histeriese 
klimaks:  .....  ek  (vra)  Frans  Venter 
om  sy  roman,  voordat  dit  vertaal 
word,  oor  te  skryf,  en  die  internasio- 
naalvolkslasterlike  implikasies  te  sen- 
sureer”  — wat  dit  ook  al  beteken. 

Om  te  dink  dat  die  S.A.  Akademie 
vir  Kuns  en  Wetenskap  o.a.  aan  so  ’n 
roesemoes  die  Hertzogprys  vir  Prosa 
gaan  toeken  het ! Ons  hoogste  letter- 
kundige  instansie  het  dit  gewaag  om 
aan  ’n  werk  met  soveel  ernstige  etiese 
gebreke  die  hoogste  letterkundige  prys 
in  Afrikaans  toe  te  ken. 


Alberts  antwoord : 

Venter  se  polemiek  beslaan  honderd 
getikte  reëls.  Daarvan  is  sewe  reëls  ter 
sake.  Drie-en-neëntig  reëls  het  niks 
met  die  etiek  van  sy  boek  te  doen  nie. 
Dit  handel  oor  my,  en  oor  die  Akade- 
mie.  Dis  net  stof  wat  hy  opskop  om 
die  aandag  van  die  kernpunt  af  te  lei. 
Hy  verdraai  my  bedoelinge  en  lê  my 
’n  klomp  onsin  in  die  mond.  Miskien 
hoop  hy  dat  ek  my  self  sal  verdedig, 
en  sodoende  van  die  kern  sal  afdwaal. 

Ek  beperk  my  by  die  sewe  per  sent 
van  sy  polemiek  wat  na  die  saak  ver- 
wys.  Dit  lui: 

"Alberts  betoog  dat  daar  in  Ge- 
knelde  Land  ernstige  etiese  insakkinge 
is  en  sy  vernaamste  aanleiding  is  dat 
die  hoofkarakter,  Rudolf  Dreyer,  oor 
die  grens  trek  sonder  dat  hy  sy  skuld 
aan  die  geldskieter  Greyvenstein 
betaal  het  . . . Het  dit  Alberts  dan 
ontgaan  dat  Rudolf  Dreyer  vir  Grens- 
plaas,  die  kosbaarste  wat  hy  besit  het, 
aan  Greyvenstein  afgestaan  het  in  ruil 
vir  sy  skuld?  Of  is  dit  volgens  Alberts 
eties  onvoldoende?” 

Ruil  is  alleen  wettig,  en  moreel, 
wanneer  albei  partye  tevrede  is,  en 
vrywilliglik  ooreenkom.  Greyvenstein 


Wat  my  verbaas,  is  dat  Alberts  so 
’n  ernstige  oordeelsfout  ongestraf  laat 
verbygaan.  Die  Akademie  is  tog  van 
veel  meer  belang  as  die  skrywer.  As 
Alberts  die  Akademie  nie  betig  nie, 
sou  hy  sy  lig  as  skerpsinnige  besker- 
mer  van  ons  kunswaardes  versuim. 

Of  kan  dit  wees  dat  die  Akademie 
ander  maatstawwe  gebruik  as  kritikus 
Alberts? 

Die  Afrikaanse  mens  moet  ook  'n 
groot  voorliefde  hê  vir  die  onetiese  in 
ons  prosa,  want  Geknelde  Land  nader 
sy  vyfde  druk  — oplaag  binne  ’n  raps 
meer  as  ’n  jaar.  In  die  omstandighede 
sal  ek  die  werk  liewer  nie  oorskryf 
nie.  Netnou  hou  die  mense  nie  van 
Rudolf  Dreyer  as  ’n  prototipe  en  as  ’n 
romanheld  nie. 

Ek  is  pynlik  bewus  van  al  die 
gebreke  in  Geknelde  Land,  maar  as  ek 
boonop  die  gebreke  moet  invoer  wat 
Alberts  voorskryf,  dan  hou  ek  liewer 
op  met  skryf. 


was  egter  nie  tevrede  om  ’n  verwoeste 
plaas,  wat  die  eienaar  self  nie  meer 
wil  hê  nie,  in  ruil  vir  sy  kontantgeld 
te  aanvaar  nie.  Greyvenstein  noem  gel- 
dige  redes  vir  sy  weiering,  en  beroep 
hom  op  die  gereg.  Toe  word  hy  met 
die  dood  gedreig.  Hy  word  gedwing 
om  ’n  dokument  te  teken.  Sy  hand 
word  aan  sy  been  vasgemaak,  sy  mond 
word  toegestop  en  hy  word  deur 
Meester  gevange  gehou  totdat  die 
skuldenaar  oor  die  Oranjerivier  gewyk 
het.  Hierdie  feite  staan  op  bladsye 
307-310  en  328  van  Geknelde  Land. 
Ek  haal  net  sleutelsinne  aan: 

„D//  spyt  my,  Greyvenstein,”  sê 
Meester,  „maar  jy  gaan  my  gas  op 
Grensplaas  wees  tot  die  Dreyers  en 
hulle  mense  oor  die  Oranjerivier  is.” 

„Ek  waarsku  jou,  Greyvenstein,  ek 
is  gewapen  . . .” 

„Jou  skurk!”  sis  die  geldskieter. 

„Gaan  sit  op  daardie  kis,  Greyven- 
stein  . . . Ek  skiet  net  een  skoot.” 

Meester  skryf  daarop  ’n  dokument 
en 

Toe  dwing  hy  vir  Greyvenstein  om 
sy  naam  daarby  te  teken  . . . ,,So,  nou 
is  Grensplaas  aan  jou  afgestaan,  Grey- 

venstein  — voor  getuies.  Net  om  te 
verhinder  dat  jy  'n  ontydige  hojsaak 
maak,  hou  ek  jou  gevange  totdat  hier- 
die  goeie  mense  buite  jou  hereik 
is  , . . " 

Daarop  vlug  die  hoofkarakter  oor 
die  grens.  Meester  sluit  oorkant  die 
rivier  weer  by  hom  aan,  en  dan: 

„En  jyt  hom  die  hele  tyd  gevange 
gehou,  Meester?”  vra  Hendriena. 

„Die  hele  tyd  . . . Wanneer  ek  iets 
vir  die  pot  gaan  skiet  het,  het  ek  sy 
mond  toegebind  en  sy  regterarm  aan 
sy  linkerheen  vasgemaak  . . .” 

„Dankie,  Meester,”  sê  Rudolf. 

Hierdie  vyfdubbele  misdaad  noem 
Venter  ruil,  en  sê  „Dankie,  Meester’’ 
daarvoor.  Ek  noem  dit  gewapende 
roof. 

Mnr.  Venter  vra  of  hierdie  „ruil” 
eties  onvoldoende  is.  Dit  ís  immoreel 
volgens  die  wette  van  die  etiek,  en 
onwettig  volgens  die  wette  van  ons 
Republiek.  Dis  sonde  volgens  die 
Agste  Gebod.  Dit  was  ondenkbaar 
volgens  die  sedes  en  godsdiens  van 
die  Voortrekkers,  en  'n  oortreding 
van  die  Kaapse  wette.  Dis  histories 
vals. 

My  beswaar  is  egter  nie  dat  hy  die 
slegtighede  van  sy  karakters  beskryf 
nie,  maar  wel  dat  hy  dit  onbestraf  ver- 
heerlik  asoj  dit  goed  en  reg  is;  en 
tweedens  dat  hy  dit  met  ons  almal  se 
voorouers  assosieer,  sodat  dit  die  nasie 
in  verleentheid  stel. 

Die  Bybelse  prosakuns,  byv.,  beskryf 


talle  slegte  dinge:  o.a.  dat  Dawid  'n 
man  laat  vermoor  om  sy  vrou  te  kry; 
maar  'n  profeet  bestraf  hom  en  God 
straf  hom.  Hy  self  berou  sy  sonde. 
Dieselfde  grondbeginsel  geld  ook  vir 
Heidense  kunswerke.  Dit  geld  vir  die 
treurspele  van  Shakespeare  en  Vondel, 
vir  die  epiek  van  Dante  wat  talle 
gruwele  besing,  en  vir  die  groot 
romans  van  Dostojefski. 

Die  Bybel  vertel  ook  hoe  Petrus  sy 
Here  verloën;  maar  kort  daarop  kraai 
die  haan.  Judas  verraai  sy  Heiland,  en 
kenmerk  hom  self  as  die  slegste  mens 
van  alle  tve,  maar  selfs  hy  is  sedelik- 
bewus  genoeg  om  hom  self  te  gaan 
ophang.  So  kraai  die  haan  van  die 
gewete  in  elke  meesterwerk  van  elke 
taal. 

Die  res  van  die  polemiek  handel 
oor  die  Akademie,  en  oor  hoe  uitge- 
diend  my  literêre  begrippe  sou  wees, 
en  hoe  onbevange  syne.  Wel.  die  vrug 
van  sy  literêre  begrippe  is  Geknelde 
Land,  waarvan  die  klimaks,  die  ont- 
knoping,  die  toneel  is  wat  hierbo 
gesiteer  is.  The  proof  of  the  pudding 
is  the  eating  of  it. 

Hy  eis  vryheid  om  mense  te  skep, 
soos  hy  wil.  Dit  hét  hy,  mits  hy  denk- 
beeldige  wesens  skep,  maar  nie  as  hy 
volksgeskiedenis  en  internasionale  epi- 
sodes  soos  die  Groot  Trek  gebruik 
nie.  God,  die  natuur  en  die  geskiede- 
nis  het  die  Voortrekkers  — óns  voor- 
ouers  — kláár  geskep. 


III.  P.  C.  Coetzee  nogeens: 


Professor  J.  P.  Bruwer  gee  in  die 
jongste  uitgawe  van  Tydskrif  op  ’n 
enigsins  heftige  wyse  te  kenne  dat  ek 
hom  ’n  groot  onreg  aangedoen  het.  Ek 
het  in  my  artikel  „Aan  die  wieg  van 
die  Afrikanervolk”  wat  in  Maart  van- 
jaar  verskyn  het  ’n  verdraaide  voor- 
stelling  gegee  van  gedagtes  wat  hy  in 
Desember  1960  in  Die  Huisgenoot 
uitgespreek  het.  By  alle  bereidwillig- 
heid  om  te  aanvaar  dat  hy  iets  anders 
bedoel  het  as  wat  ek  uit  sy  woorde 
verstaan  het,  en  om  selfs  toe  te  gee  dat 
ek  sy  standpunt  oorvereenvoudig  het, 
wil  ek  tog  volhou  dat  hy  hom  op  'n 
wyse  uitgedruk  het,  wat  tot  so  'n  mis- 
verstand  aanleiding  kon  gee. 


In  sy  verweer  lê  hy  twee  stellings 
neer: 

(a)  „Ek  beskou  myself  as  niks  min- 
der  en  niks  meer  as  'n  ,wit  inboorling' 
van  Afrika  nie.”  (Ek  kursiveer) 

(b)  „Indien  dr.  Coetzee  bedoel  dat 
daar  kultuurbande  tussen  ons  en  Wes- 
Europa  lê,  en  dat  ons  toekoms  met 
mekaar  verw'eef  is.  wil  ek  hom  die 
versekering  gee  dat  ek  dit  nie  ontken 
nie  en  ook  nie  ontken  het  nie,” 

Wat  bedoel  iemand  as  hy  sê  dat  hy 
niks  minder  as  ’n  wit  inboorling  van 
Afrika  is?  Kan  dit  iets  anders  beteken 
as  dat  die  betrokke  persoon  daarop 
aanspraak  maak  dat  hy  al  die  eien- 
skappe  besit  wat  inooorlinge  van 

Afrika  besit,  plus  die  eienskap  van 
wit  te  wees  wat  by  ander  inboorlinge 
ontbreek?  Is  dit  wat  dr.  Bruwer 
bedoel  ? Hy  voeg  daaraan  toe  dat  hy 
niks  meer  as  ’n  wit  inboorling  is.  Sou 
dit  ’n  verdraaiing  van  sy  woorde  wees 
as  mens  daaruit  verstaan  dat  hy  op 
geen  verdere  bykomstige  eienskappe 
aanspraak  maak  nie?  Hy  is  wit  en  by 
is  ’n  inboorling  van  Afrika.  Het  hy 
homself  daarmee  opgesom? 

Vir  my  gevoel  is  dit  ’n  baie  kille  en 
ontoereikende  verklaring  dat  daar  kul- 
tuurbande  tussen  ons  en  Wes-Europa 
lê  en  dat  ons  toekoms  met  die  van 
Wes-Europa  verweef  is.  Daar  lê  ook 
kultuurbande  tussen  ons  en  Indonesië. 
Ons  toekoms  is  verweef  nie  net  met 
Wes-Europa  nie,  maar  ook  met  Rus- 
land,  China  en  Japan. 

Nee!  Ons  wit  Suid-Afrikaners  h 
Wes-Europeërs.  Ons  is  dit  in  ons 
voorstellingswêreld  en  in  die  konven- 
sies  waarin  ons  lewe.  Ons  het  die 
bodem  van  Suid-Afrika  sover  dit  in 
ons  vermoë  gelê  het  tot  ’n  Wes-Euro- 
pese  kultuurlandskap  verwerk  en  ons 
gaan  nog  steeds  hiermee  voort.  Daar- 
om  is  ons  meer  as  ,,inboorIinge.” 
Waar  die  woord  inboorling  gedurende 
die  afgelope  drie  honderd  jaar  gebruik 
is  in  verband  met  die  bevolkings  van 
nuwe  wêrelddele,  is  daar  byna  altyd 
gedink  aan  mense  wat  in  ’n  natuur- 
landskap  woon  sonder  om  daardie 
landskap  noemenswaardig  te  verander. 
Ons  kan  onsself  inboorlinge  noem, 
maar  dan  in  ’n  suiwer  geografiese  sin. 
Die  woord  word  vandag  selde  met 
daardie  betekenis  gebruik,  allermins 
in  Suid-Afrika.  En  selfs  indien  ons  dit 
in  hierdie  sin  gebruik,  dan  is  dit 
moeilik  om  te  verklaar  hoe  enigeen 
kan  beweer  dat  ons  ,,niks  meer  as 
inboorlinge”  is  nie.  Ons  is  veel  meer: 
ons  is  burgers  van  ’n  kultuurwêreld 
wat  ons  uit  die  wilde  natuur  van  ’n 
deel  van  Afrika  self  geskep  het.  En 
daardie  kultuurwêreld  is  een  wat  in 


al  sy  wesenlike  trekke  Wes-Europees 
is.  Dit  is  hierdie  kultuurwêreld  en 
ons  identiteit  as  burgers  daarvan  wat 
ons  teen  die  inbooriinge  van  Afrika 
en  hulle  bondgenote  in  die  Buiteland 
wil  beskerm  en  bestendig  en  verder 
uitbou  in  terme  van  die  Wes-Europese 
tradisie. 

Niemand  het  aan  die  hand  gedoen 
dat  ons  die  name  Afrikaner  en  Suid- 
Afrikaner  moet  verwerp  en  ons  in  die 
toekoms  net  Wes-Europeërs  moet  noem 
nie.  Hopelik  sal  dr.  Bruwer  daar  geen 
beswaar  teen  hê  nie  dat  ons  wanneer 
ons  ons  Afrikaners  noem  daarby  bewus 
mag  wees  dat  ’n  Afrikaner  ’n  Wes- 
Europeër  is  nie.  Nie  minder  as  wat  ’n 
Fransman,  ’n  Duitser  of  ’n  Italiaan  ’n 
Wes-Europeër  is  nie. 

Daar  is  een  misverstand  waarteen 
mens  moet  waak  as  jy  sê:  ’n  Afrikaner 
is  ’n  Wes-Europeër.  Dit  beteken  nie 
dat  ons  ons  moet  laat  lei  deur  opvat- 
tings  wat  deur  moderne  Engelse, 
Nederlandse,  of  Amerikaanse  intel- 
lektueles  gebuldig  word  nie  of  dat  ons 
ons  steeds  moet  aanpas  by  modes  of 
gedragsvorms  wat  in  daardie  lande  in 
swang  is  nie.  Doen  ons  dit  dan  is  ons 
geen  werklike  Wes-Europeërs  nie  maar 
bloot  koloniste  wat  in  Afrika  as  kul- 
turele  bannelinge  lewe.  As  volk  sal 
ons  die  trouste  aan  die  duisende  jaar- 
oue  Wes-Europese  tradisie  wees  indien 
ons  die  kulturele  erfenis  as  ons  eie 
aanvaar  en  behandel  asof  dit  ons  eie 
is  deur  verder  selfstandig  daaraan  te 
bou.  Ons  voorouers  het  daardie  erfenis 
meegebring  nie  as  goed  om  op  te  teer 
nie  maar  as  onvoltooide  onderneming 
wat  in  vryheid,  ook  geestelike  vryheid, 
voortgesit  moes  word.  Die  kenmer- 
kende  van  die  Wes-Europese  kultuur 
en  die  Wes-Europese  mens  is  sy 
inherente  dinamiek  en  sy  vermoë  om 
met  behoud  van  ’n  eenheid  van  idee, 
uiting  te  vind  in  ’n  groot  verskeiden- 
heid  van  gewestelike  gestaltes. 

OOR  BOEKE 


Sopholcles:  ANTIGONE,  vertaal  deur 

J.  P.  J.  van  Rensburg,  Human  en 

Rousseau,  1961. 

Die  Antigone  van  Sophokles  is  deur 
Hegel  as  die  volmaakte  voorbeeld  van 
’n  tragedie  beskou.  Almal  mag  vandag 
nie  meer  met  Hegel  se  teorieë  saam- 
stem  nie,  maar  dit  is  seker  dat  die 
Antigone  een  van  die  Griekse  tragedies 
is  wat  ’n  moderne  leser  die  meeste 
ontroer. 

In  die  verhaal  van  Antigone  wat 
die  verbod  van  Kreon,  koning  van 
Thebe,  oortree  en  die  lyk  van  haar 
rebelse  broer  begrawe,  het  Sophokles 
die  botsing  gesien  tussen  staatsbelang 
en  dit  wat  die  individu  as  reg  beskou, 
’n  tema  wat  vandag  nog  net  so  aktueel 
is  as  in  SophokÍes  se  tyd.  Dit  is 
interessant  om  te  sien  hoe  hy  die  ver- 
loop  van  die  botsing  teken.  Hegel  se 
opvatting  was  dat  beide  Antigone  en 
Kreon  gelyk  het  maar  dat  huile  albei 
te  ver  gaan  en  te  eensydig  is  in  die 
verdediging  van  hulle  saak.  Die  balans 
moet  herstel  word  en  daarom  moet 
albei  boet.  Daar  is  vandag  nog 
geleerdes  wat  hierdie  siening  aanvaar, 
o.a.  prof.  Van  Rensburg  self,  soos 
blyk  uit  sy  Oorsig  van  die  Oud- 
Griekse  Letterkunde  (bl.  70).  Ek  wil 
dit  egter  waag  om  van  hierdie 
opvatting  te  verskil  en  te  beweer  dat 
Sophokles  Antigone  gelyk  gee.  Dit  is 
waar  dat  Kreon  baie  simpatiek  voor- 
gestel  word  as  ’n  man  wat  eerlik  oor- 
tuig  is  dat  sy  optrede  reg  is,  maar  hy 
is  te  geneig  om  sy  eie  prestige  met  dié 
van  die  staat  te  vereenselwig  en  alle 
teenstand  teen  sy  persoon  as  opstand 
teen  die  staatsgesag  te  beskou.  Daarom 
gee  die  <?ode  later  hul  ontevredenheid 
te  kenne  en  uiteindelik  erken  Kreon 
self  dat  hy  ’n  fout  gemaak  het. 

Hier  het  ons  nou  ’n  vertaling  in 
Afrikaans  van  hierdie  aangrypende 
tragedie,  ’n  vertaling  wat  by  ’n  onlang- 
se  opvoering  in  Stellenbosch  sy  op- 
voerbaarheid  bewys  het.  Vir  sommige 
mag  dit  ’n  teleurstelling  wees  dat  die 
vertaling  in  prosa  is  en  nie  in  vers- 
vorm  nie.  Ek  wil  dadelik  toegee  dat 
in  ’n  prosavertaling  baie  van  die  dig- 
terlike  krag  van  die  oorspronklike  ver- 
lore  gaan.  Maar  in  ’n  versvertaling  is 
daar  altyd  by  die  vertaler  die  neiging 
om  sy  eie  gedagtes  en  beelde  in  die 


plek  van  die  oorspronklike  te  plaas, 
wat  dikwels  'n  verkeerde  indruk  van 
die  oorspronklike  gee.  Daarom  verkies 
ek  eerder  ’n  vertaling  in  prosa  wat  'n 
mens  ten  minste  ’n  indruk  gee  van 
wat  verlore  gegaan  het.  Prof.  Van 
Rensburg  se  vertaling  bly  verbasend 
na  aan  die  oorspronkiike  Grieks  maar 
dit  is  deurgaans  maklik  leesbaar  en 
verstaanbaar  en  in  sommige  van  die 
koorliedere  bereik  dit  groot  hoogtes. 

P.  J.  CONRADIE 

André  P.  Brink:  CAESAR.  Nasionale 
Boekhandel  Kaapstad/Bloemfontein/ 
Johannesburg.  1961. 

Die  groot  belangstelling  wat  ons  tyd 
vir  die  wêreld  van  die  Romeine  het, 
het  sy  neerslag  ook  in  die  Afrikaanse 
letterkunde  gevind.  In  die  spore  van 
Van  Wyk  Louw  volg  André  Brink 
nou  met  Caesar.  Hierdie  versdrama 
behandel  die  laaste  aantal  maande  van 
Julius  Caesar  se  lewe  wat  hy  in  Rome 
deurgebring  het  na  sy  terugkeer  van 
sy  laaste  veldtog  in  Spanje.  Dit  was 
’n  tyd  van  woeling  en  gisting  wat  van 
beslissende  betekenis  vir  die  toekoms 
van  die  Romeinse  Ryk  was,  en  dus  'n 
groot  verskeidenheid  van  temas  aan 
die  dramaturg  bied  — die  vraag  of  die 
Republiek  moes  voortbestaan  en  of  dit 
deur  'n  monargie  vervang  moes  word, 
die  probleem  van  die  groot  korrupsie 
in  die  heersende  klas,  die  vraagstuk 
van  die  behandeling  van  die  ver- 
owerde  volke.  Ook  is  daar  ’n  groot 
aantal  beroemde  persoonlikhede  uit 
wie  die  dramaturg  kan  kies  — Caesar, 
Cicero,  Brutus,  Cassius,  Cleopatra. 

In  Brink  se  drama  vind  ons  talle 
aanduidings  dat  hy  die  dramatiese 
moontlikhede  van  hierdie  tydperk 
besef.  As  voorbeeld  kan  ek  die  vol- 
gende  woorde  van  Caesar  aanhaal  wat 
werklik  vergesigte  voor  ’n  mens  laat 
oopgaan.  Hy  probeer  verduidelik  wat 
Rome  werklik  is  en  sê: 

„ . . . dis  soos  ’n  gees,  ’n  god 
wat  swess’e  oor  die  waters; 
dis  edeler  as  menswees  self 
en  iets  wat  vry  bo  alle  grcnse 
staan.” 

Maar  dit  lyk  my  of  Brink  hom  deur 
die  rykdom  van  temas  laat  verlei  het. 
In  die  loop  van  die  drama  vind  ons  ’n 
hele  aantaí  motiewe  wat  elkecn  op  sig- 

self  genoeg  sou  wees  om  die  drama  te 
dra,  maar  nie  een  van  hulle  word 
deeglik  uitgewerk  nie.  Die  meeste  van 
hulle  word  net  terloops  aangeraak  en 
dan  weer  vir  ’n  ander  interessante 
gedagte  versaak.  Selfs  die  motief 
waarop  die  meeste  klem  gelê  word  — 
Caesar  se  onvermoë  om  sy  strewe  na 
al  hoe  groter  mag  te  laat  vaar  ten 
spyte  van  sy  moegheid  en  verlange  na 
rus  — is  nie  sterk  genoeg  om  die 
dramatiese  gang  te  bepaal  nie.  Ons 
voel  nie  dat  alle  gebeurtenisse  onver- 
mydelik  op  een  punt  afstuur  nie,  en 
aanvaar  die  moord  op  Caesar  meer 
omdat  dit  ’n  historiese  gegewe  is  as 
omdat  dit  die  noodwendige  afloop  van 
die  drama  is. 

’n  Soortgelyke  beswaar  geld  ook  die 
karaktertekening.  Brink  laat  ’n  groot 
aantal  karakters  optree,  selfs  Cicero 
wat  in  hierdie  tyd  glad  nie  so  ’n 
belangrike  rol  gespeel  het  nie,  en  Ser- 
vilia,  ’n  vroeëre  minnares  van  Caesar. 
Maar  juis  hierdeur  is  geeneen  van  die 
karakters  werklik  duidelik  geteken 
nie  en  van  baie  min  van  hulle  is  dit 
heeltemal  duidelik  watter  doel  hulle 
nastrewe.  Calpurnia  sê  heel  tereg  van 
haarself  dat  sy  miskien  self  nie  weet 
wat  sy  wil  hê  nie.  Haar  skielike 
besluit  om  die  samesweerders  teen 
Caesar  te  help  en  haar  poging  daarna 
om  haar  man  tog  te  red,  is  geeneen 
van  beide  oortuigend  gemotiveer  nie. 
Cleopatra  spoor  eers  vir  Caesar  aan 
om  al  hoe  meer  mag  te  gryp  en  daar- 
na  probeer  sy  hom  verhinder  om  na 
Persië  te  gaan.  En  by  Brutus  en  Cas- 
sius  is  ’n  mens  nie  seker  of  die  hoof- 
klem  moet  val  op  hul  strewe  om  die 
Republiek  te  red  of  op  hul  kleinlike, 
persoonlike  motiewe  nie.  Selfs  ’n 
toneel  wat  so  ryk  is  aan  dramatiese 
moontlikhede  soos  die  ontmoeting  van 
Caesar  se  vrou,  sy  minnares  en  sy 
vroeëre  geliefde,  verloop  maar  taam- 
lik  tam. 

Kortom,  dis  ’n  drama  ryk  aan 
moontlikhede  wat,  helaas,  nie  ver- 
wesenlik  is  nie. 

P.  J.  CONRADIE 

Kotzé,  Bessie:  DIE  KLEINSPAN  OP 

DIE  PLANKE,  Afrikaanse  Pers- 

Boekhandel,  Johannesburg  — Kaap- 

stad  (geen  datum  en  prys  aangegee 

nie). 

Daar  bestaan  weinig  goeie  dramas-vir- 
kinders  in  Afrikaans,  omdat  dié  genre 


net  nog  nie  genoeg  aandag  van  die 
kant  van  skrywers  en  uitgewers  gekry 
het  nie.  Moontlik  kan  die  huidige 
bloeitydperk  op  die  gebied  van  Afri- 
kaanse  kinderlektuur  iets  in  hierdie 
opsig  stig.  Goeie  kinderdramas  wat 
met  sorg  op  skool  opgevoer  word,  kan 
miskien  ’n  einde  bring  aan  daardie 
vervelige  „skoolkonserte”  waarheen 
onwillige  ouers  so  dikwels  gesleep 
word. 

lets  wat  dadelik  opval  in  Dre  Klein- 
span  op  die  Planke  is  die  besonder 
nougesette  aanwysings  by  die  opvoer 
van  die  drie  stukke  in  die  bundel,  nl. 
Fyn  en  Piekfyn,  In  Hasie-Land,  Die 
Stout  Klein  Dwergie.  Die  décorbeskry- 
wing,  kostuumbeskrywing,  aanduidinge 
i.v.m.  die  beligting  en  selfs  die  hande- 
ling  is  met  veel  moeite  vir  skoolge- 
bruik  verhoog,  maar  toneelaanwysings 
alléén  is  nog  geen  rede  vir  die  aan- 
prysing  van  ’n  drama  vir  kinders  nie. 

Hierdie  genre  verdien  meer  aandag, 
nie  alleen  op  pedagogiese  gebied  nie, 
maar  ook  op  literêre  vlak,  en  by  ’n 
poging  om  die  pedodramatiese  gebalte 
van  hierdie  stukke  te  bepaal,  is  die 
eerste  indruk  alreeds  dat  ons  met  ’n 
sorgsame,  ernstige  poging  te  doen  het. 

Bessie  Kotzé  het  plek-plek  daarin 
geslaag  om  die  kinderfantasie,  die  ver- 
menging  van  realiteit  en  nie-werklik- 
heid,  in  haar  stukke  te  skep.  Aldrie 
die  stukkies  is  geskikte  kinderlektuur 
om  vermelde  rede,  en  dit  moet  as 
vername  toetssteen  dien,  maar  ten 
opsigte  van  die  bouwerk,  moet  weer 
aandag  aan  die  uitbeelding  van  ’n 
situasie  (wat  vir  kinders  dramaties  sal 
wees)  gegee  word.  By  die  jong  kind 
weeg  die  dramatiese  gebeure  uiteraard 
swaarder  as  die  dialoog,  omdat  die 
kind  nog  nie  ten  volle  kan  ervaar  wat 
hy  hoor  nie,  eerder  wat  hy  sien.  Dit 
is  noodsaaklik  dat  elke  toneel  ’n  dui- 
delike  „storie-in-die-handeIing”  moet 
toon,  ten  einde  die  geringe  aandag 
van  ’n  kindergehoor  te  kan  boei.  In 
die  stuk  pir  heel  kleintjies  word  daar 
bv.  verwys  na  gebeure  wat  nie  op  die 
verhoog  die  dialoog  vergesel  nie,  t.w. 
die  vertelling  van  hond  en  boer  — ’n 
ingelaste  situasie  wat  nie-dramaties, 
dog  vaag  en  vervelend  vir  die  kinder- 
gehoor  sal  wees. 

Paslik  in  die  raamwerk  van  die 
kinderfantasie  is  ook  die  skryfster  se 
goeie  keuse  van  ,,karakters.”  Aldrie 
die  stukke  getuig  van  insig  in  die 

wesc  van  liierdie  soort  lektuur;  die 
hasies  van  In  Hasie-land  herinner  aan 
Beatrix  Potter  se  hasie-stories  met 
hulle  fyn  í’eestigheid.  Ook  die  dwer- 
gies,  die  heks  en  die  diere  is  met 
talentvolheid  uitgebeeld. 

In  sommige  gevalle  moes  die  skryf- 
ster  haar  egter  meer  spesifiek  tot 
bepaalde  ouderdomsgroepe  gerig  het, 
om  te  voorkom  dat  elemente  wat  by 
verskillende  ouderdomsgroepe  t u i s - 
hoort,  nie  verwar  word  nie.  Die 
sedelessie  in  Die  Sioul  Klein  Dwergie 
pas  bv.  beter  by  kinders  wat  heelwat 
ouer  is  as  dié  vir  wie  die  stuk  bedoel 
is.  Enige  vorm  van  didaktiek  moet 
onopsigtelik  met  die  hele  verhaal 
geïntegreer  wees,  en  nie  los  aangedik 
word  nie.  Dit  geld  ook  vir  abstrakte 
begrippe  soos  haat,  liefde,  jaloesie 
e.d.m. 

In  die  stuk  ¥yn  en  Piekjyn  het  die 
skryfster  juis  daarin  geslaag  om  op 
die  kenmerke  van  deug  en  ondeug  te 
wys;  gepleegde  onreg  word  vergeld 
en  meegevoel  vir  'n  lydende  word 
bctoon.  Die  verbeeldingsveld  wat  hier- 
voor  aangewend  word,  is  dwergies,  ’n 
heks,  toordery,  ’n  paar  diere,  vlinders 
e.a.  Jammer  dat  die  pa  en  dogtertjie 
nie  hymekaar  op  die  verhoog  in  die 
slottoneel  uitkom  nie;  dit  sou  die 
kindergehoor  ’n  groter  emosionele 
bevrediging  gegee  het  as  die  bestaande 
slot. 

Hierdie  skryfster  kan  m.i.  veel  suk- 
ses  met  dié  genre  behaal  as  sy  die 
korrelasie  tussen  ouderdomspeil,  be- 
langstellingsveld  en  denkvermoë  in 
gedagte  hou,  en  as  sy  meer  aandag 
gee  aan  die  uitbeelding  van  die  dra- 
matiese  situasies  binne  die  verhaal- 
trant,  en  in  elke  geval  ’n  besliste  slot 
laat  afspeel  wat  uit  die  hele  tema  uit- 
groei  en  daarmee  geïntegreerd  is. 

C.  W.  HUDSON 

LEES  NOG  . . . 

’n  Verblydende  kentering  in  die  her- 
waardering  van  ouer  kunstenaars  se 
werk  tref  ons  aan  om  T.  T.  Cloete: 
Die  wêreld  is  ons  woning  nie  (Tafel- 
berg-Uitgewers),  wat  ons  ’n  nuwe  kyk 
gee  op  die  poësie  van  Totius.  Her- 
waardering  en  ’n  soek  na  nuwe  maat- 
stawwe  vind  ons  ook  in  N.  P.  van 
Wyk  Louw:  V ernuwing  in  die  prosa 
(Human  cn  Rousseau),  waarin  die 
skrywer  in  ’n  taamlik  los  verband  die 
dubbele  maatstaf  van  konsepsie  en 


sêgoed  toepas.  Prikkelende  gedagtes 
oor  wat  ons  lees  in  Afrikaans,  waarom 
ons  dit  lees  en  hoe  ons  dit  lees,  vind 
ons  by  P.  C.  Qjetzee:  Lektuur  en  kul- 
tuur  — algerneen  leeskundige  aanteke- 
ninge  oor  lees  in  Suid-Afrika  (Staats- 
bibiioteek) — met  skokkende  ontnug- 
terings  vir  lesers  cii  skrywers. 

Op  die  gebied  van  die  skeppende 
val  op  die  biografiese  Die  daghoek 
van  fohannes  Meint/ies  I (1941-47; 
Bamboesberg-uitgewers),  en  die  reis- 
verhaal  van  Ernst  van  Heerden:  Eti- 
kette  op  tny  koffer  (Human  en  Rous- 
seau).  Van  Johan  Schutte  het  ver- 
skyn:  Die  Duplooys  van  Soetmelks- 
vlei  deel  2 (Tafelberg-Uitgewers), 
waarin  nog  steeds  die  stryd  tussen  die 
gesproke  en  die  geskrewe  woord 
vorendag  tree.  Van  G.  G.  S.  de  Vil- 
liers  het  twee  nuwe  bundels  Over- 
bergse  vertellings  verskyn,  folkloris- 
ties  van  aard  in  ’n  aangename  vertel- 
trant:  Donkiespad  éAfrikaanse  Pers- 
boekhandel),  Overhergse  Eergister 
(Human  en  Rousseau).  Volkskundig 
van  aard  is  ook  die  bundel  leuen- 
geskiedenisse  van  D.  du  Preez:  Renier 
de  Winnaar  — Baasverteller  (Afri- 
kaanse  Persboekhandel ) . 

Op  die  gebied  van  vertalings  sal 
Afrikaanse  lesers  veel  vreugde  put 
uit  G.  S.  Wegener:  In  die  hegin  was 
die  Woord,  die  geskiedenis  van  die 
Bybel  oor  ’n  tydperk  van  sesduisend 
jaar,  keurig  uit  Duits  vertaal  deur 
F.  C.  Fensham  (Human  cn  Rousseau); 
asook  Jan  de  Hartog:  Stuurrnan  van 
die  Eurie  (Hollands  glorie,  vertaal 
deur  Frans  van  Zyl;  Tafelberg-Uit- 
gewers).  Verder:  Friedrich  Diirren- 
matt:  Teenspoed  (Bartho  Smit;  Human 
en  Rousseau),  en  Wilhelm  Raabe: 
Die  swart  galei  (M.  Rode;  Human  en 
Rousseau) . 

Vir  die  jonger  lesers  is  daar  heel- 
wat;  Minnie  Postma:  Onder  een  kom- 
hers  (Human  cn  Rousseau);  Topsy 
Smith:  T ant  Katrien  kom  kuier  (Afri- 
kaanse  Persboekhandel) ; Lauritz  Stry- 
dom:  Die  geheitn  van  die  tas  (Afri- 
kaanse  Persbockhandcl) ; André  Blom: 
Skrik  van  die  Oseaan  (Afrikaanse 
Persboekhandel).  En,  les,  bes,  ’n  hele 
aantal  nuwe  bundels  Kadette  cn  Klcin- 
Kadctte  van  Tafelberg-Lhtgewers: 
Peter  Freuchen:  Die  walvisjagtertjie 
(Amerikaans,  Klein-Kadet) ; Sl.  A. 
Baudouy:  Mankvoet  van  die  rotskop- 
pies  (Frans,  Klein-Kadet) ; Lisa-Maric 

Blum:  Die  Mallemeule  (Duits,  Klein- 
Kadet);  H.  Weiss-Sonnenberg:  Die 
erjgenaam  van  W ang  (Duits,  Kadet). 
Vir  die  heel  jongstes  is  daar  die  veel- 
kleurige  Die  drie  rowers  van  P.  J. 
Cillie  en  Tomi  Ungerer  (Tafelberg- 
Uitgewers) . 

Vir  gespesialiseerde  lesers  is  daar 


van  die  bekende  Nederlandse  uitgewer 
Tjeenk  Willink,  Zwolle,  die  volgende: 
prof.  dr.  L.  C.  Michels;  Filogische 
opstellen,  deel  III,  Stojfen  uit  V ondels 
werken  (Zwolse  reeks  no.  10);  Hade- 
wijch:  Strojische  gedichten  (Ínl.  deur 
prof.  dr.  P.  Minderaa,  Nedl.  Klassie- 
ken  no.  12). 

DIE  AFRIKAANSE  SKRYWERSKRING 


Hoofbestuursuergadering,  Bloemfontein,  Saterdag, 
14  Oktober  1961 


Aiinwesig:  Amptelik  — Prof.  Abel 
Coetzee  ( Voorsitter),  Dr.  J.  Krom- 
hout  (Penningmeester),  Dr.  P.  D. 
Swart  (Sekretaris) ; Prof.  P.  C.  Coet- 
zee  en  Dr.  H.  J.  Terblanche  (Pre- 
toria);  Prof.  F.  V.  Lategan  (Stellen- 
bosch);  Prof.  G.  Beukes,  en  Mev.  B. 
Viljoen  (Bloemfontein) ; Mnr.  J.  A. 
de  Coning  (Heidelberg,  Tvl.). 

1.  Notule:  Vyfjaarlikse  Prys  van 
die  Afrikaanse  Skrywerskring:  Brief- 
wisseling  met  Peter  Blum  word  afge- 
handel. 

2.  Ampsdraers:  Professor  Abel 
Coetzee  word  herkies  tot  voorsitter. 
(Die  Hoofbestuur  besluit:  Waar  dit 
moontlik  is,  is  dit  nie  wenslik  dat 
die  nasionale  voorsitter  ook  voorsitter 
van  sy  werkgemeenskap  moet  wees 
nie.) 

3.  Jeugpenning-Ben  Conradie:  Mnr. 
Conradie  versoek  dat  nie  voortgegaan 
moet  word  met  sy  voorgestelde  pen- 
ning  nie;  hy  word  deur  die  Hoof- 
bestuur  bcdank  vir  sy  opregte  belang- 
stelling. 

4.  Erelidmaatskap  M.E.R.:  Profes- 
sor  F.  Lategan  word  versoek  om 
ondersoek  in  te  stel  na  die  toekenning 
hiervan. 

5.  Beskermheer:  Die  Hoofbestuur 
besluit  om  Staatspresident  C.  R.  Swart, 
in  sy  hoedanigheid  as  skrywer,  te  ver- 
soek  om  vir  die  duur  van  sy  lewe 
beskermheer  te  word  van  die  Afri- 
kaanse  Skrywerskring. 

6.  Stigting  ter  berordering  ran  die 
S.A.  Publikasies.  Professor  P.  Coetzee 
word  versoek  om  'n  beknopte  uiteen- 
setting  op  te  stel  vir  verspreiding  aan 
alle  werkgemeenskappe. 

7.  Geldelike  verslag.  Dit  blyk  dat 
ongeveer  die  helfte  van  die  jaargelcle 
van  lede  nog  nie  betaal  is  nie.  Die 
Dagbestuur  word  versoek  om  aandag 
te  gee  aan  hierdie  saak.  Inmiddels 
word  besluit  dat  lidmaatskap  verval 
wanneer  ’n  lid  ’n  volle  jaar  agterstal- 
lig  is,  en  dat  die  Tydskrif  slegs  ver- 
strek  word  aan  lede  wat  aan  die  einde 
van  die  voorafgaande  jaar  hulle  ver- 
pligtinge  nagekom  het.  Slegs  lede  wat 
huíle  verpligtings  nakom,  sal  beskou 


word  as  lede  van  die  Internasionale 
PEN. 

8.  W erkgemeenskappe.  Werkge- 

meenskap  Bloemfontein  is  herstig  met 
ongeveer  20  lede;  Potchefstroom  is 
tydelik  ontwrig,  asook  Bellville-Dur- 
banville;  Stellenbosch  sal  ondersoek 
instel  na  die  moontlikhede  in  Kaap- 
stad  en  Bellville-Durbanville. 

9.  Nuwe  lede.  Bellville-Durban- 
ville:  Mev.  F.  Fourie,  Mnre.  J. 
Scanell,  A.  Beukes,  P.  MuIIer,  proff. 
W.  de  Kock,  L.  Stopforth;  Johannes- 
burg:  Mnr.  M.  O.  H.  Preller;  Pre- 
toria:  Mnr.  V.  van  der  Westhuizen; 
Stellenbosch:  Mnre.  Jan  Bouws,  Bun 
Booysens,  J.  E.  M.  'Verwey,  Dr.  Lettie 
Pretorius,  Dr.  Marius  Swart;  Heidel- 
berg:  Mevv.  C.  Louw  en  S.  Meiring 
(na  Pretoria),  mnre.  J.  A.  de  Coning, 
A.  G.  le  Roux,  O.  Hartmann,  U.  Ger- 
ryts,  Dr.  C.  J.  Claassen  (na  Pre- 
toria),  Dr.  B.  R.  Buys;  Buitelid:  Mev. 
E.  Meiring. 

10.  Erelede.  Erelidmaatskap  word 
aangebied  aan  Leon  Marê,  professor 
M.  S.  B.  Kritzinger,  professor  Con  de 
■Villiers;  die  aanbieding  geskied  in  die 
betrokke  werkgemeenskappe.  Sertifi- 
kate  van  erelidmaatskap  sal  deur  die 
Hoofbestuur  uitgereik  word. 

11.  Kapitaalfonds.  Die  Hoofbe- 
stuur  besluit  om  ’n  kapitaalfonds  in 
die  lewe  te  roep;  die  mikpunt  is 
R25,000.  Die  Dagbestuur  word  ver- 
soek  om  die  nodige  reëlings  te  tref 
en  aan  die  werkgemeenskappe  voor  te 
lê. 

12.  Poësiedae,  ens.  Die  Dagbestuur 
word  versoek  om  die  gedagte  in 
groter  besonderhede  uit  te  werk  en 
voor  te  lê.  Mnr.  J.  A.  de  Coning  word 
versoek  om  ’n  uiteensetting  van  die 
Junior  Skrywerskring  beskikbaar  te 
stel  vir  al  die  werkgemeenskappe. 

13.  Pryse  en  bekronings.  Die  Uit- 
gewersvereniging  bcskik  nie  oor  fond- 
se  om  ’n  jaarprys  toe  te  ken  nie. 

14.  Jaarvergadering,  1962.  Die  vol- 
gende  vergadering  van  die  Hoof- 
bestuur  vind  in  die  Noorde  plaas,  by 
voorkeur  gedurende  die  eerste  helfte 
van  die  jaar. 

Elata-Handelsdrukkery  (Edma.)  bpk.,  Johannesburg. 

ALMAL  afhanklík  van 

Versekering! 

DIE  SKOOLSEUN — vir  ’n  opvoeding  wat  nie  onder- 
breek  sal  hoef  te  word  nie. 

DIE  STUDENT — vir  ’n  beveiligde 
loopbaan.  Sy  studiegeld  word  gedek 
deur  die  polis  wat  in  sy  jeug  al 
uitgeneem  is. 

DIE  EGPAAR  — vir  die  geldelike  beveiliging  van 
die  gesinnetjie  en  die  eiendom  wat 
hulle  met  soveel  sorg  en  opoffering 
opbou. 

DIE  WEDUWEE— vir  ’n  leeftog 
vir  haarself  en  haar  kinders,  wat 
sy  bymekaar  kan  hou  en  onder 
haar  sorg  kan  opvoed. 

DIE  BEJAARDE — vir  die  onbekommerde  ou- 
dag  wat  hy  nou  kan  geniet,  danksy 
die  polis  wat  hy  nog  as  jongman 
uitgeneem  het. 

Vir  ELKEEN  is  daar  ’n  SANLAM-Polis! 

